
Samotni putniče na strmoj stazi života! Kroz sav svoj 
mladi vijek štapom si u ruci obilazio hrvatske i ostale 
južno-slavenske krajeve, prisluškujući narodnom pjevu i 
gatanju naših momaka i snaša, proštenjara, svatova, slije¬ 
paca i stoljetnih baka, a posvuda si vrelim srcem bilježio 
i sabirao — ti prvi — naše narodno gizdavo blago. Zato 
te je domaći svijet smatrao »luđakom!« 

Čitav svoj daljnji život posvetio si istraživanju i anali¬ 
ziranju neobične te ostavštine naših nepismenih pređa, u 
nebrojenim raspravama i studijama, napisanim u četiri je¬ 
zika, širio si hrvatsko ime i hrvatsku slavu. Za tvoj teški 
učenjački rad opsovali T e »m egalomanom i slje- 
parom«! 

Mučen odricanjem i nedaćama svake ruke, nisi klo¬ 
nuo tijelom prije, dok nisi dovršio oba svoja monumentalna 
djela: »Zbirku južnoslovjenskih popijevaka« i »Kompara¬ 
tivnu muzikologiju« novu svoju znanost, Čijim su 
se štampan/im fragmentima čudili strani učenjaci. Da se 
ta djela u cjelini štampaju, obijao si pragove hrv. sabora, 
bana i mogućnika, pa Te okrstili »dosadnim p r o s j a- 
k o m«! 

0 devedesetu godišnjicu Tvoga rođenja, 20, studenoga 
1924. treba da se svijetu prikaže, tko i što si bio, i 
kakovu si uspomenu u hrvatskom narodu zavrijedio. Zato 
su se tri žene, Tvoja druga Marija, Tvoje obje kćerke 
Mira i Zlata, složile s autoricom ovog djela, da Ti postave 
živ spomenik, dok su one još svježeg duha i pamćenja. 
Uz Tebe neka uskrisne rođeni Tvoj Osijek s kulturnim i 
intimnim društvenim razvitkom, pa i stari Zagreb s umjet¬ 
ničkim i lokalnim svojim životom.- 

Autorica stoga ne želi, da se ovo njezino djelo smatra 
pokušajem na znanstvenom kultumo-glazbenom polju, 
već jedino jednim regbi kulturno-historičkim romanom, u 
kojem žive i djeluju poznati naši ljudi, što dobrodušni, što 
zlobni i jalni, već kako ih je Gospod Bog po hrvatskoj 
zemljici obilato posadio. U središtu toga, dijelom vedrog, 
dijelom tužnog milieu-a, postavljen je lik — jedan od na¬ 
ših mnogih hrvatskih stradalaca. 

Na dan Velike Gospe 1924. 

Autorica 

1, Kolijevka i dječačtvo (do 1848.), 


Kad se početkom 18. vijeka stala graditi tvrđava u 
gradu Osijeku, nekoć rimskoj Mursi, dva su kršna momka 
iz plemenitaške primorske zajednice Kuhačevića žustrim 
korakom stupala prema drvenom gradu. To su bili Kuha¬ 
če vić Filip — narod im ime skratio u Kuhač — po 
zvanju tesar, i brat mu Vinko, ribar i klesar. Ali kad je 
god. 1819. tvrđava bila dograđena, nisu se braća vratila 
u posljednje svoje obitavalište na Orljavi, već si je Vinko 
u donjem gradu Osijeku uredio krčmu i trgovao svinjama, 
pa se ogazdio i otrbušio, a svake večeri brojio cekine i 
spremao ih u staru škrinju. Filip se pako odazvao pozivu 
grofa Battyany-a, pošao s njime preko Drave u Nemet- 
Boly, gdje je na grofovskom razgranjenom imanju posta¬ 
vio ukusne gospodarske zgrade i postao vlastelinskim te¬ 
sarom. No uz to je bio vezan uvjet, da mora žrtvovati 
staro ime primorske loze, pa se po tadanjoj germaniza- 
tornoj modi prekrstiti u K o c h a. 

Tesaru Filipu rodila je žena, Hrvatica iz Njume, dva 
sinčića, garavog Filipa i nježnu mazu Josip a, kasni¬ 
jeg oca prvog hrvatskog muzikologa Franje Ž. Ku¬ 
hača. Dok je Filip po majčinoj želji pod silu morao da 
postane svećenikom, a kasnije u Pečuhu dotjerao do ka¬ 
nonika, Josip je ostao vjeran obrtničkom zvanju svojih 
pređa, pa odabrao limariju, oženio se Terezom, kćerkom 
svoga vrijednog majstora Pillera, preselio se s njome ta¬ 
kođer u Donji grad Osijeka, pa si uredio limariju. Ali 
umjesto imuštvom napunila mu se kuća sa osmero sitnih 
gladuša. Na sreću ih je šestero zarana otprhnulo u nepo- 

znati svijet, pa je preostalo samo dvoje, najsposobniji i 
najbistriji, sestra R o z a i brat Franjo Žaver, koji 
se je rodio 20. studenoga 1834. 

S tom djecom se je priroda na čudan način poi¬ 
grala. Bjeloputna lijepa Roza bila je opore, nasilne ćudi 
bez ikakvog sentimenta, dok je boležljivi Franci u sebi 
krio premnogo nježne osjetljivosti. Majka bi kojiput zava- 
pila : »Bože mili, kud se je to izvrglo ? Roza je divlji dje¬ 
čak, a naš tihi Franci promašena curica!?« 

Osnovna škola, koju su ta djeca polazila, bila je dašto 
njemačka, kao u svim mjestima vojničke Krajine. Grad 
Zagreb imao je tada bar jednu hrvatsku dječačku školu, i 
to na Dolcu u cistercitskom samostanu, ali Osječani 
je nikad nisu bili ni zatražili. Tamošnje građanstvo govo¬ 
rilo je njemački i madžarski, dok su se pravoslavni u Do¬ 
njem gradu smatrali Srbima. Okolišno seljaštvo nije pako 
marilo ni za što. Već u normalki pojavila se je u Franje 
njegova pedantna »Sammlernatura«. On bi u školi svaku 
stranu ili kurioznu riječ zabilježio u posebnu bilježnicu, 
sušio i preparirao rijetku biljku, sabirao lijepo isprugano 
kamenje, a od djevojčica isprosio po koji uzorak seljačkog 
veziva. Sve bi oprezno spremao u svoju ladicu, dok to ne 
bi nanjušila Roza, sve isprebacila i raznijela, a on bi pla¬ 
čući komadičak po komadičak potražio, da ih iznova sredi 
i spremi. Istom je strpljivošću za tridesetak godina skup¬ 
ljao narodno muzično blago, što ga je njegova okolina 
prezirala. 

U desetoj godini zapisao se Franjo u gimnaziju Fra¬ 
njevaca. Ti su monasi bili u Slavoniji prvi rasadnici hrvat¬ 
ske knjige. Doselivši se amo god. 1687. iz Bosne bijahu 
ponajprije porazmješteni po omanjim mjestima, dok si 
nisu g. 1708. u osječkoj tvrđavici sagradili crkvu, g. 1766. 
podigli gimnaziju, koju su g. 1855. pod političkim priti¬ 
skom predali u svjetovne ruke, pa ona još i dandanas po¬ 
stoji. Te Franjevce ide velika zasluga, što su u Slavoniji 
prvi štampali molitvenike i koledare u »čednom kmet¬ 
skom jeziku horvatskom«, a premda se »po zapovjedanim 
nemšlđm knjigama« moralo da podučava, to su pod rodo¬ 
ljubnim utjecajem svojih učitelja iz one gimnazije izašli 


6 


vladika S t r o s s m a y e r, jezikoslovac V j e k. Babu- 
k i ć, Brođanin Ignjat Brlić, koji je g. 1833. napisao i 
izdao prvu ilirsku gramatiku za Nijemce, a osim njih i 
neki drugi slavonski pisci prije preporoda. 

Franju su smjestili u »Halbklasse«, pripravni razred, 
no dječak je ispit za ispitom polagao tolikim uspjehom, da 
mu je nadzornik na slabaške grudi sam prikopčao srebre¬ 
nu kolajnu. Kao gimnazijalac rado bi zalazio u Donji grad 
k svome bratiću, a putem bi se približavao hrvatskoj djeci 
nižega staleža, prisluškivao njihovim igrama i pjevu. Ti 
hrvatski stihovi sa širokom zvučnom vokalizacijom, ti 
napjevi neobičnog ritma i skroz nepoznatih modulacija, 
ugodno su draškali dječakovo osjetljivo uho. Uz to se u 
njega budila silna želja za glazbalom. Otac mu je tada ku- 
pijo »Handharmoniku« i dozvao svirca Babučaja, koji ga 
je učio navlačiti mjehove. U drugoj gimnaziji usrećio ga 
otac guslicama. 

U gimnaziji je bio učiteljem pjevanja pater Hadrijan, 
čovjek tako pedantan i plašljiv, da se ne bi usudio da sa 
đacima pjeva a ma samo jednu od onih prelijepih bosan¬ 
skih pjesama, što bi ih svaki fratar rado gunđao u sa¬ 
moći svoje ćelije. Kod premoćnog ministra Metternicha u 
Beču slovili su Franjevci i onako kao opasni propagatora 
Slavenstva. »Slavo-ilirsko« značilo je na najvišem mjestu 
»prostačko, nekulturno, buntovničko«, pa je bilo iz škole 
isključeno, jer se nije gore razumjelo, da su ti Franjevci 
širiteljii kulture, prosvjete i domoljublja. Kad je u Babuki- 
ćevoj redakciji izašao ispravljen i nadopunjen Gundulićev 
»Osman«, držala je bečka cenzura, da je to jedno novo 
provokatorno djelo, pa je hrv. zem. vladi stigao upit: »Ka¬ 
kav je to čovjek, taj Gundulić? Nije li on pogibeljan za 
mir u Hrvatskoj ?« 

Gimnazijalcima je bilo strogo zabranjeno, da se služe 
tom »Raubersprache«, a to je u Osijeku prouzročilo soci¬ 
jalno zlo. Dotada su u lijepoj slozi i zajednici živjeli Hr¬ 
vati, Nijemci, Srbi i Mađari, pa i Muslimani, koji su za¬ 
ostali iza viiševjekovne opsade slavonskog tla. U višim ra¬ 
zredima, gdje je direktni rodoljubni upliv Franjevaca bio 
značajniji i dublji, stali su se hrvatski đaci buniti protiv 

povrijeđenja svoje narodnosti. Bivalo je sve glasnije i 
gorče, otkako je iz daleka Zagreba, s kojim su postojale 
slabe veze, zasjao komet, »Danica ilirska«, koja je toplim 
žarom htjela da zagrije i sjedini u složnom bratstvu sve 
slavenske narodnosti, naročito sve na balkanskom jugu i 
u bivšoj Napoleonovoj Iliriji, 

Limar Josip Koch bio je doduše odan cesaru, ali je 
ipak želio, da mu sin nauči i »seljački jezik«, stoga ga u 
praznicima g. 1842. poslao u Gorjane k župniku J o si¬ 
po vi ću, gorljivom Ilircu. Taj župnik bio je čudak, ko¬ 
jemu se milila oskudica, pa bi svoje dohotke vazda dijelio 
sa sirotinjom, pa i ciganskom. Franji bi pako kazivao : 
»Mani se, sinko, te švapske harmonike. U nas je titrava 
tamburica, a kad posegneš za njom, vidjeti ćeš, kako to 
slatko pjeva i ciliče!« Franjo je to narodno glazbalo toliko 
uzljubio, da mu je kasnije između narodnih osebina do¬ 
dijelio časno mjesto. 

Vrativši se u jeseni u gimnaziju našao je tamo novog 
učitelja, okrutnog i gizdavog patra Benedikta, koji bi se 
i među većim đacima rado služio virgačem (magj. vir- 
gacs, njem. Schilling). Kad je pater jednog dana više đaka 
njime izbatinao, dozove do katedre i nedužnog Franju i 
susjeda mu malog Švabu Pausa : »Ajde, sinci materinji, 
ako niste bar jedamputa okusili virgača, ne ćete ni znati, 
da ste bili na gimnaziji. Ajde, golubovi, spustite gaće!« — 
Franjo je silno povrijeđen popustio nasilju, no buduće 
noći spopao ga je toliki nervozni grč, da je mjesec dana 
teško bolovao. Otada su ga kroz sav život sve do u du¬ 
boku starost mučili živčani bolovi u glavi i u probavnim 
organima. 

Otac mu je za utjehu kupio gitaru, najmilije glazbalo 
sentimentalne tadanje mladeži, dozvao Čeha Klimeša iz 
vojne bande sinu za učitelja. Franjo je u gitaranju tako 
naglo napredovao, da je učitelja kojiput nagonio u nepri¬ 
liku, a taj pred ocem konačno izjavio : »Franjo ne treba 
više učitelja! On prebire na gitari tako savršeno, kano 
da ju je izumio!« 

U ferijama g. 1846. boravio je Franjo daleko od kuće 
kod muzikalnog učitelja Bečka u Donjem Miholjcu. Ta¬ 

mo se je oko te mlade glazbene duše raspjevalo cijelo 
selo, šuma i dubrava, pa je odasvuda bilo poticaja za pri¬ 
sluškivanje hrvatskom narodnom pjevu, u čem je Beck bio 
vješt li svijestan tumač. Vrativši se pako u jeseni kući na¬ 
šao je Franjo svoje roditelje u preseljenju iz tvrđave u 
Donji grad, gdje su uređUi kavanu »Zum blechernen 
Thurm«. Dječak je u posljednje doba toliko bio zauzet 
posebnim interesima, naročito glazbenim, da nije ni pri¬ 
mijetio, kako mu se otac diže do viših socijalnih dužnosti, 
kako je u građanskoj gardi dotjerao do kapetana, a u 
gradskom zastupstvu se isticao kao sjajan govornik. 


2, Za vrijeme revolucije (g. 1848.—1850.). 

Osječani su od nekog vremena slutili, da će sunčana 
Slavonija naskoro proplakati pod kopitima surovih hu¬ 
sara, a jedino domaći sinovi bit će kadri, da je obrane. 
Na sreću su svi davni doseljenici iz zahvalnosti onaj kraj 
uzljubili, a domaće pravice prihvatili i poštivali. Otada bi 
se građani uveče ponajradije sastajali u Donjem gradu 
(najnapučenijem), pa bi ušli u Kochovu kavanu, gdje bi 
među njih sjeo domaćina i gospođa Tereza, sada nazvana 
»Madame Koch«. Većina starijih Osječana bila je »crno- 
žuta«, konzervativnom ustrajnošću podržavala trgovačke 
i prijateljske veze sa susjednom Mađarskom, jer je Osijek 
bio glavna prometna točka između Balkana i Zapada. 
Diližansa bi za tri dana odavle prispjela u Peštu, kad se 
pako od g, 1840. uredila parobrodarska stanica na t. zv. 
»Drauecku«, na ušću Drave u Dunav, okoristila se time 
preko Osijeka sva nutarnja Slavonija. 

Stari Osječani nisu dakle imali razloga, da se tuže 
ni na Nijemce ni Mađare, niti da se bave posebnom unu¬ 
tarnjom politikom, pa se zato nisu ni oduševljavali za Ili- 
rizam. U Kochovoj kavani, preudešenoj iz limarije, sasta- 
jalo bi se starije građanstvo, činovnici, časnici i umirov¬ 
ljenici iz Napoleonovog doba, koji bi ponajradije kritizirali 
»den faulen 30-jahrigen Frieden«. Kojiput bi se amo navra- 

tila »umjetnička družba« muzikanata i pjevača, koje bi 
Kochovi samilosno nahranili i među gostima za njih ko- 
lektu sabrali. Kod takovih večeri spašavao bi reputaciju 
družine sam Koch, pa bi kraj glasovira razdragao goste 
prekrasnim svojim baritonom. 

Onamo bi zalazio i sam zapovjednik tvrđave, gene¬ 
ral N e s t r o j, rodom Ciganin, koji bi svoje podrijetlo 
opravdao riječima: »Nur mein Gesicht ist schwarz, aber 
meine Seele ist rein!« Sijedi taj dostojanstvenik zavolio 
je Franju, kojiput ga pozvao u šetnju na šanceve, za imen¬ 
dan mu doveo vrsnog profesora guslanja, Francuza Osy- 
laux-a, a sam u srebru plaćao glazbene satove. Kraj toga 
idealnog glezbenika zavolio je Franjo gusle svom dušom, 
jer je iz njih mogao da izmami one neodređene nijanse 
intervala, koje se notama ne dadu zapisati, niti stvoriti na 
glasoviru, niti na gitari, ali se nađu u seljačkoj pjesmi. 

Jednog je dana u kavani osvanuo simpatični gorostas, 
P a j o K o 1 a r i ć, ilirski rodoljub, pjevač i kompozitor, 
koji je g. 1847. u rodnom svom Osijeku osnovao prvo tam- 
buraško društvo. Franji je tada bilo tek 14 godina, ali je 
već bio poznat kao vrstan glazbenik. Kolarić ga je pozvao, 
neka najpopularnije ilirske napjeve ukajdi tako, da ih 
tamburaši mogu iizvađati na koncertu. To je bio Franjin 
prvi pokušaj, a posao je uspio. Prvi mu je bio napjev 
»Miruj, miruj, srce moje«, koji je kasnije iz pijeteta po¬ 
stavio na čelo opsežne svoje zbirke »južno-slovjenskih 
popijevaka.« Revidirani i popravljeni po njegovom starom 
učitelju Klimešu širili su se ti napjevi od doma do doma. 
Franjo je za tih šest mjeseci iizradio jedno šezdeset na¬ 
rodnih bisera što je bilo temeljem golemog Kuhar 
čevog sabirnog rada. 

Odjednom zaori Evropom: Revolucija! Veljača 1848.! 
U Parizu otjeran kralj Louis Philip, a proglašena dru¬ 
ga republika. Za deset dana je buknula buna u Beču, za¬ 
tim u Pragu i Pešti. U monarkiji je bila revolucija upere¬ 
na protiv nesnosnog Metternichovog ministarstva, njego¬ 
vog policajnog sistema i dvorske kamarile. Car i kralj 
Ferdinand morade da Mađarima odobri zatražene zahtje¬ 
ve, radi kojih je Hrvatska po historičkoj izansi opet 

bila prikraćena. »Mađarski osloboditelj« Kussuth Lajos 
lišio je Habsburgovce modi i prijestolja u Ugarskoj i ob¬ 
javio posvemašnju neodvisnost mađarske zemlje. U ožujku 
1848. bješe hrvatskim banom imenovan popularni barun 
Josip Jelačić, buduć da se je bečki dvor vazda pouzda¬ 
vao u njega i njegove krajiške regimente. Kao novi gene- 
ralisimus u Hrvatskoj i vojnoj Krajini Jelačić je mačem 
pretrgnuo mnogovjeke veze s mađarskim susjedom i sa 
zajedničkim saborom u Požunu. Međutim su hrvatski 
»slobodnjaci« na svoju ruku seljaštvo riješili tlake, a 
imućnici ih na svoj trošak opremili i naoružali. 

Mađari su se tada pouzdali u vjernost Osijeka, jer im 
nije bilo poznato, da već od g. 1843. Ilirci zalaze u Slavor 
niju, da u narodu potiču i bude hrvatsku svijest. U Osijek 
je došao u više navrata dr. Ljudevit Gaj 1 grof Nu- 
gent, »defensor nacionis illiricae«. Što su Franjevci po¬ 
pularnom hrvatskom knjigom kroz decenije pripravljali, 
to se je sada izvršilo činom. Historičkoga dana 4. V. 1848. 
za velikog župana Šiškovića, zaključila je skupština, da se 
zvaničnii jezik latinski zamijeni s ilirskim. U tom kome- 
šanju došlo je do preloma imeđu osječkih građana, koji 
se porazdijeliše u suprotne tabore. I sama osječka omla¬ 
dina se rascijepila. Gimnazijalci već nisu marili za nauku 
ni disciplinu, kortešlirali su i politizirali, pa bi među usijanim 
glavama koji put došlo do tučnjave i krvi. Zloglasni virgač 
dnevno je u školi uredovao, ali uzalud. Napokon su se sami 
đaci dosjetili jadu, pa bez znanja profesora na svoju ruku 
odlučili, da nesnosnom neprijateljstvu među drugovima 
učine kraj. Budućeg četvrtka popodne sastat će se na le¬ 
dini izvan grada, tamo neka se zametne pošten boj, stran¬ 
ka, koja će podleći, mora se u buduće pokoriti pobjednič¬ 
koj, dok će izdajica naprosto biti smaknut. 

Franjo se nikada za života nije zagrijavao za stranačku 
politiku, tvrdeći: »Između politike i muzike nema dodir¬ 
nih točaka.« Ali u Ilirizmu našao je uzvišenu borbu, za¬ 
nos, polet, oslobođenje, a to ga je oduševilo. Kako je u 5. 
gimnaziji bio najslabiji i nesposoban za hrvanje, to su ga 
imenovali barjaktarom. Od skupljenih grošića nabavili su 
crven-kape i platno za trobojnice i barjak, a uz davoriju 

»Boj ne bije sablja, već boj bije srce od junaka« nastupili 
su mlađahni Ilirci u dugačkoj povorci. No ta bitka se je 
razvijala tako ozbiljno, da je bilo mnogo krvavih glava. 

Za koji čas saznao je sav Osijek za junaštvo svoje 
djece, pa su roditelji, a i Kochovi, pošli prema ledini, da 
djecu obrane od bezumnog žrtvovanja. Mladi Ilirci, po¬ 
bjednici, stupali su prema gradu pod zapovjedništvom 
maturanata, kličuoi i pjevajući ilirske budnice. S lijeva 
je kročio Franjo, a uz njega sestrica Roza, koja mu je po¬ 
magala da no/si teški barjak. Zlaćana joj se kosa bila ras- 
plepa, pregaču bila rastrgala na povoje, a dok je narod 
klicao »Ilirci su pobijedili!« —njene su se oci življe krijesile, 
jer se je danas prvi put ponosila — svojim bratom. 

Iste su noći ratoborni gimnazijalci bili pohvatani i 
stavljeni pod istragu, a škola se na dulje vremena zatvo¬ 
rila. One noći najmio je Josip Kočh seljačka kola i Franju 
krišom odveo u Donji Miholjac. Čitavim je putem otac 
uporno šutio, dok su u Franje silno podrhtavali slabašni 
živci. Dječak je intenzivno osjetio očevu bol, što se je je- 
dinac odmetnuo od »crno-žutih«. Ali kad se drugog jutra 
probudio pod perinama i u prijatnom domu učitelja Beč¬ 
ka, ugledao je svoga tatu, kako ga zabrinuto promatra, i 
kako mu gladi rusu kosu. Malo mu je govorio, tek ove 
riječi: »Franci .promisli, što radiš! Nastala su vrlo ozbilj¬ 
na vremena!« — 

Revolucija je jenjala tek pod jesen g. 1849., kadno se 
u Iliraca razbio prečaran san. Hrvatska je potpala pod 
nečovječnu knutu Bachovog ministarstva, a neki su osječki 
građani nedužno dospjeli pod istragu i u zatvor. Tad 
je Osijek poslao u Beč poslanstvo od tri neporočna lica, 
među kojima je bio najbolji govornik Josip Koch. Vra¬ 
tivši se povoljnim riješenjem u Osijek, one su večeri pred 
kavanom »Zum blechernen Thurm«, čiji je krov od taneta 
na tri mjesta bio probušen, našli mnoštvo naroda, a vođa 
poslanstva odvjetnik Hermann ispričao je sve, što su u 
Beču isposlovali i završio: »Pomilovanje nedužnih naših 
sugrađana imademo da zahvalimo vatrenom obrambenom 
govoru našeg druga Josipa Kocha. U to je narod klicao: 
»Vivat! Eljen! Hoch! Živio«! 

Franjo se je kod starog Bečka ubrzo udomio, a kako 
ni za tri mjeseca nije bilo nade, da bi se mogao vratiti ku¬ 
ći, to ga je učitelj u školi postavio za »podreceptora«. Tad 
je dječak doznao, da otac želi, da bi se posvetio učitelje- 
vanju. U gimnaziji manjkala su mu još tri semestra do svr¬ 
šetka 6. humanističkog razreda, kojim se je ta škola do¬ 
končala. Sad se je vedre volje predao pedagogiji, jer su u 
ono doba iskusni učitelji na svoju ruku pripravljali mladež 
za to zvanje i izdali im konačnu svjedodžbu o osposo- 
bljenju. Tamošnji je narod zavolio i tog »mladog meštra«, pa 
su pred njim i sijedi seljaci skidali kapu. 

Uz učitelja Bečka, koji je bio odgojio na stotine 
glazbenika iz nižeg i seljačkog staleža, bile su divne sta¬ 
rinske gusle, glasovir i harmonium, pa bi se na njima u 
veče izvađali klasični opusi, a uz to vježbali zborovi za 
svečane mise. Kad se pako barun Karlo Prandau, obret- 
nik fisharmonike i komponista njemačke glazbe, iz valpo- 
vačkog dvorca preselio u Beč, ostavio je Bečku mnogo 
partitura i čitav malen orkestar glazbala. Po više dana 
su Beck i Franjo na vlastitim rukama i velikim oduševlje¬ 
njem prenosili su sjajnu ostavštinu, pa ju smjestili po bi¬ 
jelim zidinama učionice kao najljepši školski nakit: oboe, 
fagot, piccolo, klarinetu, gusle, viole, rogove, dok se u kutu 
kraj katedre kočio trbušasti kontrabas. Jednog je dana u 
školi osvanula inšpekcija i zabezeknuto zurila u ta nova 
učila. No domaći dekan, bivši župnik iz Gorjana, mirio je 
odbornike: »Neka starcu, neka, to su njegove mušice«! 

Početkom g. 1850. došao je Josip, da Franju definitiv¬ 
no odvede kući. Stari je tad učitelj zabugario: »Bez tebe 
živ sam mrtvac! Mrtva odsada i naša zajednička muzika! 
AH tebe, sinko, čeka život i nova muzika!« S tom bašti¬ 
nom od svog izvrsnog muzičkog pedagoga započeo je Fra¬ 
njo naskoro nov rad. Pod pazuhom ponio je kući do 400 
narodnih popijevaka, što ih je bio skupio po selu i pa¬ 
šnjacima, a pod Beckovom ih paskom zapisivao i u note 
stavio. Sad su mu već bila poznata sva glazbala i njihova 
individualna svojstva, ušao je u tajne muzičke strukture 
zvukova i naučio podosta harmonije i muzičke teorije. 

Vozivši se s ocem istim drumom, kroz iste mrke šu- 

me kao prije tri godine, a čavrljajući čitavim putem, od¬ 
jednom 'je kao onijemio. Ugledao je rodni mili Osijdk, razva¬ 
ljene zidine, porušene tornjeve, pa je i pojmio, zašto se 
je ljubljeni otac prije reda pogrbio i zašto je osijedio. Pred 
kućom ih je dočekala živahna majčica srebrnih pramova, 
a uz nju divotna djevojka. Zar je to Roza? Ona je skočila 
na kola, brata živo zagrlila i izljubila, da mu je nestalo da¬ 
ha, onda krepkim zamahom iz slame izvukla njegov kov¬ 
čeg i odnijela ga u kuću. Poslije večere je momak pre- 
blaženo legao u svoj stari krevet. No odjednom je prasnuo 
u toliki smijeh, da se je sletjela sva kuća. Eto, dugački se 
klipan voljko ispružio, pa mu izvan dječačkog kreveta 
noge ispod koljena stršile u vis. 

3. Kanonik Filip Koch. — U Pešti (1851. — 1852.). 

Za koji dan je pozvao otac Franju u šetnju i raspreo 
vrlo ozbiljan razgovor o sinovoj budućnosti. U posljednje 
doba počešće mu je govorio: »Franci, ne idi nikad, n i z 
Dunav, nego uvijek u z Dunav! Na više neka ti je pogled 
upravljen«! 

A danas je otac završavao: »Sad poznaješ tri jezika, 
njemački, hrvatski i latinski, a treba da naučiš i mađarski. 
Znaj, koliko znadeš jezika, za toliko ti se oslobodila 
duša.« 

Kad se je onih dana k njima navratio stari znanac, 
kalvinsK pastor Korosi iz Sellye-a kraj Pečuha, a doveo 
svoju kćerku Sofiju, da u Osijeku uči njemački i krojenje, 
izmijenili su djecu, pa je Franjo s pastorom pošao u njegov 
mađarski kraj. No taj puritanski život i mršava hrana ni¬ 
su mladiću pFjala, pa se je bolno sjećao starca Bečka i 
sunčane vedrine u njegovu domu. Kad bi ovdje htio da 
prelu dira na crkvenim orguljama, branio bi mu pastor, 
veleći: »To je profanacija!« 

Franju su od mađarskog jezika ponajviše zanimali 
akcenti i modulacije, pa bi najvolio da lunja po selu Sel- 
lye-u i po ravnoj pusti među čikošima, gdje bi zanesenom 
dušom prisluškivao bizarnom ritmu i čežnutljivoj tugalji- 
vosti njihovih napjeva. Ali se vrlo začudio, kako mađar¬ 
ski narod kraj velike svoje muzikalnosti ne umije pjevati 

ni dvo-, ni troglasno kao hrvatski seljak. Naročito u pečuh- 
skoj okolici pomno je istraživao velike kontraste između 
slavenskih i mađarskih napjeva, marno ih pobilježio i 
mnoge harmonizirao u njihovu duhu i stilu, a kasn/'je o 
tom napisao važnu studiju. 

Odjednom se Franjo dosjetio, da u Pečuhu živi očev 
stariji brat Filip, doktor i profesor teologije i filozofije, pa 
se prvom prilikom otputio do njega. Dr. Filip Koch 
odavna se bio odbio od osječke nabožne rodbine, među 
kojom je slovio kao vjerski slobodnjak, što je u istinu i 
bio. Otkada je živio sputan u »Deficientenhausu«, bavio 
se u tišini samo svojom omiljelom znanošću i muzikom. 
On je vješto gudao u cello, premda je b:o nagluh. Franji- 
nim dolaskom zasjalo mu je mlado sunce. Prigrlio je ne¬ 
ćaka tolikom ljubavi, da ga je nagovarao, neka se preseli 
u Pečuh, da ovdje nastavi učenje nađarskog jezika, a uz 
to i franceski ples, koji je mladiću vrlo potreban. Pribavio 
mu je učiteljsko suplentsko mjesto u pečuhskom pred¬ 
građu, kud su zalazila međimurska i hrvatska djeca. 
Ovdje je Franjo službovao godinu dana do travnja 1852. 

Jednog dana je ondje osvanuo otac Koch, da se s bra¬ 
tom posavjetuje o Franjinoj budućnosti. Oni odlučiše, ne¬ 
ka momak absolvira peštansku pedagošku školu, pa će 
mu tamošnja diploma utrti putove po svoj Translajtaniji. 
No stric i nećak krili su pred ocem, da ih u Pešti najviše 
privlačuje konzervatorij, na kojem su u ono doba preda¬ 
vali glasoviti muzički pedagozi. Franji je tada bilo 18 go¬ 
dina, bio je još uvijek plah i slabunjav. Istog dana, kad je 
diližansom krenuo u Peštu, nakrcan bezbrojnim očevim 
savjetima i uputama, zavukao se filozof u svoju prijašnju 
samoću, a u svojoj tihoj ćeliji napisao oporuku: Sav svoj 
imetak od 12.000 for. u srebru ostavljam svome nećaku 
Franji Kochu uz pripomenu: »Sinko, upotrebi te moje 
životne prištednje razumno na diku hrvatskog naroda!« 
Rodbina, za koju je Filip kroz sav svoj vijek mnogo žrtvo¬ 
vao, nije smjela da saznade za tu baštinu, da Franju ne 
prikrati. 

U Pešti su Franji mahom porasla krila- Bilo je prvi put, 
da je bio upućen na vlastitu volju i snagu, a to ga je go- 

tovo preko noći preobrazilo. Ponajprije je potražio Fili¬ 
povog desnog prijatelja, franjevačkog opata Marijana 
J a i ć a, bivšeg svog ravnatelja sa osječke gimnazije, a 
sada parohijalnog administratora i gvardijana u Pešti, Taj 
ilirski pjesnik, koji je za najskučenijih vremena ispjevao 
svoje remek-djelo »Vijenac bogoljubnih pjesama« (izašlo 
u 20 izdanja), morao je da ga krije i pred samim fratrima. 
Ovdje u Pešti bio je zaštitnikom mladih katoličkih i pra¬ 
voslavnih Slavonaca, podržavao s njima bratske veze, 
bdio nad njihovim životom i studijama, budio ih i bodrio 
na rad i rodoljubne žrtve. On je Franju odmah odveo u 
elementarnu školu do upravitelja Galas-Drlika, rodom 
Slovaka, gdje je mladić našao hljeba, podučavajući nje¬ 
mački i mađarski jezik. 

Za to vrijeme bio ga je opat Jaić uveo i u kuću bo¬ 
gatog vlastelina Miksicha, gdje se je vrlo mnogo mu¬ 
ziciralo, a kuda bi zalazili magnati i drugi velikaši, pa i 
Franjo L i s z t, kadgod bi u Pešti koncertirao. Neznatni 
mladić u prečednom odijelu provincijalnog kroja ostao bi 
u tom odličnom društvu nezapažen, da se nije isticao 
originalnim južno-slovjenskim napjevima, koje bi uz zvuč¬ 
no svoje bariton-grlo tako vješto pjevao, i sam se na 
glasoviru pratio, da su svi gosti bili ushićeni. U takovom 
času ostavila bi Franju plahost i stidljivost, osjećao bi se 
ponosnim i jakim, što na njegova usta izviruje nepoznato 
blago potištenog malog hrvatskog naroda. Tamo ga je čuo 
pjevati i mecana grof Leon Fes tetić h, pa mu obe¬ 
ćao, da će ga odvesti na konzervatorij i za nj plaćati ško¬ 
larinu U Miksichevom muzičkom salonu upoznao se je 
Franjo s nekim mađarskim aristokratima, koji ga nisu 
više pustili s vida. Kadgod bi on kasnijih godina u rođe¬ 
noj zemlji klonuo pod jarmom siromaštva ili od premoći 
hrvatskih mogućnika, koji bi vječito protiv njega intri¬ 
girali, a preidealni njegov istraživalački rad omalovaža¬ 
vali, tad bi se Franjo sjetio mađarskih velikaša, koji ga 
očekuju u svojem kolu, da njihovu glazbu iscrpivo istra¬ 
žuje. Bit će mu za to hvale i slave, hljeba i krova. 

Ljeti g. 1854. svršio je peštansku preparandiju izvr¬ 
snim uspjehom. Za vrijeme nauka stanovao je kod Mik- 

sicha, koji mu je davao i opskrbu, a za uzvrat podučavao 
mu |je oba sinčića u glasoviranju, a odraslu kćerku Herminu 
u pjevanju. Za nju je mladić njetio prvu tihu ljubav, koju 
djevojci nije nikad priznao, jedino ju odavao u nježnim 
kompozicijama, njoj posvećenima. U tom raskošnom domu 
među elegantnim svijetom sjećao bi se Franjo sa zahval¬ 
nošću ujaka kanonika, koji ga je uputio na ples i franceski 
jezik, bez čega bi ovdje bio vrlo smiješan. I bez toga je za 
njega bila muka i poniženje, što je u pohabanom odijelu 
i izgaženim cipelama morao da prati mlade aristokrate u 
ložu kazališta, a još više bi se stidio pred domaćim baha¬ 
tim lakajima i koketnim sobaricama. Kad bi se pako za¬ 
nosio za uzvišenim planovima o daljnjim glazbenim stu¬ 
dijama, tad bi postiđeno čitao očevo pismo: »Das Con- 
servatorium ist Dir kein Schaden, aber wie Du mir 
schreibst von Wien und Prag und du willst es durchsetzen 
bis zum Kompositeur, Freund, das ist fiir einen armen Kerl 
zu viel, das geht nich. Die Haupsache ist die Praparandie, 
dass Du ein tiichtiger Lehrer wirst, dass Du einmal mich, 
Deine Mutter, besonders aber Deine Schwester Rosa unter- 
stiitzen wirst«. 

Kasnijih godina nije Franjo pojmio, kako je u Pešti 
zapravo razredio vrijeme, da je kraj preparandije, kon¬ 
zervatorija i glazbene poduke Miksichevih, još dospio i 
na pripravu za učiteljski ispit na realci. U tu svrhu po¬ 
lazio je naime predavanja čuvenog matematičara dr. 
Szaboly-a, a kasnije položio i te ispite, koji su mu donijeli 
naslov profesora. U tom divskom naprezanju anemičkog 
organizma nije Franjo spazio, da zapada u nervoznu ne¬ 
moć. Bio je silno oduševljen za predavanja na muzičkoj 
akademiji, kasnijem konzervatoriju, gdje ga je u glasovi¬ 
ranju podučavao prof. Erkel, osnivač, mađ- filharmonije, 
i kapelnik na pest. operi, u višem tečaju pako prof. Adolf 
Marx, kasniji glasoviti klavirni pedagog u Berlinu. No 
glavnim mu je bio učiteljem prof. Karlo Thern, (Trn) Slo¬ 
vak, ravnatelj te akademije i odličan kompozitor narodne 
glazbe (vidi »Foti. dal«), koji je predavao kontrapunkt i 
kompoziciju, vazda naglašavao važnost pučke glazbe, a 
svoje pitomce praktički u tome upućivao. 


2 Matica: Kuhač. 

Napose je Franjo Therna vrlo interesirao pa se raz¬ 
vilo s vremenom među njima trajno prijateljstvo iza sav život 
Što je nekoć stari Beck u Franjinu dušu usadio, to je umjet¬ 
nik Thern svijesno razvijao, te čitavom Franjinom 
radu podao izvjesnu smjernicu, a podržavao ga 
i pratio do konačnog uspjeha. Po Thernovom principu, 
koji je Franjo potpuno usvojio, postoji od dav¬ 
nine u svakom narodu pučka glazba, osnovana na solid¬ 
nom temelju, a izražava se u narodnom plesu i pjesmi, u 
kojima seljan instiktivno slijedi strogo odmjerena pra¬ 
vila. To je gotovo matematičko-pravilni kostur, iskićen 
osebinama i temperamentom žitelja pojedinih krajeva, U 
slavenskog naroda sačuvala se je ta tradicija naročito u 
pjesmama guslara i slijepaca. Franjo je tada odlučio, da 
to blago marno diže, strukovno da ga pror 
uči i za potomstvo sačuva. Da li će se to po 
Thernovom primjeru i u južno-slavenskoj umjetničkoj 
glazbi jednom moći iskoristiti, o tome još nije razmišljao. 
Njega je više zanimao teoretski rad. 

Na muzičkoj akademiji upoznao je Franjo glasovitog 
L i s z t a, koji bi se kojiput navratio u svoju domovinu. Taj 
razmaženi ljubimac svjetske koncertne publike imao je u 
ono doba svoju glasovirsku školu u Weimaru, gdje je uz 
to bio prvim kapelnikom dvor. opere. Kad bi putem po 
Evropi naišao na koji neobični glasovirski talenat, poveo 
bi ga u svoj dom i na svoj ga trošak hranio i izobrazio. 
Malo da ta sreća nije zapala Franju. On bi svome mađar¬ 
skom kolegi Šipošu potajno izrađivao kompozicione za¬ 
datke, među inim vrlo uspjelu »Slavensku fantaziju«, 
koju je nevjerni drug pred Lisztom izdao za svoju, a tako 
virtuozno ju izvađao, da ga je ushićeni majstor poveo u 
Weimar i priredio mu sjajnu budućnost kao koncertautu i 
kapelniku na dvorcu mađ. magnata. 

Mnogo sudbonosniji bio je za Franju fakat, što je 
istodobno s preparandijom — također odličnim uspjehom 
i posebnom pohvalom — dovršio nauke na konzervatoriju, 
ali je litografirana diploma glasila na ime »K o c h F e- 
rencz«, mađarske narodnosti- Ravnateljstvo 
je tu pogrešku kasnije tintom ispravilo, ali se Franjo te 


18 


diplome tako stidio, da bi je rado pred svojim domaćim 
svijetom krio. Radi toga su mnogi ljudi posumnjali, da li 
je u njega uopće konzervatorska kvalifikacija, što bi mu 
u pedagoško-glazbenom radu kojiput nanijelo mnogo štete i 
neprilika. (Original u Jugo-slav. akademiji.) 

Moćni aristokratski zaštitnici našli su nato za Franju 
mjesto na trg. školi u Stolnom Biogradu (1854.), gdje je 
nastavni: jezik kao u čitavoj monarkiji bio njemački. Tek 
što je Franjo tri mjeseca ondje službovao, pomalo se opre¬ 
mio i okrpao, stiže mu od kuće hitno pismo, neka razri¬ 
ješi ugovor i neka se požuri u Osijek, da nastupi učitelj¬ 
sko mjesto. U tamošnjoj građanskoj školi stari se rav¬ 
natelj s učiteljicom potukao do krvi, jedini njihov kolega 
stavljen je pod (istragu radi krive prisege, a kako je Franjo 
jedini domaći sin, koji je stekao posebnu kvalifikaciju, to 
domaći župnik i načelnk žele, da bude tamo namješten 
sve dotle, dok se ne otvori zasnovana realka, na kojoj ga 
čeka dostojno mjesto profesora. Otac nastavi u svćm 
pismu, neka Franjo putuje s omnibusom do Pešte, kud 
može stići za tri dana, zatim Dunavom do Drauecka 
Ako ne bude poledice, može onamo stići za daljnja tri 
dana, pa zajedno s roditeljima proslaviti božić. Navršenom 
20. godinom zašao je Franjo u nov život, a duša mu bila 
nakrcana svijetlim snovima i neobičnim nakanama. 


4. Tužni dom, — Leipzig—Weimar—Wien, (1855.—1858.). 

Na sam božić prispio je Franjo kući, među malo¬ 
građanske nazore i običaje, kojima je bio odviknuo- 
Vedri Osijek bilo je na stotine nevolja, građanstvo je 
osiromašilo, a povrh toga ga mučile političke trzavice i 
sitničava sumnjičenja. Iz Austrije su se posPje revoluci'e 
doselili stranci, što trgovci, što obrtnici, ovdje se šepirili, 
spretno izrabili situaciju, a materijalno tlačili neuki p ik. 
Gornji grad se stao gospoditi, pa se već naslućivalo, 
da će jednoć preuzeti vlast i vodstvo, Josip Koch morao 
je da napusti svoju lijepu kavanu, jer nije više bilo odličn'h 
gosti, a narodu nije trebalo tog luksusa. 


2 * 

Jednoga je dana gospođa Tereza s tavana donijela 
zaprašenu škrinju s očevim alatom, svaku stvarcu brižno 
očistila, a onda prigušenim suzama malodušnog muža nu¬ 
kala: »Ajde, s božjim blagoslovom! počni iznova! Možda 
bi bilo bolje, da se nikad nisi odbio od zanata!« — Grca¬ 
jući od plača još mu se i našalila: »Prva ti je mušterija 
tvoja žena! Ajde, zakrpaj mi taj stari lonac!« 

Josip je bez ijedne riječi zasukao rukave, posegnuo 
za loncem, ali mu se teške suze cijedile s očiju i gubile 
u srebrenoj pomno gojenoj bradi, dok su mu ruke, koje 
već nisu bile vične krupnom poslu, pod alatom nevješto 
podrhtavale. Divio se hrabroj ženi, koja je lakog srca 
odložila svu grdoću, pa i »Madamu Koch«, zagrnula se 
dugačkom maramom i obilazila susjede, nukajući ih, neka 
donesu staro posuđe i oruđe, njen Josip će sve čestito i 
jeftino okrpati. Otada je u mršavu kesu kapalo polagano, 
tek u krajcarama i grošićima, a Josip se nikad više nije 
uzvinuo ni do prijašnjeg blagostanja, ni do viđenog 
svog socijalnog položaja. Sve je bilo zakopano i gotovo 
zaboravljeno, ali povrijeđeni ponos često bi mu u živcima 
trzao. Jedina im je materijalna olakšica bila ta, što je 
Roza, ostavši udovicom s malim djetetom, s nekom se 
porodicom preselila u Peštu, ondje našla čestiti kruh, pa 
se preudala. 

Nekog dana pohodio je Franju, imenovanog suplenta 
na građanskoj školi, Hummel, komponista i virtuoz 
na glasoviru, ujedno i zborovođa njemačke »Liedertafel«, 
jedinog osječkog pjev, društva. Došao je, da mu mladi 
glazbenik bude zamjenikom. Kad je Franjo Koch 1, ve¬ 
ljače 1855. prvi put pjevačima dirigirao, nije slutio, da 
će se jednoć od tih članova stvoriti hrv. pjev. društvo, 
koje će njegovo ime nositi. Sve te funkcije kao i 
školski rad vršio je on preko volje. Očeva potištenost 
uhvatila se i njemu za dušu. Uzalud je čekao, da jadnu 
suplentsku službu i plaćicu zamijeni profesorskom, za 
koju se je toliko mučio i oskudijevao, a još teže iščekivao, 
ne bi li ga neko čudo izbavilo iz te osječke letargije. 

Jednog dana obustavila se istraga protiv ratobornih 
nastavnika građanske škole: obojica bjehu uspostavljena 

u službi, a Franji bješe dopitana otpravnina od 1000 for. 
To je bio čitav imetak! Brojeći s majčicom primljene 
banke glasno je klicao: »U Leipzig! U Leipzig! Tamo je 
moj mili Thern!« Majčica je na brzu ruku skupila Franjinu 
sirotinju i pomno ju okrpala i u kovčeg spremila, a među 
nju strpala mirisave srčike, neka Thern vidi, da Slavonija 
ne pjeva samo, već i plemenitim plodom da rodi. 

Putem je Franjo pedantno odredio svaku krajcaru, 
da mu dostane na dulje vrijeme, U proljeću g. 1856, ugle¬ 
dao je divni umjetnički Leipzig, Schillerovo drvo, pod 
kojim je ispjevao »An die Freude« (u IX. Beethov. simf.), 
slušao silnu polifoniju orgulja u Thomaskirche, Motete 
Palestrine i Pergolesa, a najvećim se zanosom priljubio 
uz svog starog učitelja, osjećajući jasno, da će biti bašti- 
nikom njegova istraživalačkog rada. S njime je sada ana¬ 
lizirao — za upoznavanje temelja — svu narodnu muziku 
počam od grčke, arapske, crkvene liturgije, melodije ka¬ 
tolika, pravoslavnih, kalvina, muslimana, Židova, napokon 
i romanskih i germanskih plemena. Time je za Franju 
muzika postala znanošću, a on njenim 
istraživačem, strogim teoretikom. 

Taj fakat je praktičnog Therna teško zabrinuo, dr¬ 
žeći, da se samo bogat čovjek može podati preidealnom 
tom radu. Stoga je Franju nagovarao, neka ne zapusti 
glasovirske stečene vještine, koja ga mora hraniti bud 
kao koncertanta, bud kao profesora muzike. Neka krene 
u Weimar do Liszta, da steče epitet »Liszt-'Schuler-a«, 
To je blistava aureola, koja stvara vanjska čudesa, 

Franjo se je teška srca rastao s Thernom, a jeseni 
1856. prispio u stari Weimar sa poznatim Goethe-kultom. 
Pribavivši si za vremena preporuku od grofa Leona Fe- 
steticha, intendanta narod, kazališta u Pešti, potražio je 
slavnog Liszta u njegovoj kneževskoj vili. Majstor se 
iza bezbrojnih ljubavnih avantura upravo spremao u Rim, 
da tamo primi zaređenje za svjetskoga abbe-a, stoga je 
Franjo samo šest tjedana bio njegovim »slušačem«. Pi¬ 
tome! su naime više naučili slušanjem i muzičkim majsto¬ 
rovim razlaganjem, nego li vježbanjem, A za virtuoznu 

vještinu preporučio bi im vječito: »Spielet fleissig Czerny f 
vor allem und immer wieder Czerny! Ohne ihn kein Kla- 
vierspiel!« — Franjo je ondje naučio nekoje tehničke 
»majstorije«, što ih može izvađati samo onaj glasovirač, 
kojega je priroda nadarila sa t. zv. »Liszt-Hande«, to jest 
prstima vrlo ispruživih tetiva, da uhvate decimu uz nuz- 
gredne akordne intervale. 

Nekoliko puta desila se je prilika, da Franjo s mae¬ 
strom razgovara o muzici. Ovomu se narodna glazba 
osobito milila, (vidi »Mađ. Rapsodie«,) pa se zanimao i 
za slavensku. Jednom je Franji iskazao rijetku čast, po¬ 
zvavši ga, neka mu svira jugoslavenske melodije. Te su 
mu se tako svidjele, da je tražio i njihove note. Iza mnogo 
godina doznao je Franjo po Ternu, da je Liszt dublje ušao 
u južno-slavensku glazbu, pa za svog boravka u Rimu, 
upotirebivši tekst kneza Pucića »U slavu apostola Ćirila 
i Metoda« po hrvatskim motivima složio muški zbor i 
četveropjev uz orgulje. Taj se je zbor pjevao u R mu 
1863. u hramu sv. Jeronima, dok ga je u Zagrebu pjevalo 
hrv. pjev. društvo »Kolo« g. 1881. u crkvi sv. Marije kao 
offertorij ka Kuhačevoj »Hrvatskoj misi«. Kad je pako 
Liszt pod kraj svog života komponirao veliki oratorij 
»Isus«, upotrebio je i tamo hrv. narod, motive i karakte¬ 
ristično ih obradio. 

Lisztovim odlaskom spremao se je Franjo u Beč, da 
ondje prije svega potraži čuvenog muzičkog pedagoga 
Ćeha Karela Czerny-a, što ga je abbe toliko preporučivao. 
Poznati »otac etude« bio je čovjek silno produktivne 
snage, a nije se gradio komponistom-umjetnikom, već 
učiteljem glazbenog naraštaja. U svojoj rijetkoj dokolici 
popularizirao je »deutsch-bohmische Volksmusik«, pa ju 
izdao pod naslovom »Engerlander-Lieder«. Kad je Franji 
uz glasovir tumačio genezu svojih narodnih napjeva, uvi¬ 
dio je mladić, da se taj princip najuspješnije riješava po¬ 
moću pravila komparativne muzikologije. 
Za bečkih dana porasla je u njemu želja, da uz analizira¬ 
nje i sakupljanje narodnih popijevaka stvori za sla¬ 
venski jug takovo teoretsko djelo, na te- 
melju kojeg će sav remeni i budući južno- 

slavenski kom poništi svoje opuse izgra¬ 
đivati i sami sebe kontrolirati. 

Osječka otpravnina u »vedrom je Beču« još za neko 
vrijeme dostajala. Kraj čašice mlijeka i »Schusterlabla« 
(slastan crni krušac po 2 krajc.) znao bi Franjo po čitavu 
večer prosjedjeti u kavani kraj mladih zanesenjaka muzi¬ 
čara, dramatičara, glumaca, pjesnika, slikara, a kad bi s 
njima pošao na noćnu lumpariju, ne bi potrošio više od 15 
krajc. za 3 vrča p,ive, pa ga Bečani zato draškali i nazvali 
»das Kroatenkind«, das »Saugflaschel« i t. d. U tom dru¬ 
štvu oljuštila bi se s Franjine duše sva bolesnička, melan¬ 
količna natruha, pa bi iz njenog najskrovitijeg kutića na 
časove izašle iskre obijesnog humora. Ta elementarna pri¬ 
rodnost mladog Hrvata svidjela se je naročito bečkom 
humoristi Saphiru, pa ga je pozvao, neka surađuje 
u »Humoristu« i »Theaterblattu«, kojima je bio urednikom. 
Pod pseudonimom »Franz v. Sudeck« (Dravski kut 1) štam¬ 
pale se prve Franjine satire i šale, koje b|i škrti urednik 
slabo plaćao. 

Pod utjecajem bečkih drugova pustio je Franjo svome 
humoru napokon maha. Taj je bio doduše bez pretenzija 
i duhovitosti, ali je prijao čitačima i slušačima, dok je s te 
mlade duše na časove gonio mizantropiju i pomagao joj, da 
u buduće lakše snosi životne neprilike. U Beču je postao 
Franjo muževniji, vedriji i bezbrižniji. 

5. Opet kod kuće, — Plodovi Filipove ostavštine. 

(1858. — 1861.) 

Nastupom jesenskih praznika vraćao se Franjo u 
Osijek. Ukrcavši se u Beču, obuzela ga neka sjeta. Nakon 
divnog umjetničkog života u muzičkim centrima teško će 
se snaći u malograđanskim tričavim prilikama. Ne ide li on 
ovaj put »niz Dunav« mjesto »na više«, kako bi otac re¬ 
kao? Ploveći kroz ne dogledno prostranstvo svježe zelene 
ravni i zalazeći niže Mohača u plodnu Bačku, koju obra¬ 
đuje slavenski seljak, uzburkana se je duša pomalo primi¬ 
rila. Franjo je ovdje iza dugog otsuća toplo osjetio, da mu 
sva bit pripada ipak tom južnom kraju, za nj hoće u buduće 

da živi, iz njega hoće da diže neuvaženo glazbeno blago 
i pred strogi svjetski forum hoće da ga iznese. U taj čas su 
ga zanijele Rusanove riječi: »Hrvatska domovina, kakva 
je, takva je, al je naša!« — No ipak nije bio na čistu, hoće 
li on teške žrtve, što ga čekaju, doprinijeti domovini — 
ili njenoj glazbi, koja ga osvaja netaknutom svojom origi¬ 
nalnošću. 

S prva nije kod kuće bio kadar da se zanima za pro¬ 
mijenjene socijalne prilike, jer mu je odveć štedljiv život 
u inozemstvu bio iscrpio svu krhku snagu. Volio je ovdje 
samoću i tišinu, mazeći se oko majčice, čekajući uzalud na 
osnivanje realke, pa je stao pisati dnevnik, razgovarajući 
se sa svojim »Geniusom« po Schillerovom ukusu. Najviše 
ga je mučilo, što mu lomno tijelo i bolesni živci ne pod¬ 
nose momačkih veselja, pa se tuži: »Mjesto da letim 
prema svemiru, čuvam i liječim slabo svoje tijelo, radim 
za doktore i apotekare. Oh, sudbino, podaj mi zdravlja, 
da jednom doživim ljepši dio moga života . . .« 

Pod pritiskom prilika uredio si je zasada glasovirsku 
školu, koju bi polazile ponajviše djevojke. Tek u 24. go¬ 
dini stao se je za njih zanimati, pa se njegovoj Don Quic- 
hotskoj fantaziji svaka činjenica prikazala kao drhtav 
cvijetak, u koji ne smiješ da dirneš, da mu ne povrijediš 
latica. Svaka je za nj bila »nesuđenica«, bucmasta Pepica, 
kćerka slastičara ,koji bi mladog učitelja pozivao na sla¬ 
doled, poetična Flora, koja je rad neuzvraćene tihe lju¬ 
bavi gotovo oholila, i mnoge druge, koje on nije razumio. 
Tek kad je jedna za drugom izostajala, a roditelji ju poslali 
ili rođacima ili na nauke u samostan, puklo mu pred 
očima, da je bio nespretan, da nije znao »uhvatiti sreću«. 

Ta spoznaja naučila ga pameti, pa se u živahnu, ga¬ 
ravu Suzanu ljudski zaljubio, i mnoge joj pjesme ispjevao, 
od kojih je »Die zukurze gludkliche Stunde« inspirirana 
Heineovim »Buch der Lieder«. Suzana je u »školi« ljubavi 
razvijala mnogo više talenta i pronicavosti nego li boja¬ 
žljivi njen učitelj. Zasitivši se liričkih njegovih pjesama, po 
očevoj se želji zaručila s vremešnim bogatim trgovcem i 
ostavila Franju. Taj je dugo nije mogao zaboraviti, pa još 
iza dvije godine zapisao u dnevnik: 

Denk ich an die Vergangenheit, 

Gleich wird mein Herz betriibt, 

Es falit mir dann mei:n Suschen ein, 

Das ich einst heiss geliebt« 

Povrh tih ljubavnih muka morao je da podnosi još i 
poruge svojih bećarskih susjeda, no kad su ga već prečesto 
ispitivali, zašto se tako rijetko zaljubljuje, jednom im je 
otkresao: »Ni žabe cijelu godinu ne krekeću!« Otada se je 
sve to više zadubio u omiljelu mu glazbu, premda mu je 
materijalna korist bila vrlo neznatna. Jednog ga je dana 
pohodio neki stariji prijatelj sa svojim sinčiićem, a našavši 
glazbenika, kako usprkos divne proljetne večeri čuči kraj 
pisanja nota, upita ga sažaljeno: »Kako vam se taj posao 
isplaćuje?« Franjo je šuteći slegnuo ramenima. Na to će 
gospodin svome sinčiću: »Uči, smko, marljivo, jer ako se u 
školi ne popraviš, morat ćeš i ti postati glazbenikom!« 

God. 1858. latio se je ozbiljno posla oko sabiranja 
narodnih napjeva. Tek što bi skucao nešto grošića, zašao 
bi u zabitna sela, da pregleda župne arkive ii stare knjiž¬ 
nice, koje bi čuvale crkvene kantuale. Kod siromašna 
seoskog učitelja našao b); često kukavnu sobicu s jednim 
krevetom, stolom, stolicom i klinčanicom, ništa više. Tad 
bi učitelji umornog Franju strpao u krevet, a sam bi pre¬ 
spavao noć na tlu na debelom kožuhu. Mnogo prijatnije 
bilo bi mu kod župnika. Taj bi jedva dočekao, da mu dođe 
gost sa novicama iz Osijeka. No Franji nije bilo do priča¬ 
nja političkih afera ni društvenih skandala, a slab mu že¬ 
ludac nije podnosio ni župnikove masne pečenke, ni te¬ 
škog crnog vina. A rijetko bi ga tko shvatio, u koju je svrhu 
došao. On bi tad sjeo do crkvenih orgulja, vrata bi ostavio 
širom raskriljena, a onda bi otvorenim registrima u pos¬ 
tamentu svirao najpoznatije pučke napjeve onog kraja. 
Naskoro bi u selu nastalo gibanje, seljani bi ostavili vrtni 
i kućni posao, pa bi u čudu zastali pred vel'kim dverima, 
da slušaju. A kad bi Franjo svršio, stekavši svirkom neko 
povjerenje, izašao bi među ljude, zamolio ih, da zaigraju 
i zapjevaju kolo, kako je u onom kraju običaj. On bi me¬ 
đutim sjedeći pod lipom njihov pjev zabilježio. 

Župnik bi obično nastojao, da se tog čudnog gosta, 
koji je očito šenuo umom, što prije riješi. Ali još više bi 
o njem sumnjao seljački kočijaš, gledajući, kako Franjo 
putem zaustavlja kola, posegne čas za biljkom, čas za 
kamenom, ili bi na brzu ruku skicirio odijelo seljaka, 
ornament sa tkiva, sa čuture ili torbaka. A kad bi kod kuće 
iz dubokih džepova vadio pokupljene stvari, izrugavali 
bi mu se susjedi, pa ga napokon nazvali »Lumpensammr 
lerom«. Najtiše bi mu se smijali, kad bi za proštenja ili 
vašara zašao među pijani narod i svaku pošalicu, poslo¬ 
vicu i zgodnu pričicu zapisao vjerno kao evanđelje. Sve 
mu je to kasnije trebalo da opiše narodnu psihu, sastavlja¬ 
jući etnografske i folklorističke crtice i Studije, koje služe 
dandanas stručnjaku za vjernu sliku minulog doba. 

Pod kraj g. 1859. preselila se je Kochova porodica u 
Gornji grad. Dok se je tvrdjava ukočila u birokratizmu, 
klasičnom duhu škola i vojničkom zaptu, a Donji se grad 
uprostio, to je Gornji grad pribirao u sebi inteligentni 
svijet i po vremenu postao centrom trgovačkog i socijal¬ 
nog života. Ovdje je Franjo rad mršave zaslužbe glasovir - 
nih satova sebi uredio još i privatnu školu za dječake, 
koji nisu sposobni za gimnaziju, a treba im ipak građan¬ 
ske naobrazbe. Kad bi pošao na ekskurzije, zamijenila bi 
ga mlada učiteljica, bivša njegova učenica. Otac je ojađe¬ 
nim srcem gledao, kako se pomalo sve brige za svagdašnji 
kruh svaljuju na slabašna mlada ramena. Kraj te pomisli 
staračke bi ruke življe zamahnute čekićem. Da, da, u 
Franji se nastavljaju očevi ideali o nesebičnom usrećivanju 
ljudstva. Ali taj poz ( iv, što ga je otac u sebi osjetio tek na 
mahove, u sinka je mnogo jači i žilaviji. U s i n k a j e sna¬ 
ga u žrtvovanju! 

Jednog dana puče glas, da je stari učenjak, kanonik 
Filip Koch, u Deficientenhausu u Pečuhu preminuo, sam 
samcat, nepažen i ostavljen. Bio je odavna pmrznuo svojoj 
okolini, što je bio neoprezan, te griješne svoje slobodo¬ 
umne ideje iznosio čak i u filozofskim i teološkim pre¬ 
davanjima. Najviše se je pako zamjerio time, što je na 
svoju ruku izdao i među narodom šitio svoj molitvenik, 
napisan u slobodnom duhu Eckertshausena. To mu je 

skrhalo vrat. Ostalo mu je tek nekoliko vjernih prijatelja 
iz predgrađa Ofner Vorstadt, gdje su obitavali Hrvati. 

Za koje vrijeme bio je Franjo službeno pozvan, da 
primi stričevu ostavštinu od čistih 12.000 for. Mladić od 
sreće nije znao, kuda da se djene. Hoće li poći u Peštu ili 
u Beč, da nastavi nauke, ili još dalje u Berlin k svom prof. 
Marxu? To mu je bila davna želja. Napokon ise odluči, da 
doslovno izvrši stričevu želju, »da upotrebi njegove životne 
prištednje na diku hrvatskog naroda«. Premda ni stric ni 
nećak nisu bili mnogorječiti rodoljubi, pa se hrvatskim 
jezikom služili samo u nuždi, to su poput mnogih starih 
Iliraca u velikim časovima oćutjeli, kako im je duša svom 
snagom privezana uz sudbinu potištene domovine, a osjetili 
i dužnost, da joj svoj život i rad posvete. Stričev idealni 
patriotizam odjeknuo je živo u Franjinoj duši pa se mladić 
na Filipovom grobu zakleo, da će taj golemi dar upotrebiti 
zaista samo u jednu jedinu svrhu, u spašavanje 
narodnog glazbenog blaga, koje se pomalo 
gubi. Time je čitavom svom životu podao 
stalnu smjernicu. 

Otada bi Franjo svakog ljeta pošao drugim smjerom, 
obišao kroz dvanaest godina sve južne slavenske krajeve. 
Jeseni bi se vraćao s rijetkim i bogatim plijenom, kroz zimu 
ga razvrstavao i sređivao, a skupljene narodne napjeve teo¬ 
retski istraživao i razglabao, kako ga je naučio prof. Thern. 
Uz to se je velikim uživanjem zadubio u glazbene formacije, 
ritmičke sheme, melodičke fraze i aluzije u napjevima su¬ 
sjednih naroda i njihovih brojnih ogranaka. Kao što misaoni 
čovjek često zastane zadivljen pred čudesima prirode, koje 
se svake godine obnavljaju matematičkom točnošću i po¬ 
retkom, a da ljudska duša ne može da dokuči ni taj sistem, 
ni njegova pokretača, tako je Franjo zastao u čudu pred 
tajnom narodne glazbene tradicije i njenih u popijev¬ 
kama tako jasno izraženih zakona struk¬ 
ture i zvukova. 

Oko g. 1860. bio je sakupio do 600 narodnih napjeva. 
Uz to je u dokolici komponirao melodiozne koračnice 
»Salonstiicke« i plesove bez umjetničkih pretenzija. Nje¬ 
gova »Kranzchenpolka« štampala se u Osijeku kod Harscha, 

a bila je naručena po »Njemačkom kasinu«,. To je bio Fra- 
njin prvi bučni uspjeh, po kojem mu je napokon u društvu 
stala rasti cijena, dok se njegov teoretski rad smatrao 
pukim hirom. On se je sam ocijenio riječima: »Kompozicija 
nije glavno moje polje. To su izljevi časovitog veselja mladog 
čovjeka, prigodne stvarce, da ispune prazninu u domaćoj 
glazbenoj literaturi.« 

Za to vrijeme započeo je i svoj novinarski rad. Upuštao 
se u kritikovanje koncerata i javnih priredaba, ali je za 
taj posao bio — i ostao — odviše temperamentan, a i od¬ 
više teoretičar, sve gledao i prosuđivao kroz prizmu 
svojih glazbenih principa, uživao u tome, kad je mogao 
upozoriti na omašne pogreške, koje bi sa svih strana raz¬ 
gledao i kano temeljit glazbeni pedagog osvijetlio i isprav¬ 
ljao. Možda je — na veliku kasniju svoju nesreću — taj 
princip poprimio u Beču, slušajući predavanja prof. Hans- 
iicka, Wagnerovog »protupape«. Taj je muzici podao za¬ 
daću, da prikaže jedino čistu ljepotu, a sadržaj i forma 
da joj moraju biti jedinstveni. Kao principijelni protivnik 
Wagnerove »Musikdrame« i njenog smjera, Hanslick se 
oborio na novu struju svim svojim ugledom kao priznati 
estetik i povjesničar za glazbenu umjetnost. Mladenačkom 
lakomišljenošću upuštao se je i Koch u slične borbe, ali 
u svom sićušnom krugu, povrh toga mu je manjkao Hans- 
lickov visoki polet i esprit, pa bi obično svršilo ličnim 
invektivama, polemikama po novinama, što bi prerevnom 
kritičaru namaknulo vazda novih neprijatelja. To bi se 
nastavljalo kroz sav daljnji život i u Zagrebu. 

Naročitom temeljitošću izrađivao bi on pedagoške, 
povijesne, etnografske i folklorističke studije, dok bi u 
biografskima svoj sujet kojiput odveć uzvisivao. Potpisivao 
se je s početka Franjo Koch, u pričicama i humoreskama 
Zrinjević, a surađivao bi kroz sav svoj vijek gotovo u 
vanjskom svijetu u njemačkim, mađarskim, češkim i rus¬ 
kim. Njegove stručne glazbene rasprave, prve svoje vrsti 
u domovini, mnogo bi se hvalile, ali malo čitale. Najteže je 
time prodro u Zagrebu, do kojeg mu je najviše bilo stalo. 
Neopisivom žilavošću i ustrajnošću zametnuo je borbu 

protiv tamošnjih konzervativaca, koji njegove nove prin¬ 
cipe nisu htjeli da priznadu, a što bi on žešće istupao, to 
bi ga manje cijenili, već ga nazivali zanesenjakom, sljepa- 
rom sa »Grossenwahnom«. Svoje napadaje i obrane znao 
bi začiniti tolikim humorom i sarkazmom, da su i zagre¬ 
bačke novine te članke rado primale. 

Njega su vodile čiste znanstvene intencije, ali mu je 
manjkao forum, s kojega bi ih propovijedao. Bio je prvi, 
kojijezamisliobratskujedninubalkanskih 
Slavena na najprirodnijoj* bazi, kroz zajed¬ 
ničku južno-slovjensku glazbu. Kadgod cenzura ne bi pro¬ 
pustila ili okrnjila odveć patriotsko zamišljenu koju studiju, 
tad bi ju prevodio na njemački ili mađarski, poslao u Beč, 
Prag, Berlin ili Peštu, gdje bi pobudila mnogo pažnje i 
mladom učenjaku pribavila ime temeljitog teoretika mo¬ 
dernih i zanimljivih ideja. Od onog doba datira Kochova 
prepiska sa kapacitetima u Petrogradu, Moskvi,- Berlinu, 
Beču, Parizu i Londonu. Pisao bi najviše noću, u miru i 
sabranosti, jer je to pismeno propagiranje ideja o značenju 
i važnosti narodne glazbe značilo za njega isto, što za 
ostali svijet novac i čast, naime borba za prevlast. 
Ova se manifestira jasno u njegovoj korespondenciji, koja 
u prepisu od njegove ruke obuhvata 13 knjiga velikog 
folija, a datira od g. 1864. — 1911.*) 


6, Instalacija vcL župana Strossmayera. — Osnutak hrv. 
pjev. društva u Osijeku. — Poziv u Beograd. (1861.—1863.) 

U cik zore probuđenja hrvatske svijesti na udaru ino- 
jezične granice, osvanuo je u Osijeku u oficijelnoj misiji 
đakovački vladika. Bilo je upravo u ono doba, kad su se 
hrvatske i mađarske pokrajine, primivši konstituciju, 

*) Dok je njegov glazbeni inventar kupila zem. vlalda za biblioteku, 
knjižar M. Breyer, a 13 kartona biografskog rječnika jugoslav. aka¬ 
demija, to je u njegovoj porodici ostalo još veliko blago, neštampana 
komparativna muzikologija, nastavci »južno-slovjenskih popijevaka« 
kao i zanimljiva pisma raznih ličnosti. (Opaska autorice.} 

organizirale u županije, pa tako za virovitičku sa sjediš¬ 
tem u Osijeku bi izabran biskup Josip Juraj Stross- 
mayer. Za njegovo svečano ustoličenje bio je utvrđen 
dan 10. veljače 1861. 

Doček bijaše tako veličanstven, kako ga nijedan po- 
tentat još nije doživio. Županijska zgrada na glavnom trgu 
bi okićena zimzelenom, historičkim grbovima i barjacima. 
Panduri u svijetlomodrim suknenim mondurama sa teškim 
dugačkim sabljama © boku zalazili su u građanske kuće i 
pozivali narod, neka svoje domove okite i rasvijetle, svaki 
neka izvjesi barjak po volji, makar i svojeg plemena. U 
ranu zoru svrstala se okonjena povorka imućnih građana, 
mnogo njemačkih trgovaca pa i Židova, da krene prema 
đakovačkoj cesti. Iza građana redala se sjajna povorka 
vlastele, domaće i prekodravske, u bogatoj magnatskoj 
odori, u sjaju alema i dragog kamenja, zatim seljaci na 
mađarskim malenim hitrim konjima, a na posljetku do 200 
okićenih kočija gizdavih vlastelinka, koje će cvijećem po¬ 
zdraviti svog miljenika, duhovitog biskupa. Dok su zvonovi 
zvonili, lumbarde tutnjile, gradska banda svirala carevku, 
a biskupova paradna kola u grad ulazila, klicao je narod: 
»Živio! Eljen! Vivat! Hoch!« 

Najviđenije osječko društvo, njemački kasino, utrošio 
je 2000 for. u srebru za svečani banket, na kojem su bile 
zastupane sve narodnosti i svi viđeni staleži. Svečanu 
ukočenost prvog časa zamijenilo je naskoro toplo i prijatno 
raspoloženje, jer je novi vel. župan, sjajan causeur, odmah 
udario u domaće diple. Popodne priređivala se je na trgu 
i širokim pokrajnim ulicama pučka veselica, za koju je 
biskup darovao ogromnog tovljenog vola, 40 lagava vina i 
svu silu bijelih hljebova. Kako nije bilo dostatno boca ni 
čutura, to su seljaci hvatali vino u šeš'ru i kožnatoj šubi, 
a Švabe u drvenoj cipeli, Cigani su gudali csardas, gajdaši 
kolo, slijepci-guslari pjevali svoje jadovanke i junačke 
balade, a puk, dobrahno nakresan, pjevao, jujuškao — vr¬ 
cale su šale i krupne kletve — u pjanim se suzama grlio, 
kličući: »Pij, kume, baratom, opet smo braća!« 

Biskup se bio nastanio u tvrđavi kod župnika Heima, 
a do prozora je uveče dočekivao poklon »sjedinjenih Osje¬ 

čana«, bakljadu i podoknicu. Prije njegova dolaska među 
pjevačima je izbila kriza, Franjo Koch, zborovođa nje¬ 
mačke »Liedertafel«, trudio se živo, da se hrvatskog bi¬ 
skupa pozdravi samo hrvatskom pjesmom. No većina od¬ 
bornika i pjevača nije nato pristala pa je Koch u skrajnjem 
času popustio, da ne bude bruke. Duhoviti diplomata tamo 
gore na prozoru, čijeg se sarkazma bojala i bečka kamar 
rila, mora da je nešto o tome naslutio. Zahvalio se na 
svaku njemačku i hrvatsku pjesmu, ali najtoplije pjevačima 
Srbima iz Donjeg grada za njihovo gajenje jedino narodne 
pjesme. Svoj odulji govor svršavao je biskup: »Dušom i 
tijelom sam Slaven, pa ću nastojati, da se s vremenom sje¬ 
dinimo u velikoj duševnoj slavenskoj zajednici. Hoću da 
budem jedan od onih, koji će u rođenoj svojoj zemlji p o- 
ložiti temeljni kamen za slavensku ideju 
i slavensku uzajamnost. No premda sam Slaven, 
to ću njemačku narodnost svojih pređa vazda poštivati, a 
Nijemce u svojoj županiji rado trpiti. Ta svi znamo, što su 
oni čin li za porast kulture, a i ja imadem da zahvalim 
Nijeme'trna svoju naobrazbu!« 

Mladi zborovođa bio je one večeri silno uzbuđen. 
Kad su se pjevači razilazili, pozvao je neke na intimni do¬ 
mjenak u gostionu Stolić na uglu varoške ulice prema 
groblju. Biskupovi govori i pohvala srpskim pjevačima 
probudili su u njem dvije nakane: prvo, da će sabiranje 
narodne glazbe u buduće postaviti na najširu 
osnovku oko čitavog slavenskog Balkana, što više preko 
gran ca i oko »Ugarskih Hrvata« i Slovenaca. Drugo, da 
se napokon u Osijeku mora da osnuje čisto hrvatsko pje¬ 
vačko društvo. Njegovi drugovi su to razlaganje primili s 
oduševljenjem, pa se iste večeri povjer'li Kochovom vod¬ 
stvu. Bit će skromno društvance, bez odbora, bez prinosa, 
obuka u pjevanju i teoriji bit će besplatna, njet't će se sa-* 
mo slavenska pjesma, u prvom redu hrvatska, ali im je 
inicijator stavio jedan uvjet: Pokusi, koji će biti u njegovoj 
glazbenoj školi, moraju se pohađati redovito, a raditi i 
uč ti se mora marljivo. Kroz zimu vježbalo se zaista zdušno 
pa se pomalo prikupilo u zboru osim nekih članova »Lieder- 
tafela« još i oni »Tunvereina«, u svem 60 pjevača. Iz tog 

skromnog gnijezda izraslo je s vremenom prvo hrvatsko 
pjev. društvo u Osijeku, koje se kasnije u harnom spomi¬ 
njanju na svog učitelja i osnovatelja prozvalo »Kuhač«. 

Štogod je Strossmayer narodu obećao, to je još u 
većoj mjeri ispunio. Osijek se (je pomalo pridizao i poljep- 
šavao. Iste g. 1861. izgradio se veliki kanal, položili se ploč¬ 
nici u glavnim ulicama, porušile se daščare i podigle zida- 
nice za javne urede, popravljale se ceste i drumovi naročito 
do Dravskog kuta, gdje je bio naijiživahniji teretni promet. 
Sam biskup pregledavao bi planove, dogovarao se o svem 
sa poduzetnicima i domaćim graditeljem Karlom Klausne- 
rom. U jednom je biskup ipak bio preveliki optimista. Osir 
jek se kraj svog slobodnog razvitka nije trudio, da se po¬ 
hrvati. U krvi Osječana bila je tradicija vazda jača od lo¬ 
kalnog patriotizma, zato se Hrvati još i sada tamo bore. 
Dogodilo se je dapače, da se biskupove namjere krivo 
shvaćale i odsuđivale, pa je nekog dana njegov portret, 
koji je resio županijsku dvoranu, odanle bio maknut, a da 
javnost nije nikada saznala, čija je to ruka i po čijem 
nalogu izvršila. 

Međutim je gimnazija bila prešla u svjetovne ruke, 
a prvim ravnateljem bješe imenovan vrli narodnjak Vuka- 
sović, koji je zavodu podao novo moderno lice i slobodan 
tolerantan duh, u koju je svrhu nastojao, da oko sebe 
okupi mlade poletne učitelje. Među ovima bio je suplent 
Iso Kršnjavi, Fran Marković i Armin Šrabec, a za poduku 
u pjevanju Franjo Koch uz godišnju nagradu od 200 for. 
Premda je ovaj sada bio vezan uz školu, to je svaki praznik 
upotrebio za svoja putovanja. Iz onog vremena potječu 
mnoge zapisane zgode i karakteristične epizode, koje 
osvjetljuju narodnu psihu. Najveće opreke našao je Koch 
između našeg čovjeka i Švaba, koji su se isticali čistoćom, 
trijeznošću, marljivošću i štedljivošću, ali i preuzetnošću. 

Jednog je dana mladi Švaba došao k mjesnom liječniku, 
da ga pozove k bolesnoj majci. Kad ga je liječnik opo¬ 
menuo, neka bar na pozdrav skine kapu, Švaba će: »I nimm 
nur int Kirchn vorn unsern Herrgott in Hut ab, sunsten vor 
niemand\ Man muss schon was besonderes sein, aber da 
Pfarrer, da Notar, da Doktor und da Apotheker, des sun 

alles Leit, die von unserens leben, alstan sullns auch zu- 
allererst uns grissa-wans wulln!« 

Na tim putovanjima sabirao bi Koch i najsitnije na¬ 
rodno biserje, zagonetke, poslovice, onomatopeje, geste, 
kućne običaje, uzdahe i molitve, pa se vazda čudio, kako 
je narodna duša raznolika i puna fantazije, a kako se 
nošnja odvaja u mnogočem i u susjednim selima. U to doba 
podržavao je već i veze sa Beogradom, naročito po zaslu¬ 
žnom glazbeniku Josipu Šlezingeru, Židovu iz Mađarske. 
Do 40-tih godina 19. vijeka nije u Srbiji bilo ozbiljne umjet¬ 
ničke glazbe, pa im je Šlezinger stvorio prvi puhalački or¬ 
kestar i komponirao im melodrame »Ravanica«, zatim 
srpske operete »Dušanova svadba«, »San Kraljevića Mar¬ 
ka« i »Ban Strahinja«, a svaku sa tekstom. Međutim je 
rođeni Srbin, Kornel Stanković, "pripravljao zborno pje¬ 
vanje, a svojim kompozicijama udario temelj umjetničkom 
pjevu. 

Šlezinger je bio svijestan o svome propagatornom radu 
za unapređenje srpske glazbene umjetnosti, ali je bio i neu¬ 
strašiv i energičan, kad ga je htjela gnječiti najviša vlast, 
stari knez Obrenović, čijom je kneževskom kapelom 
upravljao. Kod neke svečane zgode, kadno je dirigirao naj¬ 
noviji svoj potpourri od srpskih narodnih napjeva, stojeći 
sa glazbenicima pred konakom, spazi Šlezinger, kako 
knez među gostima s balkona živo maše rukom. Kapelnik 
nije zaoto mario, ali mu doleti knežev ađutant: »Njegovo 
Visočanstvo pita, zašto neki muz'kaši ne sviraju? Nisu li 
primili plaće? Ili su nepokorni? Ako smjesta ne rade, dobit 
će svaki 50 batna!« — Kapehrk poruči vladaru: »Ovi 
ljudi ne prkose, ali kojiput — kad imadu u notama pauze, 
moraju da šute, kako je propisano!« — Na to mu je knez 
poslao odgovor: »Pa neka bude, ali kad je jednaka plata, 
treba da je i jednak rad!« 

Kad je narodu omiljeli starac Kornel Stanković oslabio 
i zaželio se mira, pozvali su Srbi Franju Kocha, Šlezinger 
je znao, kojom će ga mekom primamiti. On je mladog sa¬ 
birača poveo u kneževski arkiv, gdje se je našlo mnogo 
starinske crkvene glazbe, pa mu dopustio, da više toga 
kopira. Knez je Kocha primio vrlo ljubezno, obrekao mu 

razne pogodnosti, ako se u buduće hoće posve da posveti 
sabiranju srpske narodne glazbene tradicije. Koch je kole¬ 
bao. Vrlo mu je imponiralo, što Srbi mnogo svijesnije od 
Hrvata štuju i paze svoje narodne tekovine, no makar kod 
kuće nije našao ni susretljivosti ni priznanja, nije se 
mogao odreći misije, za koju se sam sebi zakleo. Došavši 
kući, zahvalio se pismeno na ponudi, a svome priatelju 
Milanu Krešiću u Zagrebu povjerio se ovako: »Srbi traže 
od mene, da im napišem i srpsku teoriju glazbe. Da bi znali, 
kako je to teško stvoriti! Upravo sam preveo Lobe-ov 
»Katekizam glazbe«, a ne da se opisati, kako je to bio 
težak posao. Slaveni irnadu još manje tehničkih nazivlja 
nego li Mađari. Obratio sam se u Petrograd i Prag, za 
ruske i češke termine, ali ni oni ih nemaju više od južnih 
Slavena. Zato sam u Osijeku sastavio društvance od pro¬ 
fesora filologa i stručnjaka, pa smo zasnovali i skovali 
najpodesnije izraze. Sad sam bar uvjeren, ako se ikada u 
Zagrebu ili Beogradu osnuje konzervatorij, da me ne mogu 
mimoići«. No čini se, da se je s vremenom njegovo mišlje¬ 
nje o terminima promijenilo, jer je kasnije tvrdio: »Bolje 
je pridržati tuđe nazivlje, nego novo graditi naopako.« 

7, Narodni plesovi u salonu* — Osiječko kazalište, — Poziv 
za ravnatelja glazb* zavoda u Zagrebu, (1864. 1867.) 

Jednog je dana g. 1864. Koch primio vijest, da ga je 
porota prve hrv. slav. dalm. izložbe u Zagrebu nagradila 
srebrenom kolajnom za izložene kompozicije i sabranih 
400 narodnih napjeva. To mu je bila tolika zadovoljština, 
da je na čelo svoje muzičke mape zapisao Kurelčeve ri 
ječi: »Za domovinu, bud ona tebi se i nezahvalna ukazala, 
te ni korice kruha ti ne dala, nikad dosta učinio, mk^d 
preveć pretrpio nisi!« Što je u Kocha manje bilo realnih 
uspjeha, to je više uzljubio započeto djelo, gotovo se u 
duši dičio, što stoji sam, kao prvi krčitelj na novom polju. 
Bio je one jeseni navršio 30. godinu. 

Otada se Zagreb stao življe za nj zanimati. Hrv. pjev. 
društvo »Kolo« naručilo je kod njega po svom ravnatelju 
i zborovođi Žličaru četiri kvarteta za muški zbor. On ih 

je izradio u prvoj inspiraciji, poslao ih na ispravak Thernu 
u Leipzig, i čedno dometnuo: »Bit će, da u Zagrebu nemaju 
materijala, inače se ne bi obratili na mladog Kocha, da im 
»što brže« komponira zborove«. Thern ih je vratio bez 
ispravka, i konstatovao, da je njegov učenik znatno na¬ 
predovao. Najbolje mu je uspjela pjesma »Mojoj zvijezdi« 
po rječima Sundečića. Ti maleni uspjesi u velike su jačali 
Kochovu energiju i svijest, a prema tome i volju, da sna¬ 
žnije istupa. 

Početkom g. 1865. osnovala se u Osijeku »Narodna 
čitaonica«. Kako su Hrvati po broju i materijalnim sret- 
stvima još uvijek bili u manjini, bili su prinuždeni, da u 
svoje kolo prikupe i domaće Nijemce, pa da im kojiput 
ugode i njemačkom pjesmom i svirkom. U veljači su 
pokušali, da prirede koncert s plesom po uzoru »Slavjan- 
ske besjede« u Beču. Ovaj put je Kochu uspjelo, da u 
plesni program uvrsti narodno svoje slavonsko kolo i pa- 
račinku, koju je domaća mladež s oduševljenjem prihvatila 
i na plesu izvela. BJo je prvi put, da se javna zabava u 
njih započela i završila narodnim plesovima, a to je za 
tvorca bio velik^ triumf. One je večeri bilo toliko publike, 
da je unišlo čistih 100 for. kao prinos za izdanje Vukovih 
narodnih pjesama. 

Salonsko kolo po muzici Lisinskovoj poslije ilirskog 
je zanosa bilo duboko usnulo. Probudivši se u Osijeku, 
uvedeno po Kochu, oživjelo je nato i u Zagrebu, gdje je 
maestro Pietro Coronelli sastavio novo figuralno kolo, pa 
se u tome^ s Kochom u Osijeku za prvenstvo natjecao. 
Posljednji je nastojao, da se likovi sastave po onim ski¬ 
cama, koje je lično sabrao po proštenjima i seoskim sva¬ 
tovima. Jedan i drugi je uspio. Za populariziranje narodnih 
plesova, kasnije i čeških, trudili su se u Zagrebu ponajviše 
akademičari Milan Krešić i Žiga Hernheiser, 
koji su svakom koncertu sudjelovali i guslanjem, odnosno 
glasoviranjem. 

Kochovo »Jugoslavensko kolo« štampano u Beču, 
p v 5. a i 0 ? e ( ^ as koro u Zagrebu, Beogradu, Rijeci, Beču i 
Pešti, Po želji akadem. slavjanskog društva u Beču otsvirao 
je taj opus pred odborom i pjevačima mladi Kochov uče- 

nik Laudenbach. U tom odboru bilo je poviše Srba, a kad 
je zastrujio žustri ritam, oni poskočili i živo zaigrali, za 
njim i drugi, napokon se cijeli odbor vitlao u plesu, pa i 
sam predsjednik, češki knez. Njihov kapelnik od wiirtem- 
berške pukovnije primio je odmah nalog, da to kolo za 
veliki orkestar instrumentira, pa se istih poklada izvađalo 
u »Diana-Salle«, primljeno od Bečana velikim oduševlje¬ 
njem. To je b'la opet jedna pobjedna etapa na^ mučnoj 
Kochovoj stazi, Time se utro put i daljnjim njegovim kom¬ 
pozicijama, naročito »Slavjanskoj fantaziji« posvećenoj 
biskupu Strossmayeru, koje bi Koch turio u svijet, po¬ 
najviše radi toga, da druge domaće talente budi na kom- 
pozitorni rad, ali za ono doba u tome nije bilo ploda. 

Da su Kocha vodile nesebične intencije, vidi se iz 
pisma od g. 1863., upravljenog na starinu Livadica u Sa¬ 
moboru, oca ilirske glazbe: 

» . . . da toliku važnost polažem na narodni ples, je 
uzrok, što sam osvjedočen da za svaku narodnu glaz¬ 
bu su temeljni stupovi ples i napjev. Gdje 
ova dva moćna faktora nisu izobraženi, ne može se lahko 
napred stupati. Tek onda, kad smo u posjedu od nekoliko 
stotina kola i mnogih narodnih napjeva, možemo sa srećom 
pristupti k hrvatskoj operi, prije ne! . . . Liszt bio 
mi je tumač Beethovena, ako mi pako Bog pomogne, i od 
preteških proganjanja u mom radu občuva, onda hoću ja 
da hrvatskom narodu Vaše kompozicije pro¬ 
tumačim i na njihovu vrijednost upozorim«. God. 1863. kad 
je Koch boravio u Zagrebu, krenuo je u Samobor, da lično 
upozna »oca ilir. glazbe«. U njegovoj mašti prikazao se 
Livade kao gorostas, a kad tamo, ugledao je malenog 
starčića od kojih 75 godina, koji ga je usrdno zagrlio, s 
njime se odmah tikao, odveo ga k ručku i rekao mu: »Sad 
ću rado pero baciti na stran, jer sam našao onoga, koji će 
započeto djelo dalje voditi!« Popodne ga je 
starac odveo na historičku gradinu, da se s visine nagleda 
samoborske čarne okolice. Kako Koch nije bio vičan, da se 
penje po brdinama, to je teško slijedio okretnog starca, a 
kasnije se u pismu žalio: »Gore sam još išao kao Koch, ali 
dolje već kao pašteta!« 

Vrativši se s putovanja u Osijek, počeo je tek g. 1863, 
da uči temeljito hrvatski gramatikalni jezik i literaturu, 
želeći, da dopisuje sa zagrebačkim ličnostima, a ne znajući, 
da se oni rođenom indolencijom u govoru i pismu mnogo 
služe njemštinom. Prije svega htio je da podržava t ; jesne 
veze sa glazbenicima, pa je pisao Lžičaru: ». . . Malo nas 
je samo, koji prigrlismo zapuštenu ili bolje rekuć, još ne- 
izobraženu glazbu naše domovine. A zašto da se nas ne¬ 
koliko ne složi? Svi dobro znamo, da se brinu ovi: Livadić, 
Lžičar, Stanković, (Srbin), Jenko (Slovenac), Koch i valjda 
još dvojica ili trojica, ali ne 200—300 ili čak 2—3000 gla¬ 
zbenika, kako u inozemstvu. Zato. složno!« 

Među njegovim kompozicijama, koje su se štampale 
u Beču kod Spine, doživjela je »Neven-četvorka« čudnu 
epizodu: Osječanin, Srećko Lay kasniji uvaženi sabirač i 
izdavač albuma narodnih motiva za vezenje, otputio se je 
u Rusiju, i pon'o Kochovu kopiju rukopisa neštampane još 
»Neven-Kadrile«. Kad ju je u Petrogradskom odličnom 
društvu glasovirao, ponudio se tamošnji koncertni virtuoz 
i nakladnik Bernhard, da će je štampati na svoj trošak, jer 
mu se vrlo sviđa. Ta pijesa je ruskom društvu tako brzo 
ušla u volju, da je naklada od 500 primjeraka za nekoliko 
tjedana bila rasprodana, a da Koch o tome nije ništa znao. 
Vrativši se Lay kući preko Moskve, zađe u glazbeno 
društvo, u kojem se nalazio Anton Rubinstein, komponista 
i ravnatelj moskov. konzervatorija. Lay mu je pričao o 
Kochu i nevjerojatnim borbama, da unaprijedi zanimanje 
za narodnu glazbu. Rubinstein je »Neven-kadrilu« pre¬ 
gledao i Kochu poručio, neka nikako ne sustane na teškom 
svom putu. Zatim je stao živo raspravljati o slavenskom 
duhu u glazbi, koji se tako malo uvažava. Lay ga na to 
u plj :a » v da li pozna slavensku glazbu i izvan ruskih granica. 
Smiješeći će Rubinstein: »O da, na primjer, »Rakoczy- 
Marsch«. Lay se usudi primijetiti: »Ta to je mađarska 
koračnica!« — »Da, tako misle mnogi, odvrati Rubinstein, 
ali mnogi narodi posuđuju motive u Slavena! Ja sam 
kadar, da Vam dokažem — mimo Lisztove tvrdnje — da 
je i motiv Rakoczy-Marscha zapravo ruska narodna pje¬ 
sma!« Na to je sjeo do glasovira, i na sitno razglabao ko- 

račnicu i njene motive. To je Lay-a tim većma obradovalo, 
što je često čuo od Kocha, da bi mogao da otkrije svijetu 
mnoga »posuđenja«, ali je još premlad da bude kritičarom 
protiv kapaciteta. 

Zamalo je Osijek opet koraknuo naprijed. Na samo 
Staro ljeto g. 1866, bila je dovršena zgrada novog kaza¬ 
lišta s kasinom na glavnom trgu. Imućni Osječani kroz ne¬ 
koliko su godina u svojim redovima skupili 100.000 for. da 
si stvore lijepo maleno kazalište, a u njem prijatne pro¬ 
storije za kasino. Tomu su doprinijeli ponajviše njemački 
trgovci, ali je time bio ujedno i udaren žig narodnosti, koja 
će tu dominirati. Za otvorenje je bio složen velik i biran 
program, čiji je glazbeni dio bio povjeren Kochu, Neke su 
se točke izvađale njemački, a neke hrvatski, na ružiča¬ 
stom glatkom kartonu na dvije stranice naštampane. U 
aktovkama su sudjelovali mladi diletanti iz viđenog dru¬ 
štva. Odjednom začu Koch, da će se proslov govoriti nje¬ 
mački, pa je s nekoliko mladih Hrvata odlučno istupio 
protiv te nepodopštine i tražio, da se tekst zamijeni hrvat¬ 
skim. Nadao se pouzdano, da će uz njega pristati ostali 
osiječki Hrvati, ali se ljuto razočarao. 

Prema tom preludiju u istom se je duhu tamo nasta¬ 
vljalo. Navraćale bi se amo njemačke i mađarske družbe, 
dramske kao i operetne, Hrvati se moradoše zadovoljiti 
mrvicama rijetkim večerima, za koje bi im mladi Zagrep¬ 
čanin, Julije Šenoa, vedri pisac dramoleta, slao po koju 
stvarcu. Da se utjecaj Hrvata u kazalištu još većma oslabi, 
raspustila se gradska civilna glazba i složio novi orkestar, 
u koji ne biše pozvani ni Koch ni njegovi hrvatski drugovi. 
Taj arangement proveo se pod predsjedništvom grofa 
Pejacsevicha nuštarskog i njegovog odbora iz aristokrat¬ 
skih redova. 

Ta su gospoda dijelom bila i virilisti u hrv, saboru u 
Zagrebu, pa su uzeli na nišan i kazalište na Markovom 
trgu. Poznavajući prilike i želje neke zagreb, imućne go¬ 
spode, neka se i tamo dade prednost »kulturnoj njemačkoj 
drami i opereti«, pripravljali su tlo za buduću svoju akciju 
u saboru putem svog organa »Die Drau«, u kojoj su se 

izjavili: ». * . očitujemo bez bojazni, da je velika zemlji 
nanesena nepravda, da se narodnom kazalištu u Zagrebu 
dodijele tako goleme svote, koje nisu u nikakvom raz¬ 
mjeru sa sredstvima zemlje. Mi označujemo to imenom 
bezobraznosti, koja se ničim ne da opravdati, da se 
ta potpora javnim apelom na patriotizam publike želi još 
i povisiti. Priznajemo, da se ne ubrajamo među transcen¬ 
dentalne sanjare, koji svom silom hoće, da u pozornici vide 
zavod za viši moral i naobrazbu. Mi držimo, 
da je teater naprosto, što u istinu i jest, mjesto, u kojem 
se čovjek zabavlja ili dosađuje.« 

Zagrebačko je narodno kazalište posljedice toga istupa 
bolno osjetilo, nedužno je stenjalo pod moćnom tlakom 
mađarskoga sabora i reduciranih subvencija. Šačica pako 
agilnih osječkih Hrvata tražila je drugog izlaza, pa se 
obratila na Novosađane, najstarije stalno kazalište na 
slavenskom jugu. Ova je naime družba jednoć za najmizer¬ 
nijih vremena hrvatske nemoći bila pohrlila u Zagreb, i 
tamo u ponijemčenom kazalištu odigrala niz hrvatskih i 
srpskih gluma u rođenom jeziku. Sada je posredovanjem 
rodoljuba i dramatičara Jovana Subotića došla u 
Osijek, da vrši jednaku misiju. Troškove za putovanje sku¬ 
pili su u svojim redovima novosadski bogataši. No polazak 
i interes općinstva bivao je svake večeri slabiji. Bilo je 
preuranjeno! Kad su se glumci tužnog srca spremali na 
odlazak, reče jedan od nj h Kochu: »Idemo preko ljeta u 
Budim, da ondje glumimo Srbima. Oni će nas natoviti, da 
buduće sezone možemo kod kuće glumeći opet gladovati!« 

U tom intenzivnom radu iznenadila je Kocha nova 
počast, primivši iz Zagreba začasnu diplomu uz popratno 
pismo: »Zagrebačko glazbeno društvo, koje od g. 1825. 
obstoji, i najvišjom dozvolom Njeg. apoštol, Veličanstva 
od 12. siečnja 1827. na novo potvrdjeno, i koje je uslijed 
zaključka trojedne kraljevine Hrvatske, Slavonije i Dal¬ 
macije u svojoj dne 19. kolov. 1861, obdržanoj sjednici 
proklamirano narodnim glazbenim zavodom, koji ima 
svrhu, da glazbenu umjetnost u obće, a južno slovjansku 
posebno u domovini širi i razvija, potvrdjuje glasom pri- 

ležeće diplome, da je njeg. Blagorodje, gosp. Franjo Koch, 
glasbenik i kompozitor narodnih glasbenih djelah, za 
južno-slavjansku muziku stečene zasluge uslijed zaključka 
dana 27. studena 1866. abdržane god ; š. skupštine za ZA- 
ČASNOG ČLANA ovoga zavoda imenovan. 


U Zagrebu 1. ožujka 1867. 



Predsjednik teh, odbora: Direktor: 

Franjo Gašparić m. p. kanonik Karlo pl. Klobučarić m. p. 

Predsjednik admin. odbora: Tajnik*. 

Dr, Alexander Vancaš m. p. Ivan Vardian m. p. 


Za koji dan primio je Koch privatno pismo od tajnika 
Vardiana, kasnijeg intendanta hrv. narod, kazališta, a gla¬ 
silo je ovako: ». , . Povodom članka u »Dragoljubu« iz pera 
gosp. Račkoga, od Vas pisana (o Vama) pozivam Vas 
uljudno, da mi izvolite priobćiti, pod kojim uvjetom mogli 
bi Vi primiti mjesto ravnatelja hrv. zem. glazb. zavoda u 
Zagrebu, i zajedno učitelja, i koje sve instrumente razu¬ 
mijete, te koju struku glasbe kadri bi Vi bili na zavodu 
predavati, uz to da budete ravnatelj zavoda. 


Osobitim veleštovanjem 

Ivan Vardian, 

tajnik kr. namiestničkog vijeća i tajnik rečenog zavoda. 


Ovo je pismo Koch osam dana nosio u džepu, protiv 
svoje navike ni majci o njem ništa kazivao, već se sam 
sobom borio ponos protiv savjesti. Napokon je pobijedila 
savjest i potisnula taštinu i lične probitke u pozadinu. 

Koch je odgovorio opšinrm pismom, koje je zapravo bilo 
namijenjeno čitavom odboru: 

». . . na tom zavodu mogo bih ja osobito Skladbouk 
(Musikteorie) predavati, buduć da je to moja struka, zatim 
praktički uputak u Upalnih glazbilih (Tasteninstrumente) 
t. j. orguljah, skladnoglasniku i glasoviru, u ovom za¬ 
dnjem do cijeloga usavršenja. U ostala glazbala (Orchester- 
instrumente) razumijem se doduše takodjer, ali samo u 
toliko, u koliko je njihovo poznanje kod skladbouka po¬ 
trebno. — Nu buduć da sam njemačkih roditeljah, a nije mi 
inače prilike bilo da se sa hrvatskim jezikom podpuno 
upoznadem, da bi se mogao sasvim sigurno u narodnih 
izrazih snalaziti, to će dakako ta teorija imati svojih ne- 
dostatakah, ali tehničke glazbene izraze već sam dovoljno 
sabrao i složio, te bi se oni mogli razsudjeni i usavršeni 
n. pr. od jugoslavenske akademije za temelj uzeti. Tako 
bi bilo moguće skladbouk našim jezikom predavati, 

.... Čim bi se na nar. glazb. zavodu ustrojio odsiek 
za kompoziciju, mogo bi se već zavod kao konzervatorij 
smatrati, ako i nebi toga imena nosio. Zatim se nemože 
ni čekati, da bi samo uvadjanjem takove učevne stolice 
narodna glazba polet uzeti i usavršiti se mogla: jerbo 
vještina u kojem god glazbilu, bila kolika mu drago, ne- 
pomaže ništa ili tek malo k tomu da narodna glazba u 
napredak podje. Učenici skladbouka bavit će se jednoć 
izključivo oko pospiešenja narodne glazbe, koje kanio 
skladatelji ,koje kano učitelji, dočim se to od virtuozah i 
pjevačah niti tražiti niti očekivati može. Za time nebi bilo 
težko ustrojiti takodjer odsiek za povjest glasbe, za ures 
pjeva (Coloraturgesang) deklamaciju i mimiku, i tako sad 
obstojeći glazbeni zavod sasvim u jugoslavenski 
konzervatorij pretvoriti. 

Da bi ia na tom glasbenom zavodu svom snagom, svim 
oduševljenjem djelovao, može Vaša Blagorodnost odatle 
suditi, što je narodna glasba uviek moja najmilija i naj¬ 
važnija zadaća bila, premda nisam imao nade, da će mi 
to od kakove zasluge biti. Smatram za dužno još napo¬ 
menuti, da nisam — kako »Dragoljub« piše, na Pražkom, 

nego Peštanskom konzervatoriju svoje znanje postigao, 
gdje sam osim diplome prvo mjesto medju slušatelji i još 
i javnu pohvalu dobio« ... 

Taj odgovor, zacijelo radi odveć istaknutog momenta 
o gajenju slavenske glazbe ,nije se svidio upravnom od¬ 
boru, a najmanje direktoru Klobučariću, zloglasnom 
»Slavenfresseru«, koji je u tom zavodu grmio i oblačio, a 
nekoć bio i krvnikom Lisinskovim. Zemaljski taj zavod, 
ovisan o političkim principima najviše uprave, bojao se 
naime, da bi Koch kao ravnatelj odviše isticao nacionalnu 
važnost glazbe, time odviše rasplamsao hrvatsku svijest 
u pitomaca, a to bi se kosilo sa najvišim načelima. Nigdje 
nema zapisaka, da bi Koch na svoj izneseni program primio 
odgovora, no čini se, da to nije požalio, jer je želio da 
bude slobodan. 

Onih dana dogotovio je za štampu veliku stručnu 
raspravu, o kojoj je »Obzor« među inim pisao: » ... po 
izjavi svjetskih glazbenih kapaciteta, Charlesa Therna, 
Liszta, Wilmersa, Marxa i drugih, je Koch izvrstan teo¬ 
retičar, pozna slavjansku glazbu i njen značaj kao nitko 
drugi, »Narodna glazba Jugoslavena« je zaista prva 
znanstvena rasprava o našoj narodnoj glazbi i 
njenoj vriednosti«. — Koch je tu raspravu namijenio 
Jugoslav. akademiji u Zagrebu i onamo otposlao, ali pol 
godine nije primio odgovora, pa nije znao, da li su na nj 
tamo zaboravili ili mu djelce leži u pretincu kojeg cenzora. 
To ga je tim većma boljelo, što mu je dr. Rački, tadašnji 
predsjednik, nekoć pisao: »Svim prijateljem naše zane¬ 
marene umjetnosti veoma godi, što se tako hrabro i po^ 
stojano uputiste na ovo ugarom ležeće polje. Nedajte se 
odvratiti trudom ni slavnim priznanjem, koje u našoj do¬ 
movini umjetnikom u dio pada. Mi drugi moramo svaki 
svojoj struci tek put krčiti, potomci će, na¬ 
damo se od nas sretniji biti.« 

Tek u svibnju 1869, javio mu je napokon Rački, da u 
akademskom umjetničkom odsjeku nema novaca, da bi se 
djelce štampalo kao brošura. Strossmayerova potpora od 
20.000 for. nalazi se u dionicama »Associazione dalma- 
tica«, ali odanle nema nikakove koristi. 

8, Požar, — Kod Ferde Rusana, — S mladim Vjek, Klaićem. 

(1867. — 1869.) 

U to vrijeme bio je materijal za zbirku narodnih popi- 
jevaka narastao na jedno 2000 izrađenih, harmoniziranih, 
tekstom i opaskama popraćenih brojeva, u čistom ruko¬ 
pisu. A bilo ih je junačkih, ženskih, dječjih, nabožnih, slje¬ 
pačkih, zatim napitnica, tužaljka, itd. Mnogo toga bilo 
je pokupljeno po crkvama katoličkima, pravoslavnima, 
luteranskim i armenskim, a ponajviše iz puka po Slavoniji, 
Srijemu, Srbiji, Bačkoj, Banatu, zapadnoj Hrvatskoj, Kranj¬ 
skoj, Štajerskoj, Istri, i kod ugarskih Hrvata. Za taj golemi 
materijal zanimalo se inozemstvo mnogo više od južnih 
Slavena pa je Koch nekog dana primio poziv od leksi¬ 
kografa Antona Rohdera, neka za novi glazbeni 
leksikon pošalje podatke o sebi i svom znanstvenom radu. 
To se je našem istraživaču činilo preuranjeno, pa je poziv 
otklonio ovim riječima: »...Ich bin noch im Werden begrif- 
fen. Wenn ich gesund bleibe und Unterstiitzung finde, so 
werde ich meine grossen angefangegen Arbeiten vollbrin- 
gen. Dann erst kann ich in einem Lexikon Aufnahme 
finden, vorausgesetzt, dass ein Musiker ,der auf dem s la¬ 
vi s c h e n Standpunkt steht, einen annehmbaren Platz 
findet.« 

Jednog je dana u kući buknula vatra, uhvatila naj¬ 
prije dvorišno krilo, pokriveno šašem, ispod kojeg su ta¬ 
vani bili natrpani sijenom. Stari je Koch izjurio iz komore 
na ulicu, da dozove pomoć. Majka Tereza, koja je, izra- 
đivajući po narudžbi sitna veziva biserjem, gotovo već 
izgubila očni vid, dotrčala je do Franje, koji je stanovao 
prema uličnoj fronti u sobi za glasoviranje. Pomoću su¬ 
sjeda iznio je na ulicu glasovir, težak 9 centi, zatim velike 
ormare s bogatom bibliotekom, i velike hrpe rukopisa i 
nota. 

Tek što se po gradu pročulo, da je kod Kochovih 
buknuo požar, dohrlili su u pomoć građani i narod, — vatro¬ 
gasaca još nije bilo — pa su za dva sata ugušili vatru. Pred 

kućom su stajali Kochovi i jadno prekrštenih ruku gledali 
svoju sirotinju, porazbacanu i oštećenu. Franjini učenici, 
ne našavši riječi, kojima bi milog učitelja tješili, zasukali 
rukave i oprezno unosili njegovo neprocjenivo književno 
i glazbeno blago. A on je zahvalnim pogledom prema nebu 
uzdahnuo: »Skoro sam postao prosjakom!« 

Odjednom ga je oblio hladan znoj, od užasa se je 
ukočio. Onaj stari trošni kovčeg, u kojem je čuvao bilje¬ 
žnice sadržavajući dnevnike, zapiske sa doživljajima i opa¬ 
žanjima, s mnogogodišnjeg putovanja, izgorio je sav u 
očevoj komori. Neprocjenivo nenadoknadivo blago! Duša 
njegova mučnoga rada, intimne uspomene, prevažne i pre- 
rijetke iz sviju krajeva! I za kasnijeg kulturnog povjesni¬ 
čara golema praznina u kronici o Kuhačevim iznašašćima. 

Prema tom gubitku mogu Kochova naučna puto¬ 
vanja samo ukratko da se registriraju po ličnim kasnijim 
zapiscima: Od g, 1858.—61. obilazio je užu svoju domo¬ 
vinu, kao i 'Srijem, Bačku i Banat. Kad je 1862. primio 
Filipovu baštinu, koju je na više godina ekonomski po- 
razdijelio, pošao je kroz Ugarsku, Štajersku, Kranjsku, 
Korušku. G. 1863. proputovao je sjevernu Hrvatsku, Me¬ 
đimurje, Austriju, Istru, Primorje, Mletačku, Lombardiju, 
gdje je u muzejima i arkivima našao mnogo slavenskog 
blaga. God. 1864. cijele je praznike posvetio izučavanju 
narodne tradicije u Hrvata u Donjoj Austriji. G. 1865. 
prošao je najzabitnije krajeve široke Slavonije, a preko 
Pečuha kroz Podravinu u Srbiju. G. 1867. vodio ga je put 
kroz Bosnu i Hercegovinu, a 1868. nastavio je kroz Bugar¬ 
sku i Makedoniju. U nekim je zapuštenim krajevima radio 
nervoznom hitnjom, bojeći se, da je nastupio krajnji čas, 
u kojem se može nešto od gotovo zaboravljene starine 
spasiti za potomstvo. U jednom se je kasnijem pismu iz¬ 
razio dubokom zahvalnošću spram prijatelja u odnemare- 
noj Istri, svećenika Valčića, Brajše i Bratulića, 
koji mu je rekao: »Krajni je čas, da se istarske pjesme 
pokupe i štampaju. Drijemajući narod nije cijenio najmilije 
baštine svojih otaca. Sve manje imade žive Hrvaštine i 
pravih istarskih Hrvata!« Originalni pako Kurelac, kojega 

bi Koch počešće u Istri susreo, oduševljeno bi im govorio: 
»U vodah se vilinskih dobro okupajte, po njih ronite i 
plivajte, zatim skršena uda izpružite, šugu tudjinsku od- 
metnite, te napokon zdrava srca isplivajte!« 

Silni gubitak zapisanog važnog materijala bacio je 
Kocha poslije požara u duboku depresiju i melankoliju. 
Mučili su ga nervozni plač i hlapat srca, zatim je nastupila 
posvemašna obnemoglost tijela i duše, obamrli mu svi 
organi i tjelesne funkcije. Jedne je večeri na tornju župne 
crkve zabrenčalo »Ziigenglockerl«, samrtno zvonce, da 
navijesti građanstvu umiranje jednog od njegovih ponaj¬ 
boljih sinova. Bila je tifozna groznica. Ali jednog jutra 
iza prepaćene krize, otvorio je Franjo bistro oči, začudio 
se svemu, izljubio oca i majku, pa ih tješio: »Ne će još 
Franci otići s ovog svijeta! Još nije izvršio svog 
poziv a!« 

U rekonvalescenciji zateče ga Šlezingerov poziv, 
neka dođe u Beograd, da koncertira, i predloži mu osim 
slavenskih pijesa još i neke »bravurozne, kojima će fra¬ 
pirati slušače«. Ali mu Koch odgovori: ». . . kako od Vuka 
nemožete tražiti, da svoje sabrane junačke pjesme i sam 
deklamira, tako nemojte ni od mene, da u Biogradu kao 
koncertni virtuoz nastupim. Vidim, da nitko nezna cijeniti 
moje nastojanje, nerazumiju ga. I bez virtuoznosti, 
treba da uvid jaju, da je čovjek glazbenik«. 
Zatim nastavlja: »Moje kompozicije ne zvuče doduše stro¬ 
go hrvatski ili strogo srbski, ali zvuče s 1 o v j e n s k i. 
Ako u njima još nije snaga izražavanja, to su upravo prvi 
pokušaji, kako da se Slavizam prikazuje u 
glazbi. Ovu ideju moraju prigrliti Hrvati, Srbi i Bugari.« 

Kad je osvanuo mjesec svibanj 1869. topao i suh, kako to 
biva u Slavoniji, uprtio je Franjo torbu i opet krenuo na 
put, premda bez pristanka roditelja, koji su mu branili 
tjelesni napor. Pošao je opet preko Pečuha, gdje je našao 
stogodišnju baku, iseljenicu, koja mu je otpjevala četiri 
starinske bosanske pjesme, zatim preko Vizvara i Ferdi 

nandovca, gdje ga je starac od preko 100 godina pre¬ 
vezao preko Drave, Onda opet natrag preko Đurđevca 
u Virje, da pohodi Ferdu Rusan a.*) 

0 tom čudaku zapisao je Koch u modru bilježnicu 
ove dojmove: »On stanuje u vrlo siromašnoj kućici, plaća 
4 for. mjesečno, dok mu cijela penzija iznaša 24 for. On je 
neženja ima 56 godina, vrlo je slabašan i gluh. Ali koliko 
vatreni patriota! Vazda me je naslovio »Rode moj!« U ve¬ 
čer me je u gostioni upoznao s oficirima, koji su se za¬ 
čudili, da me je na svoj račun pogostio, jei je vrlo škrt, 
pa još uvijek po koju krajcaru prištedi za crne dane. Nje¬ 
gova je soba začudo čista, sam ju posprema, čisti svoje 
odijelo i cipele. Svoj posjed kraj kuće nazivlje »kona.k* 
Sam je spremio južinu, sir od slatkog mlijeka, skuhao tri 
jaja ,donio vino, staro jedanaest godina, koiim nudi samo 
»valjane ljude«. On se rado cifra, čuva do 20 kaputa i 30 
hlača, ima 10 šešira, 3 para čizama, tri narodne surke, a 
velik je pedant. Putem izabere one šetnje, gdje ga ne su¬ 
sreću ljudi, da ne treba pozdravljati, pa može bolje da čuva 
šešir. Sutradan bili smo na ručku kod župnika, koji mi je 
na put poklonio 5 for. Ja sam na tu banku potajnu pljunuo, 
jer je bila prva nagrada od svećeničke ruke«. 


*) Ferdo Rusan g. 1810 . — 1879 ., zanosni ilirski pjesnik i »iz- 
hilriilac« mnogih melodija, koje je narod prihvatio. Savremenici ga 
nazvali »hrvatskim bardom«. Nije poznavao nota, već je sastavio ri¬ 
ječi i napjeve, a Čep, koprivnički kapelnik i organista ih je zapisao 
u note i harmonizirao. Poslije 25 . srpnja 1845 . i klanja na Markovu 
trgu ispjevao je Rusan svoju najpopularniju »Nosim zdravu mišicu«, 
a kad je 23 . listopada 1847 , latinski službeni jezik zamijenjen hr¬ 
vatskim, ispjevao riječi i napjev »Složno, složno, braćo mila«. — 
Složio je i operetu ili »spjevoigricu« pod imenom »Zaoruci«. God. 1886 , 
postaviše tom »bodromu širitelju Hrvatske pjesme« harni štovatelji 
nadgrobni spomenik u Virju, 

»U Varaždinu sam potražio P a d o v c a (komponist 
i virtuoz na gitari, cijenjen na bavarskom dvoru). Zapisao 
sam kod njega jedno 600 narodnih poslovica, za koje niti 
Vuk još nije znao. U redakciji »Pučkog prijatelja« upoznao 
sam se s gimnazijalnim suplentom Vjekoslavom 
K 1 a i ć e m, sinom zagreb. ravnatelja preparandije. On je 
vatrena, talentirana glava, a ima 20 godina. On ima iz¬ 
vrstan sluh, pa mi je od pomoći, da zabilježim narodne 
napjeve, U samostanu Franjevaca našao sam divan har- 
monium, nov za 100 for., izrađen od domaćeg stolara u 
Koprivnici, Dok je naime popravljao stari, tako ga je točno 
pregledavao, da je mogao načiniti jednaki novi. Zatim je 
napustio stolariju, pa gradi harmonije i orgulje. Kad sam 
pred gvardianom preludirao, rekao mi je: »Sad vjerujem, 
što se o vama govori!« 

U nedjelju na Antunovo vozio sam se s mladim Klai- 
ćem u Varaždinske Toplice. Bila je jadna telega, sjedalo od 
kukuruznih klipova bez gunja. Tamošnji učitelj rekao mi 
je, da ne bude pjevača ni za lijek, ali nam je posudio staru 
crkvenu pjesmaricu, pa smo zato morali trošiti na jednu 
kupalištnu sobu, da prepršemo. U žurbi sam mjesto pi¬ 
jeska uhvatio tintarnicu, polio sve kopirane note i moje 
hlače. Brzo ih svukoh i u toploj vodi ih oprah. Ispod 
mokrih hlača zavezao sam si maramicu, da se ne pre¬ 
hladim. Radi te neprilike zakasnili smo na ručak, za koji 
smo morali platiti 1 for. i 50. Na ulici sam teškom mukom 
predobio dva seljačka momka da mi pjevaju. Za stare me¬ 
lodije više ne znadu, već pjevaju magjarske napjeve, što 
ih čuju od ciganske bande. Tako se pomalo gubi 
narodno blago !« 

9 - Zagrebačke ličnosti, — Po Dalmaciji i Hercegovini. 
Ponovan poziv u Zagreb (1869,—1870.) 

Kadgod bi koja ličnost prvi put razgovarala s Koc- 
hom, ne bi si znala protumačiti, što znači časovito blje- 
skanje u njegovim tamnim očima, i jedva primjetljivo sar¬ 
kastično podrhtavanje usnih mišica. To je bio odraz nje- 

gova mišljenja i prosuđivanja ljudi, kojiput nimalo la¬ 
skav, U mladosti je bila tek šaljiva žica, volja za kariki- 
ranjem i izvraćanjem, aJi kasnijih godina, kad je stekao 
iskustvo, da je ljudima što nepriličan radi kontroliranja 
njihova rada, što antipatičan, jer im rado spočitava nji¬ 
hove grijehe, bilo je za njega često sudbonosno. Pos\e 
iskren bio je samo spram roditelja, koji su ga sasvim 
razumjeli. 

Došavši u Zagreb 1869. i pohodivši neke ličnosti, koje 
promiču narodnu kulturu i koje su ga smatrale dostojnim, 
da stupi u njihovo kolo, opisao ih je roditeljima u njemač¬ 
kom pismu: ». . . Ivan pl. Kukuljević, veliki župan, ele¬ 
gantan je i lijep čovjek, visoko poštovan, ima velik utjecaj 
premda u ovoj sezoni ne igra političke uloge. On se je 
oduševio za moje slavenske radnje i srdačno mi obećao, 
da će svom snagom za mene raditi, Dr. D e m e t e r, ne 
liječnik, nego pjesnik koji je i drame pisao i bio prijatelj 
Lisinskov, pregledavao je moje rukopise. Stari gospodin 
bio je od zanosa izvan sebe, grlio me i cjelivao, stiskao mi 
ruke itd. Zatim sam pohodio d r. M a r k o v i ć a, profe¬ 
sora na gimnaziji, kojega rad divnih njegovih pjesama 
ovdje silno vole. Majka i sestra su se rad njegova slaba 
zdravlja iz Križevaca doselile amo, stanuju zajedno, a on 
je htio, da kod njih odsjednem, no ja sam se zahvalio, pa 
primio samo poziv na ručak. Upoznao sam se i sa akade¬ 
mičarima, od kojih mi je oduvijek najmiliji bio K u r e 1 a c, 
posve neodvisan u svojim nazorima i ličnom položaju, tako 
reći otac naše jug. slav. akademije, kolosalno učen čovjek, 
koji je vrlo mnogo putovao. Njega ne poštuju samo, već 
ga se i silno boje. Sad je nakanio, da predobi'je sve krugove, 
kako bi me pridržali u Zagrebu. Bio sam i kod 
predsjednika banskog stola Klobučarića, ujedno i 
predsjednika glazbenog zavoda. On kao i dvor. kancelar, 
Ivan Mažurani ć« obećali mi svašta, kao i akademik 
B a b u k i ć. Što će se izleći iz tih obećanja? Bog zna! Kad 
sam Klobučariću rekao, da kao ravnatelj glazbenog za¬ 
voda ne bih rušio dosadanje stare profesore, već bih na¬ 
stojao, da nam svi ostanu vjerni, jer bi bilo nezahvalno 
otpustiti ih poslije toliko godina službe, tad je taj gospodin 

postao mnogo prijazniji. Rekao mi je, da na kr. namje- 
sništvo upravim molbu za mjesto ravnatelja, a on će to 
snažno podupirati.« 

»0 biskupu Strossmayeru ovdje dobro ne govore, niti 
nacionalisti. Svuda kažu, da je on skrivio zao izlaz poli¬ 
tičkih prilika. Preokret ideja, koji su prouzročile (tako 
kažu) njegove političke pogrješke, sve nam je skrivio. Bit 
će, da on zato ne podupire sadašnju nacionalnu politiku. 
Sad se spremaju Kukuljević, Štriga, Mažuranić, dr. De- 
meter, kanonik Gašparić, dvor. savjetnik Žigrović, i još 
neki, da u deputaciji pođu k banu Levinu Rauchu, (dok 
se vrati iz Pešte), da za me zatraže ili štipendij na 2—3 
godine, da svoj rad nastavim, ili godišnju plaću od 1000 do 
1200 for. Osim toga imadem privatne ponude od narod, 
kazališta i društva »Kolo«. 

Ulazeći u porodična i materijalna pitanja, nadovezuje 
Koch: »Zagrebačke djevoike vrlo su lijepe, bijele puti, 
mnoge su plavokose, a nose kosu raspletenu, a da je ni ne 
vežu. No čujem, da u toj kosi imade mnogo praznih kla¬ 
sova, mnogo koketerije i cifranje. One se razumiju u gla- 
soviranje, ali malo manje znadu o kućanstvu i o umjet¬ 
nosti. Zagrebačka je okolica divna, svaki čas druga 
panorama!« 

Za koji dan nastavlja pismo: »Napokon sam bio prim¬ 
ljen u dvor. savjetnika Zlatarovića, o kojem u Hr¬ 
vatskoj gotovo sve ovisi. To je vrlo fin govornik, naslovio 
me njemački, a tako smo i nastavili. Ideja o hrv. konzer¬ 
vatoriju posve ga je obuzela, otkada ju je promozgao, ali 
ne nalazi nikakova odziva. Kod naših ljudi bez # umjetnič- 
kog interesa teško je prodrijeti, jer ne pojme, da se mo- 
žemo tek onda ubrojiti u kulturne narode, kad umjetnost 
ozbiljno gajimo. Moju molbu za godišnju potporu neka 
upravim na sabor, jer ćemo dobiti autonomnu upravu, koja 
ce disponirati i posebnim fondom za umjetnost. Zagrepčani 
A S iA m . glazbenika, žele živo, da se tu nastanim, re~ 

L ahion žele štampati moje članke i kritike, akademici pišu 
o mojoj zbirki popijevaka, a neki zastupnici su si zabilježili, 
ako će moje zahtjeve pred sabor iznijeti. Ne znam, glava 
1111 se puši, rado bih se ovdje nastanio!« 


4 Matica: Kuhač. 

Jedno popodne bio je pozvan u glazbeni zavod pred 
odličnim licima da glasovira nekoliko^ svojih napjeva 
zbirke i da ih protumači. One su slusace »enflaimrale 
osobito bugarske melodije. Zatim su gospoda posla na 
promenadu (u glazbenoj školi rad poduke mje bilo mjesta) 
da se posavjetuju. Mažuranić je tad predložio, neka se 
Kocku zasada dopita potpora-, da može Mstavdi putovanja, 
a 11 tu svrhu neka ga Vukotinovic odvede do bana. _ 

Ban ga je sumnjičavo gledao i ispitivao, jer za njega 
kao i za Ive mađarone bio je Kuhač sumnjiv čovjek dok 
se na putovanju bavi »patriotskim radom«, stoga g J 
owtio opomenom, »Ali vas upozoravam, daj«: u Dal¬ 
maciji policija vrlo budna, sve je tamo u pripravi. Ne 1 ^ 
Te Sto miješati u politiku!« On je naime Kocha smatrao 
aoentom biskupa Strossmayera. Primivši od vlade samo 
300 for. i pismenu dozvolu, da se putem može P 08 ^?. 1 

državnom pretpregom i konakom, _ u ^? d ™ se v ™*any 

kad mu poslaše putnog troska jos i barun Vramczany 
karlovački, Turkovići i jedna »dobra ruka«, pa je s ime 
vinom od 900 for. krenuo na 3-mjesecni put. 

Banove opomene bile su ozbiljne. Pisma, što ih je Koch 
slao s putovanja, bila su od vlasti pohvatana otvorena i 
uništena. Velik kovčeg pun novih rukopisa, kn) g t 

žaka što ih je putem iz Zadra poslao preko Rijeke u L 
greb,’ našao je Ha 3 mjesecaRaskinut Vertl^anJdlucaiMe 
pretrgnute, rukopise pregledane i razbacane, a kad J 
našlo g ništa sumnjiva, kovčeg je naprosto uzetima zavezan 
i napola otvoren i otpremljen u Zagreb. Kad see^c 
pritužio kod oblasti, i tražio otštetu, rekoše mu, da je vrlo 
spretan, što se je sam prijavio, inače bi ga oblast pridrz 

Kochova pisma puna su oduševljenja, ali i ujedno teške 
žalbe. »Za nikoju cijenu ne bih ponovno prošao to puto 
vanje po Dalmaciji i Hercegovim, kad pomislim na z ® sto 
sjevernjak i južnjak, na paklensku vrućinu, losu hranu na 
Sanje na užasne kamenite puteve u Hercegovim i nad 
Bokom’ gdje sam morao kojiput da puzam rukama i no 
Ima k oni me po užetu vukli u vis. Uz to nigdje pitke 
vode,’rad kamena ne mogu da kopaju bunare. U gradovim 

imade cisterna ili kišnika, ali kakav im je izgled? Puni su 
crvi i druge gamadi ! Vina ima dosta, slatkog, teškog, 
crnog, ali je tako jako, da čovjeka uništi Momsen, glasoviti 
berlinski učenjak, koji je istodobno sa mnom proputovao 
Dalmaciju, nazivlje ga »Pferdewein, kein Wein ftir Men- 
schen, sondern fiir Rosser. Wenn ich Wein trinken will, 
so brauche ich keinen Rum!« 

Zagrebačkim znancima javio se Koch ovako: »Putu¬ 
jući po našim zemljama nisam sabirao samo popijevke i 
plesove, nego i drugo štošta, spadajuće u našu glazbu. Tako 
sam kupovao pučka glazbala (kasnije ih je zem. vlada pre- 
kupila za glazbeni zavod), stare i nove rukopise i štampane 
note. Zabilježio sam množinu glazbeno-tehničkih nazivlja, 
koje puk upotrebljava, opisao sam plesove i dječje igre, 
sabirao mnogo, što spada u folkloristiku, kano seljačke 
građevine, običaje itd. donio sam kući i po koju rijetku 
stvar za naš muzej. A ništa nisam besplatno dobio, ali to 
su rijetkosti za biblioteku naše akademije, svekol'ke Ma- 
rulićeve pjesme, koje je on sam zapisao u knjigu, nadalje 
krasan prepis iz 17. vijeka Gundulićeva »Osmana«, onda 
štampanu proklamaciju bana Jelačića na Bečane g. 1848. i 
više toga. Putem sam pohodio i glazbotvorce i znatnije 
glazbenike, te pjevače i pjevačice, iz njih izmamio podatke 
za biografije, pa će tako nastati i moj »Biografski 
slovni k« (nalazi se u rukopisu u jug. akademiji).« — 

Tad je Koch čekao. Svaki dan moglo je prispjeti iz 
Zagreba riješenje, kojim se velik njegov trud i napor puto¬ 
vanja likvidira bar time, da mu se dopita služba ili pri¬ 
pomoć. Čekao je dugo uzalud, već je stao i očajavati, jer nije 
mogao da dokuči pravi razlog. Neupućen u zagrebačke 
prilike nije znao, da tamo čovjeku skače cijena kao baro¬ 
metar prema dnevnom političkom raspoloženju. Sad je za 
njega bila hausse, sad baisse. Napokon mu se javio dr. Fran 
Marković: »Ne mogu Vam ništa ugodna kazati. Vi sami 
znate, da su Vas u Zagrebu kao političkog agita¬ 
tora zlo primili iza Vašeg povratka iz Dalmacije. Vlada 
Vas je posve napustila kao čovjeka jugoslaven¬ 
skog. Po dogovoru s mojim i s Vašim prijateljima, imcnito 
s dr. Dežmanom i Štrigom, odlučismo čekati, dok dođe 

Zajc, ne bi li on isposlovao, kao direktor glazbenog zavoda, 
kojim ga je vlada, odbacivši Vas, imenovala, da bu¬ 
dete bar profesorom imenovani na tom zavodu. On je prije 
tri tjedna prispio, te se ima'mnogo boriti u teatru i u glaz¬ 
benom zavodu. Glazbena ondješnja klika sva 
radikoliko može protinjemu. Zato on odlučnog 
upliva nema. A k tomu znate, da glazbeni zavod nije dobio 
očekivanu podporu od 3000 for. za ovu godinu. Ostaje 
dakle jedna jedina mogućnost, da Vas dobijemo u Zagreb, 
u »Kolo«, koje se je sada za 200 članova pomnožilo, pa se 
radio tome, da Vam ponude ravnateljstvo artistično i kom*/ 
pozitorsko »Kola« sa 500 ili 600 for. nagrade. Nadajuć se, 
da ćete u ovo doba, gdje ste razvoju hrvatske glazbe kao 
ozeblo me sunce potrebni, usrećiti svojim dola¬ 
skom, makar pod nedostojnim Vaših zasluga uvjeta. Ja¬ 
vljam Vam, još, da će se na koncu budućeg mjeseca pred¬ 
stavljati nova opera od Zajca u tri akta, kojoj sam tekst 
napisao ja po narodnoj priči.« 

Dr. Ivan Dežman je pako na kraju Markovićeva pisma 
dodao: 

»I ja, moleć Vas, da uvažite želje mog prijatelja, na¬ 
dam se uskoro u Zagrebu vidit Vas.« 

Koch se je zgražao nad zagrebačkim makinacijama, 
nad sumnjičenjem, nad lakomislenim napuštanjem njegove 
osobe, koja bi bila prenaivna, a da se miješa u političke 
zaplete, nad samim glazbenim zavodom, koji ne zna ili neće 
da zaštiti vlastite svoje interese, već se i tamo stvaraju 
»klike« rogoboraca. Želeći, da se opere od svih sumnja, 
odgovorio je dr. Markoviću: 

». . . Kad sam na povratku došao u Zagreb, navalila 
su neka gospoda na me, kao sirene i opet kao vragovi, da 
im to i ono kažem, o vojničkoj Krajini, o svečanostima u 
Kraljevici (prigodom posvećenja broda »Strossmayer, po¬ 
krstio ga dr. Rački), o Bocchi, o ovoj i onoj osobi itd. Ja 
im rekoh, da se nisam brinuo za politiku, ni što je s njom 
u savezu, već da sam napjeve tražio i sabirao. Nato su om 
primjetili, da je to sve lijepo, ali da će ipak istina biti, da 
si nisam uši začepio i da sam sigurno pojedine dogodjaje 
spazio, koje bi dobro bilo da vlada sazna. Tad mi rekoše: 

»Nemojte oklijevati k banu ići, vi ga možete s takvim 
malenkostimi na osobit način obveznim 
učiniti takorekuć unaprijed se osigurati. 
U današnjoj dobi je sve »Geschaft« i ista politika, i ista 
umjetnost. Ruka ruku pere, obdareni muževi samo onda 
propadaju, kad oni to sami žele, t. j. ako se tvrdoglavo 
sreći uklanjaju.« Tako mi govoraše, a ja, da me možda 
silom u onu umjetno stavljenu mrežu ne natjeraju, žurio 
sam se iz Zagreba, što prije to bolje, te nisam kod bana 
audenciju tražio, i nisam se za onih 300 for. iznova za¬ 
hvalio, što bi drugče pristojno bilo. Ako dakle sadašnja 
vlada o meni ništa ne će znati, to je lasno dokučiti, nu 
mene to nimalo ne žalosti, po gornjem receptu do 
službe doći, ne želim, makar i nikada koju 
dobio nebi, Da su g. Zajca za ravnatelja kazalištnog 
orkestra imenovali, to sam ja sam želio, Vami svima kazao 
i predložio, isto tako mi nije ništa smetalo, što je g. Zajc 
i ravnateljsko mjesto kod glazbenog zavoda dobio. G. Zajc 
ima u glazbenom svijetu veliko ime, ja ne imam nikakvo 
ime, ergo: njemu pripada prednost. Osobito častnom po¬ 
zivu »Kola« ne mogu zadovoljiti, jer spremam znanstvene 
prinose za jedno veliko djelo, za koje sam pozvan iz Švaj- 
carske. Da ste Vi meni prije nešto pisali, ja bih na krilih 
orlovih u Zagreb došao, sada se moram na lijepoj ponudi 
zahvaliti. Ali sada istom, kad mi je Vaš list utjehu donio, 
da me barem Magjaroni »za čovjeka jugoslaven¬ 
skog« smatraju, stavio sam u »Vienac« svoj napjev po 
Preradovićevoj pjesmi »Bože živi« 

Zagrepčani nisu mirovali, a Koch je od naravi bio 
dobrodušan, pa je rado zaboravio nanesena mu sumnji¬ 
čenja. Naročito dr. Dežman i Marković poznavali su svog 
prijatelja Kocha u dušu, pa su znali, da se njiho vim iskre- 
nim molbama ne će oglušiti. Zato su ga neprekidno izvje¬ 
šćivali o zagrebačkim prilikama: »Svi nastojimo, da u Za¬ 
greb dodjete. A1 što ćemo pod ovom vladom. Koga mi 
preporučujemo, taj baš radi toga i propadne. Budite uvje¬ 
reni. da mi više Vas trebamo, nego Vi nas, već 
iz egoizma moramo nastojati, da Vas ovdje vidimo. Koliko 
su 1 rnski, Rački, Perkovac, i dr, već letili za Vas i govorili, 

a ni Zajc ne propusti nijednu zgodu, da ne progovori o Vami 
I on nastoji svimi silami, da se već jednom otvori konzer- 
vatorium, i da upravo Vas onamo pozovu. Kad Vam je 
»Kolo« pisalo, niste ni odgovorili, (odgovorio je Marko- 
viću). Nemojte tako, dragi prijatelju! Nagovaramo Albre- 
chta, da nabavi tiskaru za note, a onda lijepe Vam prilike, 
da se nastanite u Zagrebu. Vi i Zajc morate biti našimu- 
zikalni Goethe i Schiller, mi to želimo i zahtje- 
vamo od Vašeg domorodnog srca, od Vaše hrvatske duše. 
Muzika se kod nas pomalo miče, a sigurno bude više na¬ 
predovala, kad budete Vi ovdje. Vjerujte mi, za naš narod 
može se samou Zagrebu nešto raditi.« 

10- Preko Pešte u Zagreb za uvijek, — Iza kulisa politike 
i muzičke uprave, (1871. — 1872,) 

Za to je vrijeme složio i priredio Koch već 2000 popi- 
jevaka za štampu, pa ih kroz prijatelje ponudio hrv. zem. 
vladi, ali nije dobio nikakova odgovora. U dubokoji po- 
tištenosti je tada pisao prijatelju Arminu Šrabecu, gimn 
profesoru i odborniku zagreb, glazb. zavoda: »Ako vlada 
ne kupi moju zbirku, onda ću je ponuditi Rusiji ili u Leip- 
zig, gdje se za nju zanimaju. Već sam se zasitio vječnog 
moljakanja, sve ću napustiti, pa ću stupiti u red profesora, 
gdje muževnim ponosom mogu da zaradjujem svoj kruh. 
Vi ostali ste u mladosti učili i trudili se i postigli svoj cilj. 
Ja od rane mladosti činim isto, a postigao nisam ništa, vec 
glad i dnevnu brigu. Strossmayer je bio u Osijeku, primio 
me je, ali vazda isti pripjev: Neimam novaca! Nabavio je 
naime u Italiji starinsku sliku. Od te antike bit će uži¬ 
vanja tek za nekoliko diletanata, dok bi iz moje zbirke 
crpili svi budući slavenski komponisti!« 

Časoviti prkos povrijeđenoga učenjaka raspršio je 
Šrabec time, što je nato Strossmayeru pisao u Rim, da je 
nastala velika opasnost, da Koch svoj rad napusti, a time 
bi mogla propasti sva muzička tradicija našega naroda. 
Nato mu je biskup hitno odvratio, neka sklone Kocha, da 
se zbirka popijevaka izda u prenumeraciji u periodičkim 
svescima, a rezultat neka javi njemu, pa će nepodmirene 
troškove namaknuti, Koch je na tu ponudu odvratio: »Ja 

se rado odričem svake pekunierne koristi! 
Samo se bojim, da to veliko djelo u malenim svescima 
ne izgubi svoju jedinstvenost. Ta cijela prva malena na¬ 
klada od 500—1000 eksemplara stajala bi samo 10,000 for., 
a tad bi zbirka bila čitava i potpuna!« 

Unatoč te bojazni Koch se novim žarom primio posla, 
što više, napustio sve materijalne interese, čak i glazbenu 
poduku, pa se zadovoljio potporom od mjes. 50 for., što 
mu ih je kroz godinu dana osigurao bogati prijatelj Stjepan 
Cernadak, veletržac u Osijeku, kao i sa pripomoći od 
strane »Oesterreichischer Kiinstlerfond«. Osjećajući ve¬ 
liku odgovornost pred budućim glazbenim forumom, koji 
će ga jednom suditi poslije smrti, stao je prerađivati i one 
popijevke, koje je harmonizirao u mladosti, pa su sada 
izašle jedinstvene u stilu i tehnici. U 38. svojoj godini, u 
naponu duševne snage i zrele muževnosti neizmjernom je 
izdržljivošću ustrajao na svom putu, ne mareći za prigo¬ 
vore ni poznati jal. Kako je bio prvi, koji je Osi¬ 
jek probudio iz nacionalnog mrtvila svo¬ 
jim pučkim popijevkama i plesovima, tako će biti i 
prvi, koji će svojoj domovini osigurati za vazda starin¬ 
sko blago, čijoj ljepoti nema premca u drugim narodima. 

Njegov nesebični entuzijazam znao je »zahvalni« 
Osijek vješto izrabiti. Smatrao je Kocha obvezanim, da 
besplatno ravna zborovima, da aranžira koncerte i pro¬ 
slave, da sastavlja programe, u kojima mora da sam izvede 
po koju točku. Njemu je i to doskora dojadilo. Rodoljublje 
bi ondje usplamtjelo na mahove, ali ti trzaji su još bili sla¬ 
bašni, jer je mađarski i njemački duh prevladavao, bio 
vezan uz materijalno blagostanje, koje vazda dominira. 
Stoga bi Koch svojim vjernim pristašama znao reći: 
»Upamtite, jačanje hrvatske svijesti doći će nam sa 
zapada, iz Zagreba!« 

Otada mu se Dežmanove posljednje riječi sve čvršće 
usjekle u dušu, pa su mu se misli i želje vrzle oko Za¬ 
greba. Primivši dva prelijepa odlikovanja za člana dopi¬ 
snika »Učenog društva« u Beogradu i »Matice srpske« u 
Novom Sadu, odlučio se, da bar na neko vrijeme pođe 
u Zagreb. Sav svoj duševni inventar spremio je u škrinje 

tako pomno, da se — ako ustreba — može poslati za njim. 
Oproštaj sa roditeljima bio je ovaj put vrlo žalostan, sve 
troje je osjetilo, da je možda za uvijek, 

Ploveći »uz Dunav« ponajprije prema Pešti, da vidi 
sestru Rozu i svog milog Therna, koji mu je još uvijek bio 
mentorom, začu odjednom na palubi cigansku glazbu, koja 
je svirala njegov »Potpourri hrv, plesova«, a u Budimskom 
Lukas-Badu opet žustre zvukove svoga »Slavenskog kola«, 
što ga je izvađala vojnička glazba. Kako mu se je srce 
širilo od milja! Svijet već znade za njega! Već je našao 
priznanja — izvan domovine! 

Našao je Therna u konzervatoriju, pa su pošli do 
ravnatelja Matray-a, gdje se desio i abbe Liszt, koji je sa 
svojim bivšim učenikom odmah raspreo razgovor. Liszt 
je naime upravo došao iz Grčke, gdje je za svog boravka 
tražio i preostatke starogrčke muzike, no našao jedino 
Verdijeve i druge istrošene talijanske, melodije. Sad se je 
maestro našao u čudu, kad mu je Koch pokazivao neko¬ 
liko izvornih starinskih napjeva, koje je lično tamo našao, 
a još većma se začudio, kad mu je Koch dokazao, — što 
je mnogo kasnije maloruski melograf Mikula Lisenko po¬ 
tvrdio — da hrv. pučka glazba vuče lozu od staro¬ 
grčke, To bogato znanje mladog hrvatskog istraživača im¬ 
poniralo je profesorima konzervatorija toliko, da je Matray 
ponudio Kochu, neka ondje primi profesuru za teoretske 
glazbene znanosti. Biti će mu osiguran uvažen položaj i 
izdašni dohoci, a grof Szecseny, najodličnija znanstvena 
ličnost, obećao mu širok djelokrug. 

No Koch nije dugo kolebao. Hrvatska treba po¬ 
žrtvovne sinove. Ako će svaki, u kojega su talenti, poći za 
ličnim probicima, koje mu nuđa uviđavno inozemstvo, 
onda nije vrijedan drugo van prezira. To mu je bio i pi¬ 
smeni odgovor. Na oproštaju poljubio ga je Thern suznim 
okom i rekao: »Pokušaj, sinko, još jednom u domovini. AH 
upamti, da ćeš u nevolji vazda naći utočište i priznanja u 
Mađara!« 

Zagrebački prijatelji, odvjetnik Mrazović i profesor 
Šrabec, našli su za Kocha prijaznu sobicu na Markovom 
trgu. Oni su'ga dočekali na kolodvoru, kao i Šrabčeva 

žena i najmlađa mu sestra Marija. Bilo je 15, srpnja 1871,, 
ravno u osam sati na večer, kad je Koch stupio preko 
praga novog stana, uz zvučnu zvonjavu sa tornja sv. 
Marka. Putnik je ganuto zastao na pragu, prisluškivao so¬ 
nornim zvukovima, dok su mu se oči sukobile s plahim po¬ 
gledom nježne plavojke. Bilo je sudbonosno! — A onda se 
je bacio u vrtlog živih borba. 

Prije svega je poprimio skraćeno ime svojih pređa u 
»Kuhač,« Tad je pisao učenjaku Lay-u: »Zagreb počima 
važiti u slavenskom svijetu! Profesor Bogišić iz Odese, 
Grabowski iz Varšave- slavista Sreznjevskij iz Petrograda, 
svi se navraćaju amo. Zagreb je zaista južni centar Slav- 
janstva. Kako smo u interesu za Slavizam prestigli Rusiju, 
tako ćemo i u slavenskoj glazbi. Gogišić i Grabowski po¬ 
nijeli su kući moje napjeve, da Rusi i Poljaci vide, kako 
se kod nas spašava narodna tradicija od propasti, — Do¬ 
bričinu Kurelca našao sam teško bolestnoga, kupao se 
starac u Savi, prehladio se, i leži osamljen u siromašnoj 
sobici.« 

Moćni prijatelji dr. Rački i Mrazović obećali su Kuhaču 
da će kao narodni zastupnici živo nastojati, neka sabor 
votira subvenciju za osnutak hrv. konzervatorija, na kojem 
neka se Kuhač namjesti, a ujedno neka votira oveću pot¬ 
poru, da zbirka uđe cjelovita u štampu. Bolesni Kurelac 
je na tu vijest tresao glavom i opomenuo Kuhača: »Ne će 
tako biti dobro, moj sinko! Ne poznaš ti još naših 
ljudi! Sabor će možda zbirku za malen novac prekupiti, 
spremit će ju u arkiv, gdje će trunuti ili će ga miševi izglo- 
dati ili pako — što je još gore — raznjet će ju neki ljudi 
i unovčiti ju, kako to kod nas biva sa važnim dokumen¬ 
tima!« 

Kuhač se je nalazio u teškoj dvoumici. Nije se razumio 
ni u diplomatske trikove, ni okolišanja oko »uplivne« 
gospode. Najmanje je razumio glavne faktore u glazb. za¬ 
vodu, kanonika Gašparića i direktora Klobučarića, Oni 
ga prijazno susreću, ali nešto kriju. Zašto ga silom nago¬ 
varaju, da primi u »Kolu« ponuđeno mu mjesto ravnatelja 
i zborovođe? Zar zato, da ne bude kandidatom za profe¬ 
sora na glazb. zavodu? Kombinirao je dan i noć, što da 

radi, a kući je pisao: »To je sad moj Farbelsniel! Ili u glaz¬ 
beni zavod ili u skrajnjoj nuždi u Peštu!« 

Naskoro se je Kuhač našao ni ne misleći u centrumu 
zagrebačkih dogođaja. Osjećaj socijalnih dužnosti kao u 
Osijeku tjerao ga je u te redove. U kolovozu 1871, bio je 
u Zagrebu veliki kongres sveukupnog hrvatskog učitelj- 
stva. na kojem se sastalo preko 1000 nastavnika. Popodne 
je u Maksimiru bila veselica, koju su gostima priredili 
gostoljubivi Zagrepčani, naročito »Kolo«. Tad je izašao i 
Kuhač, da u perivoju potraži Osječane, ali ih je našao vrlo 
malo. Ravnatelj Vukasović mu se tada gorko potužio: »Jel 
vidite, kakav je u nas nehaj?! Taj je skrivio veliko zlo! 
Preparandija iz Đakova ima da se premjesti u koje veće 
slavonsko središte. Kako nije bilo prisutno dosta Osje¬ 
čana, koji bi za naš grad glasovali, to će se zavod po svoj 
prilici premjestiti u Brod ili Zemun!« — Na to je Kuhač 
apostolskom vidovidošću uskliknuo: »Nikad se moj mili 
Osijek ne će ogrijati na suncu, doklegod se nije probu¬ 
dio narod! 

Sad je upro sve sile, da se u Zagrebu učvrsti. Prijatelji 
od narodne stranke (jake opozicije) savjetovali mu, neka 
piše što češće u javnim glasilima, da svrati pozornost 
mogućnika na svoj rad. Otada Kuhač piše i kuburi, pa mu 
kraj mutne petrolejske lampice oslabio očni vid, nastala 
upala mrena i teški očni katar. Međutim je oko njega bru- 
jio život, živahni Zagreb, veseli i lakoumni, radini i savjesni 
kako gdje — samo on mora da miruje, — da čeka. 
Nesnosno! 

U to se je upoznao s maestrom Zajcem, već imeno¬ 
vanim ravnateljem glazbenog zavoda i opernog orkestra. 
Kraj spuštenih zastora u prijatnom sumraku sjedio bi sada 
kad do glasovira i začuđenom maestru tumačio i otkrivao 
ljepote neuvažene hrvatske narodne glazbe. Zajc, zadojen 
milanskom školom i Verdijevim uzorom, te bečkim lako- 
krilim stilom, snebivao se od čuda i umolio Kuhača, neka 
mu svojim znanjem bude od pomoći. Dosadanji omiljeli 
bečki operetni komponista iz trolista »Millocker-Suppe- 
Zajc« tankim je uhom prisluškivao i spretnom rukom vadio 
motiv po motiv, da ih unese u buduće svoje kompozicije. 

Zatim su zajedno ispravljali najnoviju Zajčevu operu »Ban 
Leget«. Recitativi morali se naprosto na novo komponirati, 
jer nisu odgovarali ni narodnom duhu, ni ritmu, ni akcentu 
hrvatskog jezika. U tome je Kuhač vidio prvu prak¬ 
tičnu vrijednost svojeg sistema, svojih teo¬ 
rija, no kojiput bi mu sunulo glavom: »Hoće li mi Zajc — 
kad ustreba — biti prijateljem?« 

Kraj tog prezanimljivog korigiranja opere zaboravio 
je Kuhač gotovo, da se brine za svoj budući položaj, pa 
nije ni doznao, da se između Beča i Pešte pletu tajne 
niti protiv hrvatskog nacionalizma, i da je »Narodna glaz¬ 
ba« naprosto stavljena ad acta. K tomu ga je netko napao 
u novinama, neka se izjavi, zašto omalovažuje ponudu 
»Kola«, ako je zaista patriota. Ovaj put je Kuhač izjavio 
prostodušno: »U nas ne može narodna glazba napredovati, 
dok je ona nedužna žrtva stranačke poli¬ 
tike!« »Kolo« je naime vazda nastojalo oko domorodne 
misije, da Hrvate prikupi u snažnu opoziciju protiv pre¬ 
moćne Pešte. Ova izjava smatrala se u vladinim krugo¬ 
vima kao Kochov politički credo, pa je sam ban Bedeković 
izjavio: »Sad bar znamo, što moramo do Kuhača držati, i 
moramo ga smatrati korisnim mužem!« To je bio za Klo- 
bučarića u glazbenom zavodu »Wink«, pak je u sjednici iz¬ 
javio: »Kad smo mogli namjestiti Zajca, bit će novaca i za 
Kuhača!« No ta plaća iznosila bi 600 for, godišnjih, a ka¬ 
kogod Kuhač preračunavao i potrebe stisnuo na najnuž¬ 
nije, ne bi mogao od nje da živi, pa ije na pragu postignu¬ 
tog cilja, očajno zavapio: »Nemoguće!« 

Glavni razlog, da se glazbeni zavod branio protiv Ku¬ 
hača, bio je taj, što je nekoć iz Osijeka odveć naglašavao 
svoj nacionalni princip glazbene obuke, ne misleći na 
mađaronski režim, a drugi, što je u svim svojim člancima i 
kritikama postupao tako neumitno i bezobzirno, da je u 
Zagrebu stekao neprijateljstva u redovima glazbenika prije, 
no što se ovdje lično pojavio. U njegovu korist predložio 
je na sjednici glazbenog zavoda prof. Šrabec slijedeće ri- 
ješenje: »Ivan pl. Zajc, koji osim profesure za pjevanje u 
glazb. zavodu obnaša i čast ravnatelja, neka oboje napusti, 
jer novo osnovana hrvatska opera iziskuje svu njegovu 

energiju. Od prof. Antona Švarca, koji, predavši Zajcu 
opernu upravu, pa mu preostalo uvježbanje zborova i or¬ 
kestra do posljednjih pokusa, ne može se tražiti, da u 
teatru izvršava sve Zajceve dužnosti. Stoga neka hrv. na¬ 
rodno kazalište Zajeevu plaću povisi na 2400 for. godi¬ 
šnjih, koliko je dosada u svem primao, a isto mjesto i plaću 
u glazbenom zavodu neka prepusti Kuhaču.« 

Taj je prijedlog uzvitlao silnu prašinu, u kazalištu kao 
i u glazb. zavodu, dok nije Klobučarić, diktator najgore 
vrste, u sjednici apodiktički izjavio: Na tom svijetu 
uopće nema narodne muzike! A da Kuhača na¬ 
mjestimo za ravnatelja, nemamo novaca! Punktum!« Koch 
nije slutio ni to, da je ondje sam sebi iskopao jamu, u koju 
je pao. Skrivio je taj ultimatum svojim kazališnim kriti¬ 
kama. Dok je najvećom nasladom umočio pero, da skep¬ 
tičnu i neupućenu publiku »uzgaja« za hrvatsku operu, 
svaki čas bi upro prstom u tamošnje neprilike: nema kaza¬ 
lišnog glazbenog odbora, nema građe, ni programa za rad, 
nema repertoara, ni potpunog orkestra, »nepismeni« (u no¬ 
tama) su pjevači, nema u kazalištu akustike — i sve moguće 
druge ometke. Njegove su se intencije tumačile kao zavist 
zloba, svadljivost. Potonja se je tek kasnije u njega raz¬ 
vila, kad je svuda naišao na sumnjičenje i umalovažavanje 
svojih žrtava. 

Ovaj put je posvema propao! I sami prijatelji dr. Dež- 
man, dr. Zahar, August Šenoa, navalili su na njega, zašto 
prelazi na kritiziranje momenata, koji smućuju sve stran¬ 
ke. Ali on o tome nije bio svijestan, već zapavši iznova u 
tešku nervoznu krizu, vječito ponavljao: »Kažu, nema na¬ 
rodne muzike, nema je ...« i grčevito bi zaplakao. Iz lijepog 
svog stana preselio se je u mrku sobicu u Kamenitoj ulici, 
a kad se zimi njegov prozor obložio ledom, a on od stu¬ 
deni nije mogao da zaspi, morao je jedan gunj, koji je 
pokrivao najveće njegovo blago, tužnu zbirku popijevaka, 
navući na se, da ugrije tvrda uda. 

Sabor, koji je imao da odluči, hoće li podupirati iz¬ 
danja zbirke, ili ne, u tri je navrata ukratko bio raspušten, 
a narodnjaci, koji su Kuhača dozvali u Zagreb, bili su za¬ 
okupljeni tolikim političkim i socijalnim krizama, da se 

nisu mogli brinuti još i za tog glazbenika. Predsjednik sa¬ 
bora a i kasniji hrv. ban Ivan Mažuranić, rekao je Ku¬ 
haču iskrenim sažaljenjem: »U toj zemlji ne može pošten 
čovjek bitisati! Ako znate mjesto, gdje se možete opskr¬ 
biti, onda idite čim prije! Kad bude hora, dozvati ćemo 
vas, jer vas nužno trebamo!« Kuhač je doteturao do Ka¬ 
menite ulice, a vrele mu suze navrle na oči. Zar tjeraju 
rođenog sina iz domovine? Zar će zbilja morati u Ma¬ 
đarsku? . . . 

U onim beznadnim časovima promijenila se vlada, 
Bedeković je pao, a za bana bješe imenovan Vakanović, 
čiji je zet, financ. savjetnik Simić, bio i odbornikom u glazb. 
zavodu, a vazda želio, da se taj posve reformira, da se u 
njem napuste njemački duh i zastarjeli nazori. Stoga je 
simpatizirao s Kuhačem kojega nije lično poznavao, ali 
budno pratio njegov žilavi rad. Isprosivši kod bana, tasta 
pristanak, u njegovo je ime energično tražio, da se Koch 
namjesti. Banova je volja dašto odlučila, Kuhač bješe 
primljen za profesora teorije, kompozicije i glasoviranja 
(1. I. 1872.) a Klobučarić se prema prokušanom svom re¬ 
ceptu spremao na »pasivnu rezistenciju«. Kuhač ju je pr¬ 
vim danom gorko osjetio, i uzdahnuo: »Zar me kani uni¬ 
štiti kao Lisinskoga? Kap po kap!« 

Beriva su ostala 600 for. godišnjih, bez doplatka. Sve 
su hrvatske novine to imenovanje Kuhačevo radosno po¬ 
zdravile, istodobno ga je »Kolo« imenovalo začasnim čla¬ 
nom, a zagrebačka i pokrajinska društva se otimala za 
njegove narodne zborove i plesove. Kuhač je preko noći 
»ušao u modu«. 

11, Vjenčanje, — Hrvatska na inter, izložbi u Beču, 
Hrvatska opera. (1872. — 1874.) 

Kad su roditelji primili brzojav iz Zagreba, da je 
Franjo imenovan, pohrlila je majka Tereza u kuhinju, da 
svom sinku za utjehu iza tolikih patnja zasladi usta ko¬ 
lačićima. Franjo ih je primio ganutog srca i majci pisao: 
»Zagrebčanke neznadu praviti takvih kolača. Izvrstna su 
ovdje mesna jela, kompot, ukuhano voće, čija priredba 

netraži truda, ali varivo nije tečno, a kruh neznaju slastan 
mijesiti. Ovdje u obće nema pravog gradjanstva, sami či¬ 
novnici i popovi, zato je pretjerana gizdoća, a kraj toga 
prosjačka torba. A leglo je anonimnih listova, gadnih i 
uvredljivih, kao nigdje u svijetu. Osječanka ide samo u 
nedjelju u svečanom odijelu s majkom u šetnju i u crkvu, 
ali Zagrebčanka ide doduše takodjer s majkom ili s tetkom 
ali svaki dan nacifrana u šetnju i u crkvu, da se pokaže da 
koketira. Ali se mora reći, da je mnogo inteligentnija i 
zabavnija nego li Osječanka, da je dražestna i zavodljiva, 
da se razumije vrlo razumljivo odievati, a da su skoro sve 
liepe, osobito plavke. One imaju načina smieha i čavrlja¬ 
nja, da im nemožeš odoliti. Mnogo me pozivaju u goste, 
moram im tamo rogoboriti na glasoviru, ali mi se čini, da 
im nije zato najviše stalo. Svaka svira svoj »Leibstiickl« 
na glasoviru, mnogo više ni nezna. Ljubezno me gledaju, 
pa su me nazvale »Der blasse Kuhač mit der Loewen- 
stirne«. Sladke su i mile kao u nijednom drugom gradu. 
Ali nisu stidljive. Nedavno su kano maškare došle u moju 
sobu, nisam bio kod kuće, na lampu su mi objesile papir i 
napisale »Ja te ljubim!« a na krevetu su ostavile puhovu 
kožu, dakle mora da je medju njimi bila jedna, koja znade 
za srijemski način, muškarca prisiliti, da u ljubavi za njom 
poludi. Sutradan sam doznao, da je to bila jedna gospodja 
i jedna djevojka iz dobrog društva. Osječanka nebi toga 
nikad riskirala!« 

Nije priznao majci, da ga je jedna zaista očarala. Ma¬ 
rija Šrabec! Sanjiva plavka, razborita i radina, muzikalna, 
u odijelu jednostavna. Samoća je Kocha ubijala, jer je 
bio vičan porodičnom životu, pa bi često u veče sjedio 
kod Šrabčevih, u kući majke udovice, sa dvije kćeri, sta¬ 
rijom ispitanom učiteljicom Jelisavom i mlađom Marijom, 
kao i s prijateljem Arminom, njihovim bratom. Napokon 
se nagodio sa svojim roditeljima, koji će se preseliti u 
Peštu k Rozi, otac će raditi u nekom uredu, a majčica će 
se napokon odmarati. Zahvalni sin slati će im mjesečno 
15, for. 

Mladenci su se nastanili u Ilici kraj Bothe-a, najmili 
vrt, da sade povrće, a onda preblaženo pisali u Osijek: 

»Imamo 40 voćaka, mnogo povrća i cvijeća, trave toliko, 
da bi se i krava nahranila, a gusjenica, glista i svakojake 
gamadi i za ptičice da će nam cijelu godinu pjevati!« Kad 
se Franjo iza prve noći probudio, nema Marije, Rano je 
ustala, presretna se po vlastitom domu ogledavala, zatim 
stala rediti i čistiti i namještati, naročito muževu radionicu 
a najljepše mjesto dodijelila njegovim brojnim odugačkim 
lulama. To je Franju usrećilo! Ne će dakle biti zamjerke, 
ako puši, premda mu je ženica nježna i krhka kao Sevre- 
figurica. * Tad su kupili hvat drva za 26 for. i pretplatili 
ručak u gostioni, četiri jela dnevno za 20 for. A kad je 
Franjo kupio ženici na uspomenu vjenčanog dana još i 
zlatnu uru, morale su njegove srećke ponovno da putuju 
u zalagaonicu. Tad je uzdisao: »Neki ih magnet uvijek 
onamo vuče!« 

Sad mu je bilo jasno, da i to bračno blaženstvo treba 
iskupiti neumornim radom, pa je iznova upro sve sile. Iz 
sabora je doznao, da je za oplemenjivanje konja votirano 
60.000 for., pa se bolno pitao: »A za oplemenjivanje ljudi 
nemaju novaca?« Njegova se pako molba za pre- 
kup zbirke popijevaka vratila pododboru, u kojem je neki 
mudrolija primjetio: »Trebalo bi votirati putni trošak za 
dvoje gospode, da obiđu sve one krajeve, pa da se osvje¬ 
doče, da li se ondje zaista tako pjeva, kako je Koch za¬ 
bilježio!« 

Početkom maja započela je napokon njegova obuka 
u glazbenom zavodu. No kako ravnateljstvo nije bilo volj-, 
no, da nabavi još jedan glasovir, to je Kuhač morao da 
podučava u preparandiji u Opatičkoj ulici, ispod Popovog 
tornja, dok je škola glazbenog zavoda bila smještena na 
Potoku br. 17 i preko ugla Krvavog mosta br. 5. Tamo su 
podučavali: prof. Simm prva dva tečaja za pjevanje, prof. 
Lichtenegger 3. i 4, tečaj, a za izobrazbu ravn. Zajc. U 
guslanju prof. Svare, u cellu Oertl, u sviralama Daliba. To 
je bio čitav profesorski zbor. Osim toga je Zajc — kad je 
trebalo — uvježbavao zborove za velike mise u katedrali 
i za društvene koncerte, kojih je svake sezone bilo po ne¬ 
koliko puta. 

Kuhač se je velikom ambicijom trudio, da do svršetka 
školske godine postigne što ljepši uspjeh. Vedra njegova ćud 
i mladenačko prijateljsko susretanje privezali su uz njega 
sve pitomce. Povjerenstvo, koje je skeptično promatralo 
novu granu teoretskih znanosti, prigovaralo je učitelju tek 
jedno: »Dotjerali ste predaleko, ne treba im toliko znati!« 
Kad se pako na jesen prijavilo mnogo više polaznika za 
teoriju, naročito iz gimnazije, tad se stalo na put time, što 
su se Kuhaču odredili prvi jutarnji satovi, dok je mladež 
bila zaposlena u školi. Pasivna rezistencija, uspješno po¬ 
stavljene zapreke! Listajući po historijama nalazio je Ku¬ 
hač svuda, da se krčitelji novih ideja i metoda sistematično 
proganjaju, treba dakle mnogo strpljivosti i ustrajnosti, da 
se to prebrodi. Ali treba i mirne krvi, a te u Kuhača nije 
bilo. Radije je istupio na megdan, svoje principe branio 
jezikom i perom. To mu je dan na dan stvaralo novih pro- 
tivnika. 

Svršetkom god, 1872, javio je pismeno upravi, da je 
dovršio i za štampu priredio prijevod Lobe-ovog glazbenog 
katekizma, bez koje knjige ni kulturni Zapad ne podučava 
u teoriji glazbe. Štamparija Albrecht hoće to djelo — da 
bude jeftina školska knjiga — da štampa po arku za 14 for. 
Prevodilac za svoj trud ne traži nikakove nagrade, već 
moralnu pripomoć, da glazbeni zavod pozove jugoslav. 
akademiju ili zem, zakladu školsk, knjiga, neka namaknu 
troškove izdanja. U toj je knjizi Kuhač uz pomoć Ivana 
Trnskog, prof. Šrabca i Kućaka utvrdio osnove hrvatskoj 
muzičkoj terminologiji, svakomu poglavlju pridodao tumač 
riječi, a konačno iscrpiv njemačko-hrvatski muzički ri- 
ječnik. On je time stvorio tako potrebno i vrijedno djelo, 
da su po njegovu katekizmu danas već mnogi termini 
ustaljeni na čitavom slavenskom jugu, pa mu je pisao prof. 
V. Jagić: »Da niste ništa drugo izradili, nego samo usta¬ 
novili hrv. glazbenu terminologiju tom katekizmu, morali 
bi Vam to Hrvati upisati u velike zasluge«. 

Na svoju molbu nije mu uprava glazb. zavoda ni od¬ 
govorila, pa se tužio prijatelju: »Nisu Hrvati ničemu krivi, 
već slabe uprave i ubitačna politika. Svagda jal, mržnja 
i klevete! A kudgod se okreneš, gdjegod pokucaš, prvo te 

pitaju: Kojoj stranci pripadaš? Al' ja nisam rođen za 
političkog borca, cijenim samo slobodu, kao najuzvi- 
šeniji cilj naše duševne biti. — Ako hoću, da mi štampaju 
katekizam, što ga svi mladi glazbenici nužno trebaju, onda 
nije dosta da obiđem svu vladinu gospodu i samog bana, 
već i sve banove zetove, snahe, kume i stričeve. A kad 
tamo pitam za štipendij za vrijednog đaka za polazak 
univerze u inozemstvu, onda doznajem s pouzdane strane, 
da su Stipendiji unaprijed određeni za djecu ovog ili onog 
vladinog »vjernog korteša«. Korupcija! — Katekizam glaz¬ 
be štampao je Kuhač napokon u vlastitoj nakladi tek g. 
187^ a te x ko se zadužio. Uprava glazbenog zavoda na¬ 
bavila je od toga jedan jedini primjerak i isplatila 
1 for. 

God. 1873. priređivala se je u Beču velika internacio¬ 
nalna izložba. Hrvatska i Slavonija bile su zastupane u 
posebnom paviljonu posavskog narodnog stila, a glavnim 
povjerenikom bijaše Liudevit pl. Vukotinović, uvaženi hrv. 
književnik, pjesnik, botan'k, narodni poslanik. Njemu je 
stajao uz bog hrvatski publicista i novinar. Karlovčanin 
Ahe\ Lukšić, koji je obišao sav svijet, govorio i pisao devet 
jezika, pa je bio kadar, da na izložbi sve strane narodnosti 
upozna s originalnim bogatstvom nepoznate malene Hr¬ 
vatske. Ugledavši Nrernci iz Reicha bujnu hrv. tekstilnu 
ornamentiku, i zadivivši se nad Lay-evim albumom i ve¬ 
zivima. koje su Zagrepčani prezirno bili okrstili »Fetzen- 
sammlung«, marljivo su pokupovali hrvatske narodne 
radnje, kopirali motive, a kasnije time znatno obogatili 
svoju »Alt-deutsche Ornamentik«. Još većma su se za¬ 
čudili narodnim glazbalima, gledajući po Kuhaču mučno 
sabrane gajde, jednostranu dangubu, dvojnice diple sopi^o, 
rogove, drevni primorski pororo i dr. (sada u etnograf, 
muzeju u Zagrebu). S udivljenjem su slušali hrvatske na¬ 
pjeve i prekapali po Kuhačevim muzikalijama, pribivali 
igranju seoskog kola, u čudu gledali snašu, okićenu sta¬ 
rinskim đerdanom i bogatim skladnim vezivom, našeg 
seljaka u turopoljskoj odugačkoj bundi sa minuciozno iz¬ 
rađenim vezivom od mnogobojne kože. Za svim tim se 
najviše pomamiše Englezi i Parižani, koji su te kožuhe 

pokupovali, i po njihovu kroju i motivima izrađivali 
elegantne »sorties de bal« a prema ženskom vezivu tanane 
negiigees. 

Kuhaču je bilo dopitano 150 for., neka u Beču izloži 
lično svoje radove. Prije toga je hrvatski ban želio da vidi, 
što je spremio. U dvorani kazališne zgrade priredio je 
malenu svoju izložbu narodnih glazbala, veliku zbirku 
starih, pokupljenih crkvenih i svjetovnih kompozicija, kao 
i golemu svoju tužnu zbirku »Južno-slovjenskih narodnih 
popijevaka«, u svem 20 ukusnih kartona. U prisutnosti 
bana, dostojanstvenika, književnika i novinara tumačio je 
Kuhač kraj glasovira ljepote nepriznate narodne muzike 
tolikim osvjedočenjem i ukusom, da su gospoda uskliknula: 
»Vi ste zaista naš glazbeni Vuk!« Taj mu je 
pridjevak ostao i preko groba. Internacionalna porota 
bečke izložbe dosudila mu je veliku kolajnu za zasluge, 
no očekivana pomoć za izdanje zbirke nije uslijedila prije 
g. 1879. Kuhač je bio tako razočaran, u njegovoj se duši 
nakupilo toliko gorčine, da je pomalo postao žučljiv, pro¬ 
tiv svojih protivnika nasrtljiv, odveć animozan i kritičan. 

U tom neprijatnom raspoloženju zatekla ga je nova 
neprilika. Na samo Novo ljeto g. 1874. oborila se je na 
njega kazališna intendancija rad nepovoljnog kritiziranja 
uprave pa je isposlovala, da se Kuhaču oduzme kritiziranje 
u »Narodnim novinama« i »Agramer Zeitung« a ujedno mu 
sustegla i besplatno novinarsko sjedalo u parteru. Kuha- 
čev odgovor kazališnoj upravi trijezna je samoobrana, koja 
ujedno rasvjetljuje gotovo sav tadanji kazališni aparat: 

», . . Dužan sam, da za svoje kritiziranje odgovaram 
u ime umjetnosti i znanosti. Ako je naša opera već uto¬ 
čište za invalide, onda to neka budu hrvatski invalidi, 
ali Vi ste moje riječi izvrnuli na drugo značenje. Neka naša 
opera ne pozivlje na gostovanje osobe, koje hvale strani 
agenti, ti vampiri, pa moramo onda slušati onakove koje 
nebi ni na češkom selu mogle nastupiti. Da sam o gdjici Erls- 
bergovoj i bolje pisao, »teatru za volju, da ne bude bankrot«, 
kako ste naveli, ipak joj nebi ništa koristilo. A krai našeg 
siromaštva je odredjena za nju gaža od 120 for. mjes,, silan 

novac za jednu ništicu, pa će ta gaža našu upravu više 
stajati, nego li da ste dali dobroj pjevačici 180 for., jer kraj 
ovih 120 for. neće biti u blagajni prihoda.« 

Svoju obranu svršava Kuhač: »Pod nikoju cienu ne- 
mogu ni u buduće da odstupam od pravedne kritike. Vi 
mi pišete: »Ako bude Erlsbergova u »Marti« propala, 
onda ste Vi, t. j. kritik, za to odgovorni.« — A ja Vam na 
to odgovaram: »To mi je novo! Trebao bi dakle svim 
recenzentima isto unapried javiti«. — Isto¬ 
dobno je hrvatski sabor u novom proračunu odbio subven¬ 
ciju za zbirku, a Kuhač je nato pisao Vukotinoviću: »Sje¬ 
ćam se često Vaših riječi »Neka Vam obećali i zlatna brda, 
budite vazda pripravni na razočaranje!« Zašto Vas nisam 
poslušao, zašto sam sva svoja sredstva i sav svoj trud u to 
ulagao, a nisam radje za drugo upotrebio. Ja sam ljuto 
prevaren!« 

Svaka duša, koja se podala intenzivnom zaronjivanju 
u umjetnost i starine, izgubi donekle jasni kriterij nad da¬ 
našnjim svijetom, koji ga omalovažava. Tako je i Kuhača 
kraj njegove gorčine i tipičnog nepouzdanja, ipak bilo lako 
iznova predobiti, ako se je radilo o stvari, koja bi zasije¬ 
cala u njegove duševne sfere. On bi naime u tom času za¬ 
boravio sve nanesene mu nepravde. Događalo se često i 
ubuduće, da se tražio njegov kompetentan sud u znanstve¬ 
noj stvari besplatno, i njegova pomoć i njegovo obrazlo¬ 
ženje u spornom pitanju. Tako je bilo i god. 1874., kad su 
u hrv. kazalištu nastale tako mizerne prilike, da je vlada 
bila primorana, da ih sanira. Posebno sastavljena komisija, 
pozvala je tad i Kuhača, da sasluša njegov sud. On se je 
izjavio: »Glede opere imam čast ovo svoje mnijenje izreći: 

1. Ako zemlja operu stoga podupire, da ona bude kao 
perspektiva slavenskoj ili pravo rekav hrvatskoj glazbi i 
domaćim glazbenikom, treba ovu ideju takodjer po nekoj 
osnovi izvadjati. Izvesti se pako može ona samo tada, ako 
se većinom, da nekažem jedino slavjanske opere budu 
pjevale, i ako se koliko bude moguće, pjevači i glazbenici 
slavenskog plemena ponajprije dakako Hrvati kod opere 
budu namještivali. Uzradi li se ovako tad će mladi glazbo- 
tvorei biti nukani osobito ako im se trud bar ponešto čes- 

tito nagradi za operu raditi i nešto valjana stvoriti. Za 
koliko se bude komponista slabije nagradjivao za toliko će 
većma gledati da bolje svo^e pomisli spravi za onakova 
djela, gdje se kakvoj materijalnoj koristi može nadati, ili 
da jasnije rečem: on će pisati operete te ih u Beč i Pariz 
šiljati. 

Slavenskim repertoirom biti će naši pjevači privezani 
uz našu operu i bez kontrakta, jer imaju tek slavenski 
repertoir, neće se moći nadati engagementu niti u Frank¬ 
furtu niti u Beču, dočim im, ako nas mnogo tudjih opera 
nauče i potrebnu praksu zadobiju, sami vrata u inozem¬ 
stvo otvaramo. Priznajem, da se zagrebačkoj publici većma 
mile talijanske, njemačke i france^ke opere nego slaven¬ 
ske, ali kako se opera najvećma ze m a 1 j s k i m i sredstvi 
uzdržaje, ne možemo da se mnogo obazremo na želju pub¬ 
like Publika ima za izbor opera samo tada odlučan glas, 
ako ona operu o svom trošku uzdržaje. 

2. Želi li se pako. da u Zagrebu bude opera stoga, da se 
Zagrebčanom dade prilika, zabavljati se i umjetnim se 
djeli nasladjivati, onda neka se pjevaju većim dijelom 
tudje opere, koje obćinstvu najvećma gode, a to tim 
više, jer obćinstvo ima pravo za svoje novce ono tražiti, 
što mu je najviše po volji, i jerbo opera veoma malo opre¬ 
djeljuje smjer obćega ukusa. Ali u ovom slučaju oduzeo bih 
operi poveću zemaljsku podporu, te joj sam s obzirom 
nato, da je Zagreb glavni grad domovine, dopustio malu 
kakvu podporu, nu za to bih opet uztražio, da opera do¬ 
bije gradsku subvenciju, koja bi se u gradski porez ura¬ 
čunala. Na zemaljsku subvenciju imaju po mojem mienju 
pravo samo oni zavodi, od kojih čitava zemlja, ne pako 
jedan grad ima korist. 

Ne treba mi na poseb kazati, da se bazom pod 1. ozna¬ 
čenom diže narodna kultura, a bazom pod 2. više tudja 
umjetnost. Tek što mi je dodati, da se glede opere dotle 
nemože ništa pozitivna i probitačna savjetovati, dok visoki 
sabor i visoka vlada ne izreče, na kojim će se od obaju 
gore naznačenih temelja u buduće naša opera postaviti. 

Ovo Kuhačevo mišljenje ni'e se doduše na kompetent¬ 
nom mjestu posve uvažilo, ali je ipak cijeloj stvari mnogo 


koristilo. Učenjak se je pako opet zadubio u tišinu svoga 
piijatnoga doma, i dovršavao »Srbski oro«, što ga je po¬ 
svetio Milanu Obrenoviću, IV. knezu Srbije, prigodom 
svetkovine i proglašenja njegove punoljetnosti. U tom 
»Oru« (po grčkom »horos«, ples) odvažio se Kuhač na po¬ 
kušaj u novoj glazbenoj formi. Kompozicija (44 stranice) 
bila je udešena za četiri glasovira, na svakom za četiri ru¬ 
ke, dakle neke vrste malog glasovirnog orkestra, koji se 
može izvađati u onim malim mjestima, gdje glazbena 
društva ne raspolažu orkestralnim glazbalima. Cesi i Slo¬ 
vaci primili su to interesantno djelo upravo ushitom, jer 
se ta forma mogla otada primijeniti transkripcijama sva¬ 
kog orkestralnog opusa. Naročito strogi praški »Hudebni 
Listy« donio je o Kuhačevoj ideji i novoj formi opširne 
analize, dok je u Zagrebu komponist prodao tek jedan 
primjerak »Srbskog ora«. 

Ovakov uspjeh jačao i oslobađao je na mahove po¬ 
tištenu dušu. U vječitoj materijalnoj oskudici našao je 
Kuhač snažan potporanj kod nježne svoje žene, koja bi ga 
tješila i hrabrila, neka ne klone za volju djeteta, što ga pod 
srcem nosi. Premda je bila vrlo slaba, blijeda i krhka, 
uvijek bi mu se zadovoljno smiješila i uvjeravala ga, da 
kućne poslove obavlja lakoćom. Štedjela je gotovo do ne¬ 
mogućnosti, a kad bi im uzmanjkala drva, šalom bi ga od- 
mamila u vrt, neka nasiječe osušenog granja, inače mora da 
kuha ručak sa ostružinama od njegovih olovaka. Pjevuc¬ 
kala, draškala ga, golicala i milovala, gladila mu bujne 
uvojke, u kojima su se vrlo rano ljeskale sjedine, premda 
još nije bio navršio 40. godinu. On bi ju gledao suznim oči¬ 
ma i gorkim osmjehom, pa bi je zvao svojim »plavokosim 
cvrčkom«. 

Jedno je pred drugim skrivalo veliku bojazan, kako 
će ta žena toliko slabe građe preboljeti porod. Njena maj¬ 
ka i najmlađi brat Franjo stanovali su s njima zajedno, 
pa se naoko obmanjivali, šaleći se kraj večerne partije pre¬ 
feransa, kad bi svaki dobiveni novčić ušao u malenu bla¬ 
gajnicu za budućeg sinčića. Tad bi Kuhač energično pro¬ 
testirao: »Ne želim si sina, da mi ne bude baštinikom ne¬ 
sretnog mi poštenja! Ja bih volio, da bude djevojčica, 

nježna i strpljiva, kao moja Marija!« — Kad je jednog dana 
došao iz glazbene škole, našao je Mariju u krevetu posve 
obnemoglu, jedino velike modre oči sretno su se ljeskale 
i njega dozivale. Tad mu je šaptala: »Po tvojoj je volji 
djevojčica!« } 1 

Marija se nikako nije mogla oporaviti. Kuhač je krivio 
nevjeste liječnike, i jadikovao za prijateljem dr. Dežma- 
nom, majvještijim liječnikom, koji je na putu sa bečke iz- 
lozbe uhvatio klicu kolere, pa u Zagrebu naglo preminuo. 
A drugi vrsni liječnik, dr, Mraović, u bolnici milosr. braće 
jednog se dana otrovao cijankali-jem, ne mogavši se više 
obraniti od prevelikih dugova, što ih je skrivio svojim ras¬ 
košnim životom, a njegova koketna žena pariškim toale- 
tama. 

Tad je Kuhačeve snašlo još jedno zlo. Povisila im se 
stanarina za toliko, da se trebali preseliti u maleni stan i 
odreći se hladovitog vrta, u kojem bi Marija s nježnim dje¬ 
tešcem pomalo pribirala snagu. Poslije mučnog preselenja 
sa silnim književnim inventarom, pala je Marija u toliku 
nemoć, dnevnu groznicu i znojenje i kašalj, da je svakim 
danom na očigled malaksala. Tad je Kuhač u živom gnjevu 
pisao prijatelju: »Ne da se živjeti! Ne znam, kako da na- 
maknem sredstva, da spasim toga anđela! Makar si pisa¬ 
njem ranio prste do krvi, makar u radu izgubio oči i pluća, 
sve uzalud!« 

Jednog jesenskog dana posve ju je izdala snaga, pa se 
sa svima opraštala. Bila je navršila tek 23. godinu. Oči su 
joj se vazda krale za Ljubicom, koja je već bila prohodala. 
Zatim je još čitav dan i noć ležala u besvjestici, a nježno ma¬ 
leno tijelo ispod bijele povlake činilo se Kuhaču, kano da 
je djevojačko, neraspupano, čisto i nevino, pa se u nje¬ 
govoj duši stala buditi teška optužba spram sebe: Smiie 
li čovjek, koji se posvetio dragovoljnim žrtvama za boljak 
domovine, posegnuti za takovim nedužnim stvorom, da i 
on strada. 

Tad su zazvonila ista ona velika teška zvona sv. 
Marka, kao one prve večeri, kad je mladi učenjak stupio 
na prag zagrebačkoga prvog svog stana. Marijine modre oči 

su se tada sukobile s njegovima, pa se njemu bila namet¬ 
nula misao: »Dragi Bože, što je sudbina odmjerila tom pre- 
nježnom milom stvoru? — Prerano im je ona sada odgo¬ 
vorila. 


12. Žuč i pelin. — Nova ljubav. — Otstup iz glazb. zavoda. 

(1875. — 18?6.) 

Nastala je tužna zima, a od nekoliko godina žestoka, 
dnevno 15—20 u ispod ništice. Najtužnija je pako bila za 
Kuhača, koji nije mogao da privikne samoći bez Marije. 
Kad je pako bliza Šrabčeva, starija sestra Marijina, dobila 
učiteljsko mjesto u Novigradu Podravskom, i dozvala 
majku, da joj upravlja kućanstvom, a ova opet ne mogavši 
ostaviti Ljubice bez n,ege, povela ju sobom, ostao je Kuhač 
na pustom domu. Sitna ta djevojčica prevalila je tek drugu 
godinu, a već bila mila i brižna kao pokojna joj majka. 
Kadgod bi Kuhač u veče umoran došao kući, mala bi sit¬ 
nim koracima dotapkala, pa mu na noge navlačila meke 
papuče. No često bi ona poboljevala, a odjednom je otac 
s užasom opazio da joj lijeva rebra iskaču iz torsa. Još ista 
jesen ju je odnijela s ovog svijeta. 

Sad je Kuhač ostao sam, lišen ljubavi i brižljivosti. U 
veče bi sjedio kraj lampe i pisao, kraj njega bi najmlađi 
Šrabec gimnazijalac učio, a stara kuharica bi do njih krpala 
rubeninu. Fatalna idila! No život tjera, goni, treba kasati 
naprijed bez prestanka, bez sentimentaliteta, zgrčene pesti, 
treba da si vazda pripravan da skočiš na svoju obranu. 
Pogotovo ako hoćeš nove staze da prokrčiš! Ot¬ 
kad je Kuhač izdao »Katekizam glazbe,« da njime pro¬ 
bije bedeme nijemštine, koja se u glazbenim krugovima 
identificirala sa njemačkom muzikom, morao je u glazbe¬ 
nom zavodu da trpi. Tamo je on sa Zajcem, kasnije i s 
Eisenhutom bio jedini profesor Hrvat. Ostali su bili Ni¬ 
jemci, Deutsch-Bohmen, apsolventi praškog konzervatorija, 
dašto njemačkog, pa nisu ni kroz decenije službovanja u 
Zagrebu naučili hrvatski, pa i čemu, kad se od osnulka 
god. 1826. u tom zavodu vazda naučavalo njemački?. Sada, 

kad su neki rodoljubi pristali uz Kuhača i njegove zahtjeve, 
ispričavali se profesori time, što »glazbeni zavod 
nije škola za jezik, već za muziku!« Zato je 
Kuhač osjetio, ako ne pobijedi radom, da će morati uzmak¬ 
nuti. Gotovo ista slika kao nekoć u Osijeku! 

Zato se svim marom podao daljnjem istraživanju i 
kombiniranju, i nastojao, da što prije privede cilju svoje 
veliko djelo, na ko,em već od mladosti neumorno radi, 
»Glazbena povijest južnih Slavena« koju nije nikada mo¬ 
gao da izda u potpunoj cjelini, ali je iz nje mnoge studij 
objelodanjivao u praškim glazbenim revijama »Svetozoru« 
i »Hudebnom listy«, najkompetentnijima na glazbenom fo¬ 
rumu. Tamošnji su kritičari Kuhača tada ocijenili: »On je 
kapacitet na glazbenom polju. Pohvalit treba 
osobito njegovo temeljito znanje, i njegovu duhovitu, vaz¬ 
da objektivnu kadšto oštru, živim humorom prožetu kn* 
tiku«. Petrogradoka pako kritika prigovara »tudjincima« 
u Zagrebu, što tog učenjaka nabacuju blatom, spočitava 
»Narodnjacima«, što ga premalo zaštićuju, i što se ne trude, 
da taj vještak u kazališnom odboru nađe mjesto. — Od 
domaće njemačke kritike patio je Kuhač vazda najviše, 
naročito od »Agramer Wochenblatta. i urednika mu Hirsch- 
la, kantora na sinagogi, vlasnika trafike i bazara, i 
muzičkog referenta. Kuhačove zasluge oko »Glazbene 
povijesti« ocijenio je sa malo riječi: »Historija glazbe ne da 
se u opće pisati, gdje nema prošlosti!« — Na to je Kuhač 
skočio i opširnom raspravom dokazao, da Slaveni na jugu 
imadu svoju glazbenu prošlost, što im je naj¬ 
bolje dokazao svojom zbirkom popijevaka, koja opsiže 
stoljeća narodnog glazbenog života. Znao je jadnik, da je 
u Zagrebu premnogima na putu, pa da bi najvoljeli, da ga 
maknu u koju slavonsku selendru, tamo iza božjih leđa. 

Nepopravljivi optimista, kao što svi učenjaci, našao je 
vazda nove hrane za svoje nade. God. se 1875.-6. podizale 
neke kulturne zgrade, na Zrinjevcu palača Jugoslavenske 
akademije sa budućom galerijom slika, na starom Sajmištu 
jednokatnica hrv. pjev. društva »Kola«, a u Gundulićevoj 
ulici nova zgrada glazbenog zavoda. Tu gradnju velikim 
je interesom nadzirao sam Strossmayer, ispitivao nacrte, 

odobrio antikni stil i predlagao za pročelje napis »Arti 
musices«. Kuhačevo je srce pako klicalo: »Novo doba, nov 
duh!« 

Na svom putu do životnog cilja, da nađe tradi¬ 
cionalna pravila hrvatske pučke muzike, 
koja joj podavaju narodno obilježje, kročio je neustrašivo 
dalje. Nije sebe pitao, da li domovina i znanost od niega 
tu golemu žrtvu traže, da li on time zaista ispunjava jednu 
veliku kulturno - historičku zadaću. Kao svaki zanesenjak 
u traganju istina, proplanutom je dušom letio, letio naprijed, 
stresao sa sebe sve što ga sprječavalo. A kad bi mu se 
svijet izrugavao i nazivao ga »megalomanom«, »Hoch- 
staplerom«, što je svoje djelo morao sam da hvali, tad si 
je u duhu ponovio riječi dr. Vjekoslava Jagića, koji mu je 
nekoć pisao: »Tek potomstvo će cijeniti Vaš rad, ali zato 
ipak ne smijete šuštati u malodušnosti!« i zaista 
nije šuštao. Velika njegova rasprava, štampana u »Radu« 
Jugoslav. akademije »Osebine narodne glazbe, naročito 
hrvatske« bio je plod istraživanja kroz decenija, pa služi 
još i dan danas glazbenim istraživačima. 

Onda njegovo zamašno djelo »Die musikalisehe Orto- 
grafie, das ist die richtige Schreibung in melodischer, har- 
monischer und rhythmischer Beziehung«, koja je u cjelini 
ostala u rukopisu, ali se pojedini frangmenti štampali u nje¬ 
mačkom, francuskom i švedskom jeziku, pobudilo je u ta¬ 
mošnjim zemljama silan interes, jer Kuhač u njem oprav¬ 
dava potrebu reforme pisanja nota. Zatim je važna njegova 
omašna studija »Kajdopis u Slavena«, snimci najstarijih 
rukopisa, zapadne i istočne crkve, i mnoge druge radnje, 
tek dijelom štampane. 

Kad se ljeti 1876. dovršavala nova zgrada glazbenog 
zavoda, priredio se ispitni koncert pitomaca posljednji put 
u starom teatru. One su se večeri ponajviše odlikovali 
učenici Zajčevi i Kuhačevi. Vrlo je interesantno uspore¬ 
đivati kritike hrvatske sa njemačkima. Dok hrvatske pri- 
znavaju Kuhaču velike njegove zasluge kao pedagoga, uči¬ 
telja glasoviranja i promicatelja hrvatske glazbe, i dok hvale 
njegov hrv. »Katekizam glazbe«, koji je važna ljestvica 

do pojimanja i cijenjenja vlastitog muzičkog blaga, to ga 
njemačke novine napadaju žestoko rad »rogobornog« mu 
rada protiv »njemačke solidne tradicije glazbenog zavoda«. 

Onih dana dijelio se po Zagrebu, naročito među mla¬ 
deži, jedan pamflet protiv Kuhača i ustanovljenih mu glaz¬ 
benih termina. Ovaj je zgodnom ironijom iskrivio ta na¬ 
zivlja, pa je i samog autora »Katekizma« mnogo amizirao. 
Ta pjesma — rugalica od nepoznata pjesnika — glasi: 


»Izvještaj o glazbovoljačkoj glazba- 

n i c i :« (koncert pitomaca) 

Petka jednog, kadno g 1 u m zamukne, (glum drama) 

Na glumištu sabrala se našem 
Brzoprsta, krasnogrla četa 

Glazbovoljci i Glazbovoljice, (pitomci) 

Pa i pravi pravcati glazbari, (glazbenici) 

Glazbatelji mirne g 1 a z b a o n e. (profesori i glazb. 


Sitnih tu se mogo si nasitit, 

A i krupnih bilo uprav dosta. 

U stojištu stade »živio-kanje« 

U stanicah burno »napred-kanje 
Tu si čuo sad sitnjačko grlo, 
Sad k r u p n j a k-štapa debeo vesak. 
Krasno li su vodilje pjevale 
Ali mužkih nevidieh vodilja. 
Vodje pojasti pohahu p o j k e, 

Što t r e ć o j k e, što č e t v r t o j k e, 
Bilo tamo još i glasovira, 


zavod) 
(sopran, tenor) 
(alt, bas) 
(stajući parter) 
(loža) 


(solistice) 
(solista) 
(po Trnskome) 
(terceti. kvarteti) 
(tada se običavalo reći 
»pianoforte«) 

Iz kojijeh virili su glasi, 

A1 i druga g 1 a s b a 1 a se čula, (kazivalo se samo »instru¬ 
menti«) 

Gusle gudnje, g u sline i gudna (cello, viola, kontra¬ 
bas) 

Pa i iz tih virili su glasi, 

Nu »Vilinski glasi« ne bijahu. 


Po tipištu brzice letile 

(aluzija na naslov Kuh. 

kompozicije) 
(tastatura, »Laufe«) 


A hitrice još ih nadletile 
Iz kajdanke taj glasoviraše, 

Bez nje drugi Haendla g 1 a z b a š e, 

Tako ova prodje glazbanica, 

Svaki ode kući pjevajući. 

Sav se Zagreb tomu smijao, a ponajbolje sam Kuhač. 
U ono doba već se bio posve ostavio preosjetljivosti, na¬ 
šao krupna ali zgodna sredstva za obrana, pa se nazvao »je- 
žem, ko^i bode na sve strane, tek sto se ga dodirneš.« INo 
na dnu duše ostala netaknuta njegova mekana, podatljiva 
ćud i vječita čežnja za porodičnim životom i prijatnim do¬ 
mom. Bio je željan vedrine, mekoće, tetošenja, a naprosto 
nije mogao da radi bez milog ženskog smijeha. Stare su 
mu prijateljice savjetovale, neka si potraži družicu među 
zrelijim djevojkama i mlađim udovicama. No on bi svra¬ 
ćao oči na mlađe svoje učenice. A1 te su sve bile nestašne 
svojeglave, lude, prpošne, kao nemirne kišne kapljice na 
cvijetku. A on je već bio čovjek od 40 godina, koji je ne¬ 
davno pisao povjerljivo svom osječkom brijaču, neka mu 
pošalje crno mastilo za prebojadisanje prosijede kose i 
brade. A onda je odlučio, da svoju bračnu sudbinu pre¬ 
pusti slučaju. Stoga se je rado odazivao pozivima u odlične 
zagrebačke porodice, gdje je bio rado viđen gost, naro¬ 
čito kod Zune, ravnatelja tvornice cigara na starom Saj¬ 
mištu (do samostana mil. sestara, sada sveučilište). U 
Zune su bile dvije kćeri, lijepa Riza i malo crnokosa vra- 
goljanka, Marija. Ta djevojčica ga je svuda slijedila svo¬ 
jim crnim vatrenim očima i nijemim, zatravljenim pogle¬ 
dima. Da li to ide na račun njena učitelja muzike? Ili . . .? 

To je bilo od čista zaljubljena srca. S početka se Ku¬ 
hač branio protiv te lude strasti, koja je njega zahvatila, 
pa je na neko vrijeme prekinuo poduku kod Zuninih. No 
kad bi djevojčicu sreo na ulici, a njoj se od sreće zaruđjeli 
obrazi, tad je bio na čistom. Zaboravio, da broji svoije go¬ 
dine, već ju na sam Uskrs g. 1876. zaprosio. Marijini su se 
roditelji ponajprije nećkali, što će mu ta nestašna djevoj- 


(skala u prestu) 
(koncert) 

čiča? Bila je zaista naivna, jogunasta kao dječarac, ali 
vrlo pomno odgojena u kućanstvenim poslovima, u svim 
naukama, u glazbi i jezicima, dakle idealna udavača. 

Vjenčavši se u susjednoj crkvi mil. sestara, udomili su 
se voljko u Dugoj, ulici. Njeni roditelji obložili su im stan 
mekanim perzijskim sagovima, i bijelim čipkastim zavje¬ 
sama, i napunili ga svakojakim obiljem. Kad bi se zdrava 
mala ženica od 17 godina užurbala po stanu, vazda u stra¬ 
ha, da li je dobro priredila ručak, da li je slasno izmijesila 
kruh i besprikorno mu gladila košulje i ovratnike, tad bi 
se on naslađivao tom djetinjom ozbiljnošću, kojom mala 
misli, da vrši golemu dužnost. On se je svojoj novoj bračnoj 
sreći podao svom biti, a u svoju knjižicu obijesno zabilježio: 
»Kad Gospod Bog hoće, da od čovjeka načini ludu, onda 
mu dodijeli mladu ženicu!« 

Osjetivši u sebi novu životnu radost i stvaralačku 
snagu, latio se novih posala. Kad se je glazbeni zavod u 
novoj gizdavoj zgradi udomio, raspravljalo se i o pre¬ 
ustrojstvu škole. iVuhač je već prije toga u izvještaju narod, 
zem. giazb. zavoda g. 18/6. napisao »Kiječ o našem zem. 
glazb. zavodu«, no to je bilo tek oficijelno. Osim toga je 
sastavio i osnovu za posvemasno preustro^enje te škole, 
a sad već energično istupio i tražio, da se ona posve 

pohrvatiuduhukaoiusaobraćajnsapitom- 

c i m a. 

U odborskoj sjednici od 16. rujna razvila se je žestoka 
debata radi Kuhačevih statuta, radi namještanja hrvatskih 
profesora i nekih tehničkih pitanja. Stariji odbornici nisu 
željeli znatnih promjena, već se oborili na Kuhača, da hoće 
da ruši, kano da je samozvan, premda je tek pet godina 
članom toga zavoda, a premda je formalno i podravnatelj, 
to vazda stoji u skrajnjoj opoziciji protiv uprave. Kuhač im 
je dobacio nekoliko vrlo krupnih riječi, ustao i otišao, a da 
se nikad više nije vratio. 

Vijest o Kuhačevom istupu širila se Zagrebom kao 
senzacionalna novost. »Vicnac« je tada pisao: »Upravo 
kad je glazbeni zavod došao pod svoj krov, nadali smo se 
i novoj eri, t. j. umjetničkoj samostalnosti, pa da će se za¬ 

vod pohrvatiti, u toliko, da će uz slavna djela stra¬ 
nih velikana gojiti i slavensku glazbu. Nadali smo se, da 
će ipredavanja biti hrvatska. U tom su zavodu 
samo dva Hrvata, Za,c i Kuhač, drugi su inostranci. I ovi 
su nam dobro došli, ali moramo od njih zahtievati, da pri- 
viknu našim običajima i našem jeziku. Govorilo se, da ne¬ 
mamo izraza. Izmučiv se mnogo godina, sastavio je termi¬ 
nologiju, poznavalac glazbene poviesti, naš Kuhač, koji 
je probio led. Napisao je »Katekizam glazbe«, od ko¬ 
jeg je uprava kupila jedan primjerak za jed¬ 
nu forintu. Kuhač je primio mjesto profesora .i pod- 
ravnatelja za 600 for. godišnjih, premda su ga zvali Magjari, 
ponudili mu sjajno mjesto i h^eli kupiti zbirku koju mi 
nećemo, jerjehrvatska. A što se sada zbilo? Ku¬ 
hač je tražio, da se nabavi više dobrih glasovira, jer na 
jednom nevaljanom nemogu djaci ništa naučiti. Rečeno mu je 
da nije moguće! Kuhač se pozvao na Zajca, a na to mu je 
rečeno, da će to ravnateljstvo onako skoro prestati pa će 
jedan kanonik (Gašparić) postati nadzornikom zavoda. Na 
to se Kuhač odrekao službe, morao se odreći i korice kru¬ 
ha, što mu je narod davao, a sad neima nijednoga, tko bi 
tamo hrvatski predavao* Poslije one sjednice, kad je Ku¬ 
hač istupio, zaključeno je, da se ojezikuništane 
uvrsti u nova pravila, a to znači, da će nadalje 
njemčukati po glazb. zavodu. U svakom veli¬ 
kom gradu predaje se u domaćem jeziku, pa i u Zagrebu 
mora se predavatihrvatski u svim zavodima. Tu 
neima izprike ni obzira! Mi upozorujemo vis. vladu na ove 
zlouporabe u svim našim učilištima, osobito 
na glazb. zavod. Tu treba ozbiljnih reforma, od koiih je 
prva, da se sadanja gnjila uprava ukloni. Zavod neće na¬ 
predovati dotle, dok se ne odstrane ti ljudi. Naš sabor neka 
ne votira ni novčića, dok glazb. zavod ne samo obećaje, 
nego i neodvlačno izvede nuždne promjene u upravi.« 

Od izvjesne strane bio je tada Kuhač osumnjičen, da 
je članak u »Viencu« ili sam napisao ili ga bar inspirirao. 
Ali tomu nre bilo tako, o čem se uprava glazb zavoda 
kasnije uvjerila. Već prije isp : tnog koncerta došlo je iz¬ 
među Kuhača i Klobučarića do oštrog sukoba, pa mu je 

posljednji doviknuo: »Ak im ni prav, naj se sprtlaju u 
Francusku!« A povod tomu sukobu bio je taj, što je Kuhač 
tražio, neka mu bar na koncertni podij postave bolji gla¬ 
sovir, »jer je sramota, da njegove učenice na starinskoj 
škrebetalki izvadjaju klasične piese«. A kad mu nisu udo¬ 
voljili molbi, naprosto je na svoj trošak dopremio jedan 
Bosendorfer. lo je Klobučarića silno ozlovoljilo, pa je pred 
pitomcima na posve nekulturan način Kuhaču spočitavao 
samovoljnost i prekoračenje njegovih profesorskih prava. 
Stvar se u javnosti tako zaoštrila, da je dr. Mrazović u sa¬ 
boru predložio, neka se zavodu oduzme subvencija od 3000 
for., škola neka se raspusti, ili neka bude predsjedništvo 
barem primorano, da svoje statute po Kuhačevom pred- 
logu promijeni, a na svaki način zavod posve reorganizira. 

Kuhačeva je ostavka glasila: »Slavno ravnateljstvo! 
Radi izjave presvj. gosp. predsjednika gla b. zavoda od 16. 
rujna 1876. prema meni, radi načina govora ravnat. od¬ 
bora onoga zavoda, koji svakom zgodom ponizuje hrvatske 
umjetnike, zaslužnije za hrvatsku umjetnost nego li cieli 
upravni odbor skupa; radi onakove organizacije svoga za¬ 
voda, koja mu sasma promašuje pravu svrhu, radi slabe 
učiteljske plaće, i nikakve obskrbe za dane starosti ili ne¬ 
volje, zahvalim se time na učiteljskom mjestu na ovom 
zavodu zahtijevajući ujedno, da mi se plaća za ferialnd mje¬ 
sec rujan doznači, te da se niti iscrplja niti pretrese onaj 
moj pismeni predlog ob preustrojstvu glazbenog zavoda, 
koji sam slavnom ravnateljstvu nedavno predao, nego da 
mi se čim prije povrati, jer bi inače bio prisiljen, ponoviti 
ovaj moj zahtjev u javnih glasilah i prosvjedovati proti ma 
kakovu iscrpljenju ili pretresanju moga predloga. 

Zagreb 19. rujna 1876. 

Franjo Kuhač-Koch 

d'iplom. pedagog, i teoretik svih gra¬ 
na glazb. znanosti, član srbskog 
»Naučnog družtva«, i novosadske 
»Matice srbske«, vlastnik kolajne za 
zasluge, začasni član više umjet, za¬ 
voda i t. d.« 

Sve te svoje predikate skupio i iznio je malicioznim 
humorom, da neprijateljsku gospodu malko podraška. A 
onda mu je odlanulo. Mnogi bivši pitomci glazb. zavoda 
umolili ga, da ih privatno podučava dalje, i da su pripravni 
plaćati mu dolični honorar. Uz veselu bi se svoju ženicu 
sada bio posve primirio, da nije bilo s one strane nepre¬ 
stanih zadirkivanja, pa se odlučio, da sada istupi energičnije 
i bezobzirnije, što je učinio putem »Obzora«, pa se borbe 
radi toga još većino zaoštravale. 

13. Kriza u hrv. narod, kazalištu. — Među ugarskim 
Hrvatima. — Kuhačev suradnik prol, Armin Šrabec. 

(1876.—1877.) 

Sad je Kuhač istobodno bio daleko odmaknut i od 
glazbenog žarišta, ali su mu jadne prilike u hrvatskoj r, peri 
pale na dušu. Unatoč tome, što bi mu spočitavali, da je 
kverelant, da svuda zabada, gdje ga se ne traži, pekla bi 
ga savjest, ako ne bi izrekao svoj sud tamo, gdje je bio 
kompetentan, i gdje je vidio, da naše kulturne stečevine 
propadaju od nehaja ili od konzervativnosti. Interni rad 
hrv. narod, kazališta izazvao je u njega istu nakanu. Pri¬ 
like u teatru bile su tako jadne, da je prijetila opasnost, 
da Hrvati izgube i ovu najskupocjeniju svoju kulturnu 
instituciju, koju su nekoć Demeter i Freudenreich nepoj¬ 
mljivim žrtvama podignuli. Kuhač je sada pero naoštrio, 
ne mareći, da time protiv sebe izazivlje novo neprijatelj¬ 
stvo i pisao u novinama: 

»Neda se reći, kakova je tamo nestručn'ačka 
klika, koja svaki čas mijenja naslov. Sad je »odbor«, 
sad »artistična uprava« sad opet »intendancija«, ali u 
suštini ostala je uvijek ista. Tamo su zakulisne intrige 
naigore vrsti, specifične želje pojedinih odlučuju momente 
na jednom narodnom kazalištu. Izdavaju se upravo obratne 
odredbe, smiešne i sebične, koje moraju zavod upropastiti. 
Skroz mediokreti pjevači i pjevačice uživaju radi ljubavi 
pojedinih osoba visoke gaže, a vriedne sile su zaposta¬ 
vljene i progonjene i muče ih. Neke opere su bez vriedno- 

sti velikim troškom iznesene, a djela od velike i za našu 
publiku i narodnost od zamašne važnosti su u kraj poti¬ 
snuta. Ni dandanas još nema solidnog repertoira. To je 
zločin klike. Dakako da onda ne može biti drugo nego 
deficit i moralni i umjetnički. Publika odklanja Zajčev 
»Mislav« (ponajviše radi groznog libretta) onda je došla 
»Prodana nevjesta« i Lisinskova »Ljubav i zloba«, bez 
ljubavi i pieteta prikazana. Zagrebačko kazalište daje nam 
operne predstave od vriednosti kao u srednjih kazalištih 
u Cislitaniji. 0 tome ne može zavaravati ni tamjan, što 
neke zagrebačke novine kade kazalištu. Nama treba više 
smjer nacionalni, ne samo eksklusivno nacionalni, 
ali bar u većoj mjeri. To ne može zahtjevati ni Prag, koji 
ipak mora da njeti i njemačku i talijansku operu. Narod 
za kazalište daje subvenciju, pa možemo tražiti da ka¬ 
zalište nije samo obskrbište za neke protežeje umjetnosti, 
nego da se zaista za nacionalnu umjetnost nešto uzradi. 
Ako je pako samo zabavište za Zagreb, onda ne treba na 
njeg toliko trošiti, neka onda grad i njegovi stanovnici 
sebi to zabavište sami uzdržavaju.« 

Kuhač je svojim kritiziranjem vazda nastojao nesmi¬ 
ljeno da ruši, što ne valja, sa nasladom bi upro prstom u 
razvaline i pokazivao, kako se imade postaviti novo 
prema savremenim idejama i napretku. Zato je javnost 
upozorio: »Neka se naše kazalište više ne izgovara, da 
neima slavenskih operah, ja sam zato složio veliku radnju 
»Osvrt na slavensku glazbu«, povjestnu stud : ju. U njoj sam 
točno naveo: 1. ruske opere, 2. poljske, 3. češke, 4. južno- 
slovjenske. Tai popis poslao sam još u rukopisu upravi 
hrv. narod, kazališta, neka ona u buduće uzme obzira i 
neka ne tvrdi, da Slaveni tek od jučer kultiviraju operu. 
To sam štampao u Grlovićevom »Svjetlozoru«. 

Kod zem. vlade snovalo se posve drugačije. Savjetnik 
Mirko pl. Halper, izvjestitelj u kazališnim poslovima, 
predlagao je anketnom povjerenstvu, neka se s obzirom na 
dezolatne prilike opera napusti, jer iz mnogih razloga 
ne odgovara hrv. kulturnim zahtjevima. On predlaže, neka 
vlada ne bude uzdržavateljem kazališta, neka samo sub¬ 
vencionira zakupnika, pa će smjesta nastati drugi ođno- 

šaji, štednja, pravednost, i nastojanje za boljim repertoa¬ 
rom. Halper nije doduše svojim prijedlogom prodro, ali se 
u kazalištu uzde znatno pritegle, a za upravnika bješe 
postavljen vladin savjetnik Josip Kneisl. Kuhač je nato 
zašutio, čekao i promatrao, ukoliko je svojim kritiziranjem 
milom mu teateru koristio. Ni to nije bila mala žrtva, što 
je tako žestoko istupio, jer je otkrivanjem nepodopština 
sam sebi naškodio: Obećana vladina pripomoć za zbirku 
popijevaka se sve to dulje odgađala. 

U tišini prijatnog svog doma u Ilici u Sollarovoj kući 
izrađivao je Kuhač one zime znamenito djelo, »Opis i 
povijest muzičkih instrumenata, kojima se služe ili su se 
nekad služili južni Slaveni«. Ta se je opsežna radnja štam¬ 
pala u »Radu« Jugoslav. akademije u kulturno-historičkoj 
studiji »Prilog za povijest glazbe južnoslovjenske«, a sa¬ 
držaj i slike su joj bile: 1. .strunila, 2. svirala, 3. jezična 
glazbala, 4. udaraljke, 5. klepetaljke, 6, stara glazbala, 7. 
zvona. To djelo, koje je najveću senzaciju pobudilo u ino¬ 
zemstvu, bilo je složeno na temelju mnogogodišnjeg istra¬ 
živanja po svim slavenskim krajevima, što ih je Kuhač kroz 
dvanaest godina obišao, sama glazbala nabavljao, mučnim 
rafinementom i preraznim lukavštinama, jer su neka gla¬ 
zbala u narodu već izumrla, a posljednji se egzemplari 
čuvali u seljačkim porodicama, iz same ljubavi spram 
prošlosti. 


Odjednom je Kuhača zahvatila stara putnička strast, 
pa se je spremao među ugarske Hrvate. U ljetu mu je u 
Pešti umro otac, a kako se radi brojnih svojih dovršenih 
radova nadao boljim dohocima, to ie odlučio, da majčicu 
pozove k sebi u Zagreb, neka posljednje svoje dane pro¬ 
živi u miru i udobnosti. Prispjevši s Marijom u Budim, 
gdje je Roza sa svojom porodicom stanovala, a muž joj bio 
prvim kormilarom na dunavskom parobrodarstvu, silno 
se je poradovao majčinom dobrom raspoloženju Ona se 
sada svečanim mirom spremala u Zagreb, ne zaboravivši 
da složi u bijele krpe starinsku crnu svilenu haljinu i ja- 
stuk napunjen osušenim ružinim laticama, oboje da joj 
služi na mrtvačkom odru. 


6 Matica: Kuhač. 

Međutim je Kuhač poveo svoju ženicu, da joj pokaže 
lijepi velegrad, Zašavši u dućan, da za Mariju odaberu 
modernu haljinu, ne mogoše se odlučiti na kupnju rad 
previsoke cijene. Tad primijeti namještenik: »Der Herr 
Grosspapa wird’s fiir dass Fraiilein schon opfern!« — Njih 
se dvoje trglo, nisu bili kadri, da si pogledaju u oči, Marija 
je prva pobrzala iz dućana, a Franjo pokunjen za njom. 
Prispjevši u Rozin stan, pošao je u stražnju sobu, sjeo pred 
zrcalo i kritički razgledavao svoje lice. Bože moj, zar 
djed? ... Zaista djed? Život, beskrajni, često uzaludni 
napori prerano su ga porušili! Navršio je tek 43. godinu, 
a to lice je već posve išarano sitnim naborima, oči su 
mutne i podbuhle, kosa isprepredena sijedim čupercima, a 
šija se pogrbila .... Glava mu je pala na dlanove, pa je 
teško disao. U to osjeti dvije tople ručice, što su mu se 
nježno ovile oko vrata, oćutio srdašce, što je nemirno 
udaralo o njegovo, a osjetljivo mu muzikalno uho primi¬ 
jetilo je onaj poznati mu tihani gugut, slatko hihotanje, 
slađe od božanske muzike. 

Za koji dan poslao je majku u Marijinoj pratnji u Za¬ 
greb, a on je nastavio put, da obiđe mjesta u šopronjskoj 
županiji, u kojoj su se počam od 14. vijeka nastanili Hr¬ 
vati, a svoj kraj nazvali »Malom Hrvatskom« za razliku 
od velike. Otkad je Kurelac obišao one krajeve i složio 
svoj vrijedni »Jačkar«, zbirku narodnih pjesama, želio je 
i Kuhač, da se s tim pukom pobliže upozna. Narod se je 
onog čudnog učenjaka rado sjećao i o njem Kuhaču pričao: 
»Bio je jako strog gospodin, koji bi seljake odmah izgrdio, 
ako nisu riječi izgovarali onako, kako je on htio, da ih za¬ 
bilježi. Znao je i pripovijedati mnogo lijepih priča iz Hrvat¬ 
ske. U njega je bila velika mana, što se u svaku pristalu 
djevojku odmah zaljubio, a onda ga se selo nije moglo 
riješiti«. 

U tamošnjem kneževskom arkivu našao je Kuhač tek 
mršave podatke, kako je kralj Robert počeo naseljivati 
Hrvate na opustošenoj zemlji iza turske najezde, kako je 
bujno procvala, kad je pridolazio narod iz hrv. Primorja, 
Bosne, Slavonije, hrv. Zagorja, a najbistriji, dapače i pi' 


82 


smeni, iz Međimurja. Kuhač se vrlo začudio, što se njihov 
jezik pod mađarskim utjecajem nije ni izopačio, pa je kao 
dokaz zapisao nekoliko njihovih pjesama, kao i donju: 

Na gori visokoj tvrdi stan, grad stoji, 

Iz koga se vidi po svem onom polji, 

Mesta, sela, kloštri i visoki turni, 

Kad sunce izhaja, sve mi se prosviti, 

Vsemu polju vlada Pa val Hszterhazi, 

Va njem su Hrvati kruto poglaviti, 

Iz hrvatske zemlje vov kraj jesu prišli, 

Sad se moru zvati gospoda, ne kmeti. 
jViuži ino žene lipo mi se nosu, 

Tako su podobni kot jedni zemani 
Nicter im ne fali, ča im srdce želi.. .« 

Ispod Nižiderskog jezera, gdje ih je Kuhač našao u 
kompaktnim masama, vrlo su ga lijepo primili hrvatski 
župnici i učitelji, naročito Mihovil INaković iz Kolnova. 
No u razgovoru na ulici i u krčmi vrlo su bili oprezni, bo¬ 
jeći se vazda, da ih mađarska uprava ne bi rastjerala. Hr¬ 
vatski narod, koji je tamo vrlo radin i štedljiv, ne voli se 
buniti, pa su bili sretni, što su za Reichstag u Pešti smjeli 
birati svoga domaćeg župnika, Antuna Herića, te mu svo¬ 
jom priprostom poezijom pjevali odugačke himne. U Cin- 
drovu, jednoj od najvećih hrvatskih župa, spazio je Kuhač 
čudo od crkvenog tornja sa pozlaćenim krstom uz polu¬ 
mjesec. Za vrijeme opsade Budima su se naime amo na¬ 
vratili Turci, da i to mjesto razore. No hladnokrvni se Hr¬ 
vati nisu preplašili, već se s njima nagodili tako, da će 
njihov Allah naći mjesta kraj kršćanskog Boga. Taj polu¬ 
mjesec ni dandanas ne smeta nikome. 

Prispjevši u oči nedjelje u Oslop, našao je Kuhač mla¬ 
doga hrvatskog učitelja, Krajachicha, kako za sutrašnje ve- 
... P r °štenje čisti i redi oltar. Taj mu je pričao, da se u 
cijeloj đurskoj županiji misa i evanđelje pjevaju hrvatski. 
Naskoro se je selom pročulo, da je došao gospodin iz Za- 
gieba, pa se sva čeljad strčala oko Sumićeve kuće. Ku¬ 
hač se je postavio do prozora držeći u ruci »Jačkar«, a 

koju god bi pjesmu spomenuo, narod bi je »jačkao« (pje¬ 
vao), a on bi ju zanosno bilježio u note. Ali noću nije na¬ 
šao mira. JNarod ga htjede obradovati, pa mu do zore svi¬ 
rao podoknice, lo su bila četiri »vergleca«, pripravljena 
za proštenje, ko^a su istodobno odvrtjela četiri razne tali¬ 
janske operne melodije. Osjetljivi je muzičar napokon sko¬ 
čio, obukao se i pobjegao u crkvu, da sluša jutarnje 

pjevanje. _ 

Da se Kuhač nije morao tako naglo vraćati u Zagreb, 
doživio bi čudan epilog prekrasnoga svog izleta, tek što je 
bio otputovao iz Šopronja, banuo je u tamošnju krčmu ma¬ 
đarski sudac sa četiri pandura, da traži špiuna, koji se je 
doklatio amo u službi Kusije ili Srbije ili Crne Gore. Ne 
našavši našeg putnika, ni ne mogavši ga skovati u verige, 
szolgabiro strogo je preslušavao domaćina i svu služinčad, 
kao i narod, ali sve uzalud. Svi su izjavili jednako: Došao 
im je iz Zagreba odlični Hrvat, pa su njemu u slavu pje¬ 
vali i plesali. Ništa više. — Sad je Kuhač, koji je eto po 
drugi put bio smatran špiunom, povjerovao pričanju Ku- 
relčevu, da je sam sabirući pjesme za svoju zbirku, bio 
uhvaćen i na 40 dana strpan u buturu, tako vlažnu i mra¬ 
čnu, da ne bi u nju stisli ni mađarskog psa. 

Poslije ljubljena oca morade Kuhač iste godine 1877. 
da zakopa i najvažnijeg prijatelja i nesebičnoga svog sura¬ 
dnika u istraživanju narodne glazbe, svog šurjaka, profe¬ 
sora Armina Šrabca. On se je u javnosti vrlo malo spo¬ 
minjao, jer je bio vrlo čedan, tih i plah čovjek. Dok je bio 
suplentom na osječkoj gimnaziji, sam se bio ponudio Ku¬ 
haču, da će ga naučiti gramatiku i stil hrvatskog jezika, 
bio mu korektorom svih članaka za štampu, a najvećim je 
zanosom sudjelovao u izrađivanju popijevaka. On je za¬ 
rana počeo da i komponira, ali se u svima ovećim opusima 
kao što u »Vilinom snu«, velikoj fantaziji »Sur les moti\s 
croats«, kao što i u »Caresse-polki«, instrumentirane za 
potpun orkestar, ukazalo više mozganja i teoretske spre¬ 
me, nego li invencije. Njegova naijača žica bila je filolo¬ 
gija, knja ga je natjerala u dugotrajnu ozbiljnu polemiku s 
prof. Veberom radi njegove gramatike. Jednako vrstan 
bio je u astronomiji, kao asistent čuvenog prof. Littrowa, 

ravnatelja na bečkoj zvjezdarnici, koji ga je htio povesti 
sobom na Istok, ali tuberkulozni mladić nije podnosio put¬ 
nog napora. Umro je u 34. svojoj godini. 


14 Zbirka »popijevaka« oživljuje, — Godine neprekidnih 
nedaća, (1877.—1890.) 

Za sintezu svoga rada smatrao je Kuhač golemu svoju 
zbirku »Južnoslovjenskih popijevaka.« Ironički bi ju na¬ 
zivao »Tužno-slovjenska«. Napustivši poduku u glazbenom 
zavodu prikupio je svu snagu, da napokon izda na svijet 
svoju zbirku, koju je nazvao i »mrtvom glavnicom«, jer ne 
može da služi narodu, ni glazbenicima. No troškovi za pa¬ 
pir i štampanje bili bi toliki, da ih jadnik ne bi mogao na¬ 
maknuti ni uz obećanu vladinu potporu za ovu godinu u 
iznosu od 2000 for., od kojih je primio faktično samo 500 
for. Grad Zagreb doprinio je tek 100 f., mogućnici su se 
sustezali, a biskup Strossmayer, koji je Račkomu bio obe¬ 
ćao, da će u krajnoj nuždi prodati omanju šumu i pripo¬ 
moći izdanju zbirke, po svom je tajniku Vallingeru sada 
javio Kuhaču, da su troškovi za podizanje đakovačke ka¬ 
tedrale tako golemi, da ne može za sada ništa da žrtvuje 
za umjetnost. Biskup je dodao vlastoručno pisamce, u ko¬ 
jem autoru priznaje silan njegov trud, te ga tješi i bodri, 
neka ne sustane, bit će mu jednom od Boga plata. 

U svojoj brošurici »Moj rad« kaže Kuhač: Uz takve 
prilike ležali su moji rukopisi mirno u velikom ormaru sve 
do godine 1878., kad me je nagovorio Franjo Gerbić, ta- 
danii veoma obljubljeni naš operni tenorista, da tu moju 
zbirku izdadem na vlastiti trošak, i to svaka tri mjeseca 
jednu svesku sa 100 popijevaka, te da molim hrvatsku, srp¬ 
sku i slovensku inteligenciju, da se na to djelo pretplati. 
Poslušao sam savjet prijatelja Gerbića, sklopio ugovor sa 
zagreb. štamparom Albrechtom, a moia je žena imala jam¬ 
čiti za to poduzeće svojim mirazom. Od g. 1878. do konca 
1882. izdao sam četiri knjige (16 svezaka) sa 1600 popije¬ 
vaka i plesova, te sam izgubio u tom poduzeću unatoč pot¬ 
pore zemaljske i nekih društava nekoliko hiljada forinti. 

Pomislim li sada na izdavanje zbirke, čudim se tadašnjoj 
svojoj snazi, iNe samo da sam vlastitom rukom na novo 
prepisao svaku popijevku jedne stranice, kako to slagari 
zahtijevaju, te dodao tim popijevkama kojekakove histo- 
ričke i druge opaske, male rasprave i opise (plesova), ne¬ 
go sam samcat obavio i dosta tešku korekturu, u toliko 
tešku, što naši slagari nisu bili vješti kajdnorn slogu niti 
su poznavali kajda, pa su zato pravili neizmjerno mnogo 
pogrjesaka. Osim toga obavio sam poslove administracije, 
pišući množinu pisama (po^ao tajnika) i knjižio prihod i 
rashod u tom poduzeću (posao blagajnika). Cijeli božji dan 
i dobar dio noći bio sam u svojoj pisaćoj sobi, te radio že¬ 
ljeznom ustrajnošću. No uzalud svaki trud, uspjeha nije 
bilo. 

To ogromno djelo, od kojeg je tek polovina štampana, 
nosilo je naslov »Južno-slovjenske Narodne 
Popijevke« (Chansons nationaux des Slaves de sud) ve¬ 
ćim ih dijelom po narodu sam sakupio, ukajdio, glasovir- 
sku pratnju udesio, te izvorni im tekst pridodao Fr. Š. Ku¬ 
hač. Kn,igotiskara i litografija C. Albrechta. — Prva knji¬ 
ga i polovina druge sadržavaju 600 ljubavnih pjesama iz 
novijeg doba, u trećoj knjizi 200 ljubavnih popi^evaka iz 
starog doba, napjeve iz igre odrasle mladeži, te uz igranje 
kola. U četvrtoj kn/izi sabrao je svatovske, napitnice, ša¬ 
ljive, zatim sljepačke, prosjačke i junačke popijevke. Sva¬ 
koj je popijevci dodao posebice napjev, potpisao mu po je¬ 
dan stih ili strofu, nastojao da sakupi sve varijante pa i 
sve tekstove, ko>ji se pjevaju prema istom napjevu. U ru¬ 
kopisu (vlasništvo udovice) za 5. 6. i 7. knjigu iznose po¬ 
pijevke od 1500 folio-stranica ili 1700 običnog kajdovnog 
formata. U 8. i posljednjoj knjizi htio je dodati opis hrvat¬ 
skoga naroda, dakle hrv, folkloristiku ne obazirući se na 
geografiju, statistiku ni državu, da time može dokazati, 
»koliko sposobnosti ima taj narod za glazbu i za pjevanje, 
te da on svoj cijeli život tako udesi, da bude u prilog tim 
sposobnostima«. »Taj je dakle zbornik« — kaže dr. B. Ši- 
rola u svom »Pregledu povijesti hrv. muzike« — »osn o- 
v n o djelo za proučavanje ne samo hrvat¬ 
ske, već uopće jugoslavenske popijevke,« 

Odlični taj stručnjak navodi kao autoritet u kritiziranju 
Franceza Fierre Aubry-a, koji, spominjući to djelo, kaže 
»un remarquaole ouvrage, un recueil considerable — ii ne 
contient pas moins de 1600 melodies — est fait avec un 
grand sentiment de la chanson populaire«. 

K Do krajnjeg časa nije Kuhač mogao definitivno da se 
odluči, hoće li zbirku napose za Srbiju, Crnugoru, Banat i 
Rusiju štampati i azbukom. To bi povećalo troškove za 
160 for. po suesku, a posao bi bio upravo dvostruki. U to 
primi autor pismo akademičara »Srpske Zore« u Beču, 
predano mu po mladom iilologu Gabri Manojloviću (sveuč, 
profesor), da je srpska omladina pripravna, da namakne 
stanoviti broj pretplatnika, ako im autor posebnu nakladu 
štampa azbukom. On se je dao zavesti tim obećanjem, ali 
materijalno kruto štetovao, jer se jedina Rusija zaintere¬ 
sirala i kupovala to izdanje. 

Tad su stizavale narudžbe. Prva je bila od 7. razreda 
Rakovačke gimnazije kraj Karlovca. »Živila zlatna mla¬ 
dež!« uskliknuo je Kuhač duboko ganut, uhvatio svoju že¬ 
nicu, marnu otpremnicu, pa s njome zavitlao po sobi. Za¬ 
tim se u lijepom broju odazvala Dalmacija, zagovaranjem 
svećenstva, onda Mađarska, Austrija, Poljska, Rusija i 
Njemačka,-vrlo slabo Hrvatska i Slavonija, iz Osijeka samo 
dvojica, iz Srbije gotovo ništa. Premda je Kuhač tom indo- 
lencijom bio silno povrijeđen, a materijalno jurio u pro¬ 
past, to je ipak nastavio štampanjem. Njegov idealizam, 
izdržljivost i vjera u konačni uspjeh bili su tako istiniti, da 
su konačno zahvatili i Mariju i njenu porodicu. Ova je od 
prvog časa svog zeta materijalno podupirala, s vremenom 
utrošila svu Mariji namijenjenu baštinu, a i oveći dio ostale 
djece. Jedini djed, praktični Slovenac, koji im je došao u 
pohode, a nije poznavao ni hrvatskog jezika, ni vrijednosti 
zbirke, bio je i ostao skeptičan. Jednog je dana pošao u 
Bukovac pa za Kuhačevu porodicu kupio posjed od osam 
rali s kućom, vinogradom, voćnjakom i poljem (sada Mli- 
narićevo). »Tamo neka zaneseni glazbenik, kad će ga ne¬ 
volja otrijezniti, nađe u nuždi svoj mir pod vlastitim kro¬ 
vom. daleko od varava svijeta i pretjeranih ideala.« 

Umjesto obilatih pretplata stizavali su autoru mnogi 

prigovori. Gospođe su iz viđenog društva izjavile da 
svojim kćerima ne dadu ni pjevati ni glasovirati popijevke 
rad »prostog teksta«. Kuhač im je elegantnim stilom od¬ 
vratio, da će nakon dovršene edicije, prirediti »vijenčić« 
najbezazlenijih za dječju sobu, a napose pomno izabranih 
za »salon«. U ostalom mora damama javiti, da je nedavno 
primio zbirku tirolskih Volksliedera sa frivolnim tekstom, 
pa se ipak u otmjenom društvu rado pjevaju, a možda rad 
toga, što je sabirač u predgovoru primijetio »Volksheder 
konnen nicht in Glacehandschuhen erscheinen«, No da se 
njegovim popijevkama ne povrijedi estetska ćud hrvatskih 
dama, to im preporuča za lektiru Homera i sv. pismo, koji 
su od ovih mnogo krupniji. 

Zatim se je javila starčevićanska stranka prava i pri¬ 
govarala, što se zbirka ne nazivlje hrvatskom, već južno- 
slovjenskom. Tako bi danomice mjesto naručaba dolazila 
pisma, prigovori, prijedlozi, savjeti i t. d., a isto tako i či¬ 
tava procesija ljudi, hoteći ga odlikovati svojim posjetom, 
pa se on napokon domislio, kako će se obraniti: na vanjska 
je vrata pričvrstio crvenu cedulju s riječju »ŠARLAH!« 

U krajnjem očaju na domaku zime, kad mu je dr. Rački 
posudio 50 for., da podmiri zaostalu stanarinu, snašla ga 
nova nesreća, kadno je u podrum navalila voda i popla¬ 
vila velik dio doštampane zbirke. Marija je kroz čitav 
dan iznosila arak po arak u dvorište, da ih presuši, a na¬ 
pokon rekla mužu: »Spasila sam gotovo sve osim najdonje 
naslage ćirilske«. Kuhač ih je tada prodao trgovčiću po kg 
za 3 novč, 

U te gorke dane i besnene noći pade Kuhačevo ime¬ 
novanje za dopisujućeg člana jugoslav. akademije u Za¬ 
grebu. To ga je silno obradovalo, premda bi mu materijal¬ 
na pomoć bila preča. A još većma ga je obradovala Rusija, 
kad je popijevkama i njenom sabiraču posvetila oveću 
brošuru »Fr. Kuhač i jevo sbornik južnoslavjanskih p;e- 
sen, očerek A. Stepoviča, Kijev 1884.« Najčuveniji pako 
kritički autoritet dr E. Hanslick u Beču završavao je oveću 
svoju kritiku o Kuhačevom zborniku u »Neue Freie Pres- 
se« riječima: »Das Werk gereicht Kroatien zur Ehre, und 
nicht zweifeln diirfen wir, dass das Land, welches lange 

w a r t e n konnte, bis ihm ein zweiter Kuhač 
ersteht, den hochverdienten Mann in der Fortsetzung 
seines Unternehmens auch materiell unterstiitzen werde«. 

Za tih neprekidnih borba pomalo je Kuhač prelazio 
zenit svoga vijeka i otporne snage, premda je tjelesno 
okrupnio. Kad bi ga mora odveć gušila, odredio bi, da se 
Marija spremi s malom kćerkom Milicom, pa će poći u 
vinograd u Bukovac. Ni taj već nije bio njihovo vlasništvo, 
sve je progutala zbirka. Na prvom je mjestu bila uknjižena 
I, hrv. štediona, a na drugom trgovac-lihvar. Za Kuhača 
su vrijedile vazda iluzije, pa se i u vinogradu osjećao, kao 
da je još na svojoj grudi. No i vani su ga proganjale nedaće. 
Sad bi im mraz ofurio voće i plemenite ruže, sad bi tuča 
potukla vinograd, a jednom se kao jato skakavaca spustila 
onamo četa kadetske škole iz Karlovca, izjela i pobacala 
mu plodove, a za otštetu je primio samo 2 for. Kad mora- 
doše prodati taj mali raj, pa im nije ostalo a baš ništa, pro- 
plakao je Kuhač pred najvjernijim prijateljem, prof. Ku- 
ćakom, koji mu je kroz 20 godina pomagao u radu: »Ni¬ 
jedno obećanje velike gospode nije se u mojem životu is¬ 
punilo! Vlada mi je umjesto obećanih 8000 for., pripomogla 
za zbirku samo sa 5000 for., a biskup Strossmayer, koii me 
je najviše nukao, neka je uštampam, i obećao, da će u tu 
svrhu prodati šumu, nedavno mi je rekao: »Sad je pre¬ 
kasno! Šume su određene za druge!« Time se je svršio i 
posljednji saobraćaj s mecenom. 

Jednog jutra, 9. studenoga 1880, probudili se Kuha- 
čevi u svom stanu u trećem katu, kadno im se kuća za¬ 
ljuljala kao jablan usred vjetra. Krov i dimnjaci se sru¬ 
šili, strop se spustio nad ljudskim glavama, a zidine soba 
se pomakle u kose četvorine sa širokim pukotinama. Kata¬ 
strofalan potres! Porodica je htjela da pobjegne niz ste¬ 
penice, ali su se i one zaljuljale, kao da su od platna, pa 
je trebalo oprezno puzati četveronoške, da ne budeš zasut. 
A vani sipala hladna jesenska kiša. Došavši napokon do 
Zunovih u tvornicu cigara, nađoše staru solidnu zaradu 
posve naherenu, a muška i ženska čeljad nosila škrinie i 
daske da složi baraku, u koju će se sklonuti. Ono nešto 
najsolidnijih kuća silno je dizalo stanarinu, a ostali svijet 

se sklonuo tu i tamo izvan grada. Kod kuće nije nitko na¬ 
šao mira, jer bi se potres svaki čas ponovio i prouzročio 
kod ljudi slabih živaca tešku psihozu. 

Dok je Kuhač mukom našao lokal, bivšu kavanu u 
Mesničkoj ulici br. I. i onamo sklonuo bogatu knjižnicu i 
gomile rukopisa i glasovir, pomagao je još i prijateljima 
kod »preselenja«. Na cas bi znalo u njegovoj dusi ipak za¬ 
sijati vedro sunce, pa bi znance u nevolji zabavljao poša¬ 
licama. Jednom bi in pitao: »lko imade najveću korist od 
potresa ( — VisokOokuici, koji u to aooa polažu ngoroze, 
jer im profesori podjele što brže apsolutorij, da sto prije 
izađu iz trošne školske zgrade.« A kad su se Kuhaču laz- 
bjezali svi učenici, sto ih je podučavao u glasoviranju i 
kompoziciji, — on se nazvao »Musikalischer Rausierhan- 
del«, jer je kroz dan morao da polazi od kuće do kuće, — 
dok su maestro Zajc i profesor Svare kraj zatvorenih za¬ 
voda primali potpunu plaću, to im je za Novo ljeto poslao 
žučljivu čestitku »Profit Neujahr!« Isti dan, na Staro ljeto 
pošao je sa ženom u crkvu, zahvalio se molitvom, što je s 
porodicom ostao živ i zdrav kraj tolikih nedaća, i molio 
Boga, neka mu poda »absolutorij«, da se stari jadi ne za- 
vuku na cente buduće nove godine. 

Jednog je dana pako pričao prijateljima: »Dođoše mi 
u stan ovrhovoditelji, da što zaplijene. Otvorim im komoru, 
u kojoj je bila naslagana množma neprodanih štampanih 
svezaka moje zbirke »Južno-slov. popijevaka«. Ja im ve¬ 
lim: »Evo zaplijenite te knjige!« Jedan od činovnika stupi 
u komoru, prolista jednu knjigu i reče posve ozbiljno: 
»Znaju, da je taj papir čist, to bi nekaj vredil, ali poklen 
je sav našaran, to nam pokažite kaj drugo, kaj bi vredno 
bilo zapleniti!« »Tješim se time, što taj čovjek ne zastupa 
povijest glazbe!« . t ' 

Dok je Kuhač zimi 1884. — 1885. mnogo patio od neu- 
ralgije u glavi i rukama, a stari se nervozni katar u že¬ 
lucu i crijevima ponovno javljao, obratio se iznova na 
bana Hedervara, neka ga postavi u status srednjoškolskih 
profesora, za koji imade kvalifikaciju, pa neka mu po¬ 
dijeli dopust na neograničeno vrijeme, da dovrši zamašne 

započete radnje. On ne traži milostinje, već istu pogodnost 
kao što ju uživa prof. Smićiklas, da dovrši svoju hrv. po¬ 
vijest. Molba je bila ukratko odbita. 

Za najtužnijih zimskih dana osvanulo je pod Kuhače- 
vim krovom drugo djetešce, Zlatica. Punim srcem milo¬ 
srđa na svojem ga je krilu tužni otac odnjihao, i najljepše 
mu napjeve pjevao. U to je doba nastala njegova »Uputa 
u pjevanje«, koje nije nikada izašlo štampom. Tad je morao 
da primi u kuću još i staricu majku, pa je porodica narasla 
na pst glava, koje je trebalo hraniti i odijevati. U to doba 
mu je vlada dopitala 600 for. godišnje pripomoći, od koje 
se nije moglo živjeti, pa je Kuhač tužnog srca prodao 
glazbenom zavodu svoju divnu zbirku hrv. antiknih glaz¬ 
bala za ciglih 200 for. 

Ni najikruća nevolja nije bila kadra, da u Kuhaču uništi 
polet i aktivnost duše. Spremao se u jednu cjelinu da složi 
teoretski materijal, što ga je pomalo pripremao kroz go¬ 
tovo 50 godina: »Komparativnu muzikologiju!« Analizirao 
je s vremenom do 30.000 melodija raznih naroda, da dozna, 
što je njihovo, a što naše. Ali napokon je uvidio, »da život 
jednog čovjeka ne dostaje, ogromne te bilješke svesti 
u jedan sistem«. Stoga se je kasnije ograničio samo na če¬ 
tiri, odnosno pet naroda, uzevši hrvatski (srpski, slovenski, 
bugarski) narod za centrum, a ostale za nuznarode, koji su 
utjecali na hrvatsku glazbu ili hrvatska na njih, dakle: Hr¬ 
vati, Talijani, Nijemci, Mađari i Turci. (On kaže:) »Tu sam 
novu (!) glazbenu znanost nazvao »komparativnom 
muzikologijo m«, te ju osnovao na jezik svakoga na¬ 
roda glede melodije, ritma i strukture, jer jezik i glazba 
svakoga naroda jest organička jedna cjelina. Osim toga 
obazirao sam se i na temperamenat, ukus i moralna na¬ 
čela pojedinih naroda i na njihovu opću povijest. Usljed 
te moje analize dobit će sada svaki narod svoju muzikolo¬ 
giju, t. j. oni će saznati, koja su njihova tradicio¬ 
nalna glazbena pravila, pa će ne samo glazbenik 
netfo i laik prepoznati, da li je izveo komad po hrvatskoj, 
talijanskoj itd., glazbi. To će ga naučiti komparativna 
muzikologija. — Genijalnost dakako ne može da uči mu- 
zikologija, ta mora biti prirođena. Ni jezična 

gramatika ne može dati upute za genijalne sastavke, ali 
po njoj možeš naučiti pravilno pisati hrvatski.« O ve¬ 
likoj važnosti »Komparativne muzikologije« piše dr. Širola 
u svojoj »Povijesti« vrlo opširno, a ujedno postavlja Ku¬ 
hača kao osnivača hr v, muzičke etnografije. 
Ni to epohalno djelo nije još štampano u cjelini, već neki 
fragmenti u »Radu« jugoslav. akademije. 

Tad je Vukotinović »komparativnu muzikologiju« ponio 
u Peštu, i predao ju na ocjenu tamošnjoj akademiji zna¬ 
nosti i umjetnosti. Najuvaženiji njen član Janos Bartalus 
napisao je o njoj opširan referat, čija je jezgra: »Das Werk 
ist nicht nur eine bedeutende wissenschaftliche For- 
sehung, sondern vielmehr enthalt es geradezu E n t deč¬ 
ku n g e n, die in der Kunst annahernd das gleiche gelten, 
wie in jeder anderen Wissenschaft.« Unatoč toga nije se 
tamošnja akademija mogla odlučiti, da muzikologiju stra¬ 
nog naroda štampa u svojoj nakladi, već ju službeno toplo 
preporučila hrv. zem. vladi. Kad je Vukotinović i ovdje 
upotrebio veliki svoj ugled i podbana nagovarao, neka se 
vlada za to djelo zanima, a ostarjelom Kuhaču neka osigura 
barem koju začasnu pripomoć za starost, reče taj dosto¬ 
janstvenik začuđeno: »Pa mi ni ne znamo, što je Kuhač 
dosada uzradio!« Time se je molba stavila ad acta. 

S vremenom je Kuhač privikao, da mu priznanje do¬ 
lazi samo iz inozemstva. G. 1887. pisao mu je dvor. savjet¬ 
nik dr. Weilen. da se pod pokroviteljstvom nasljednika 
prijestolja F’idolfa, priprema golemo djelo »Oesterreich- 
Ungarn in Wort und Bild«, a etnografski odbor pozivlje 
Kuhača, neka opiše glazbene prilike u Istri. Primorju i 
Dalmaciji. Radeći u za : ednici s majstorom Bukovcem, re¬ 
prezentirao je pred svijetom te krajeve odlično izrađe¬ 
nim poglavljem, Nato ga je mađ. etnografsko društvo ime¬ 
novalo svojim referentom na slavenskom jugu, a njegove 
radnje vazda štampalo i čestito nagradilo. — Popularni 
pako nadvojvoda Josip, priiatelj cicana i autor prve gra¬ 
matike i rječnika u ciganskom jeziku, umolio je Kuhača, 
neka prvom prilikom kao referent etnograf, društva pro- 
putnje Bosnu, da istrazi utiecai španjolske i arapske glazbe 
na narodnu cigansku pjesmu. Kuhač im je tada dokazivao, 

da su naši cigani židovskog plemena, s Mozesom u opozi¬ 
ciji, a svoje je tvrdnje potkrepio dokazima religioznima, 
historičkim i semitskim. Kad je pako nadvojvoda zabora¬ 
vio da efektivne troškove za ta istraživanja podmiri, već 
se zahvalio za taj »ideenaustausch«, pisao je Kuhač etno¬ 
grafu Bartulusu: »Hvala, »Ideenaustausch« dobivam i kod 
kuće!« 

iza svakog neuspjeha i uzaludnog vapanja za pomoć, 
da se bar najvažnija muzićko-teoretska djela štampaju još 
za života autorova, koji bi to lično nadzirao, zapao bi Ku¬ 
hač u sve to žešću gorčinu, pa bi se njega rado klonili oni, 
koji su bili moralno dužni, da njegove zahtjeve zagovaraju 
u ime narodne prosvjete i napretka. Kad je jednom u ka¬ 
zalištu pribivao jubijelu teaterskog krojača Prikrila, nada¬ 
renog ogromnim škarama i velikim naprstnjakom, a sve 
od teškog srebra napunjenog kovanim novcem, tad se Ku¬ 
hač glasno obratio kritičarima: »Ajde, gospodo, da jednom 
proslavimo i pedesetgodišnjicu moje — mizerije. Mjesto 
običajnih darova izložit ćemo kod Bothe-a brojne moje 
za časne diplome svih hrv. kulturnih društava!« Osim 
od »Matice Hrvatske«, u kojoj je bio odbornikom, nije ni¬ 
kada našao materijalne pomoći. 

15. Porodični portret. 

Kuhačeva mekana ćud bila je vazda željna toplote i 
ljubavi. Premnogi su ga ljudi sudili po tome, kako se svi¬ 
jetu pokazao opor i žestok, naročito spram njemačke i ofi¬ 
cijelne štampe, koja je silom htjela, da ga natjera u redove 
krajne ljevice. Na stvari nije pako bilo ništa, do li ličnog 
prijateljstva s plemenitim rodoljubima, Franom Folnego- 
vićem, s pjesnikom Harambašićem i dr. Čudno je bilo i to, 
što su se na njega obarali najradije baš onakovi ljudi — bi¬ 
lo mlađi glazbenici ili početnici u ikojem zvanju — kojima 
ja bio zaštitnikom ili zagovarateljem. A mrzio je silno ne¬ 
pravdu. Kad bi tko na me ga navalio, parirao bi jetkim iro- 
nniranjem, pa ne bi birao riječi. Kad bi ga odveć podžigalo, 
onda bi planuo, uskipio kao more. razjario se silno, pa bi 
što usmene što štampane — polemike dovele i do skandala. 

Njega to ne bi smetalo, da ga nije dovelo na zao glas, ko¬ 
ji nije zavrijedio, 

U svojem domu bio je posve drugačiji čovjek, dobroću¬ 
dan starac, kojemu se srce rastapalo od ljubavi spram žene, 
koju je smatrao najstarijom kćerkom, i spram svoje dvoje 
djece. Sve tri su bile jednako živahne i temperamentne, 
jednako okretne i vješte kućanice, jednako brižljive za 
tatu. Kad bi cijela kuća ozvanjala užurbanim radom i pje¬ 
vom, tad bi on ponovio svoju životnu devizu: »Čovjek se 
uzdiže do savršenstva, ako svu sreću nalazi u radu i duž¬ 
nostima!« Po njegovoj životnoj filozoiiji, koju je vjerno 
slijedio, treba čovjek da privikne najjednostavnijim zahtje¬ 
vima i odricanju od svega suvišna. Za njegove kćerke, Mi¬ 
ru i Zlatu, su to bili teški uvjeti, pa bi im tad kazivao: »Ah 
da mogu, ah da imam, sve bih vam dao!« 

U mršavoj kesi našao bi se vazda darak za prosjaka, 
no kojput bi ta darežljivost prevršila mjeru. Jednom se 
je porodica Kuhačeva pripremala u Osijek u goste rodbini. 
Dok su djevojke živo čavrljajući priredile kovčege, usšetao 
se otac po sobi, bilo mu nevoljko pri duši. Napokon zače: 
»Onom siročetu, onoj darovitoj djevojci, koju smo nedavno 
upoznali, trebalo bi pomoći. Razmišljam, kako da joj na¬ 
bavimo dobar glasovir, pa da ju izobrazim za učiteljicu. 
Ali . . . tad se morate odreći putovanja!« Djevojke su za¬ 
stale kao ošinute, počele su moljakati i zaklinjati. Ali kad 
su u tatinim očima ugledale vlažni sjaj, mahom su zašutjele, 
ponikle glave, umukle i kovčege odnijele na tavan. 

U Mire bila je Rozina samostalna ćud. Slušajući dnev¬ 
no naricanje roditelja, da za zbirku nema kupaca, ponijela 
je krišom u školu čitav kup svezaka, pa ih tamo među 
saučenicama unovčila. Bilo je nato galame, osam sati za¬ 
tvora, a majka se pred ravnateljstvom zastiđeno ispriča¬ 
vala. No otac ju je tješio: »Vidiš, mi ne možemo da na¬ 
đemo prođe, naša je Mira tek pokušala — i već je 
uspjelo!« 

Da ne bi otac branio, obje bi kćerke zakrenule umjet¬ 
ničkim putem. Glazba je za njih bila najslađe uživanje. 
Obje su vješto glasovirale, a Zlata i vrlo lijepo pjevala. U 
Mire je bilo literarnog talenta, pa bi potajno pisala felj¬ 

tone, koje bi slala Tresić - Pavičiću za »Hrvatsku«, Josipu 
Pasariću za »Obzor«, Vincentu t ranku za »Agram. iag- 
blatt«, zatim u »Vijenac« i »Prosvjetu«. Svagdje su se te 
nježne novelice i ljubavne crtice, potpisane M. K., rado 
štampale, a da se nije znalo za autora, dok mje djevojka 
došla po honorar. Kuhač je odmah slutio, tko se za tim ini¬ 
cijalima krije, sa nasladom čitao te feljtone i u srcu se svo¬ 
joj kćerci radovao, ali je nije hrabrio, da se posveti knji 
ževnosti. Tek iza njegove smrti izasla je ona potpunim 
imenom sa prekrasnim prikazom »Aus meinem iMtern- 

haus« (Tagblatt 16. VIII. 1911.) 

Jednaki talenti uz potencirane duševne sposobnosti 
našle su se u mlađe kćerke Zlate, pa je bila mezimče u 
porodici i među znancima. Bakica Tereza koja je dosegla 
duboku starost, boravila je kod Kuhacevih posljednjih 20 
godina. U predvečerje otpratio bi je sam Kuhač na Z,ri- 
njevac i s njom sjeo na klupu, dok bi za zimskih večeri svi 
sjedjeli u njegovoj radionici, da prištede svijetlo. Žene bi 
šivale i čavrljale prigušenim smijehom, otac bi radio sabra¬ 
no, a kojput im dobacio po koju šalu. Obično subotom u 
večer bi dovršio koju raspravu, uredio pisaći stol i odah¬ 
nuo: »Tako ... sad smo gotovi!« Čeljad bi se tad povesehla 
i taticu zamolila, da ih sutra povede na izlet ili bar na set- 
nj i, ali on bi otegnuto nastavio: ».., a sutra ... započet 

ćemo novo!« , , . 

Kad bi nastupili jesenski praznici, primio bi Kuhač iz 
Zagorja više poziva, da s porodicom dođe na ljetovanje. 
Svuda bi se njegovom dolasku poveselili, jer bi se tada 
sva kuća orila od njegove glazbe, a još više od njegovii 
zgodnih šala Naročito njegovi »Wortspieli« kolpoltirali bi 
se po društvima i kavanama. Najviše je imao na rovašu 
političara Josipu Franka, novog vođu iza Starcevica. la 
bi planule Kuhačeve iskrice: Kumičićevu »Urotu Franko- 
pana« nazvao je »Urota pana Franka«; pitao ~ 1- »Koji nje¬ 
mački grad Hrvati najvole? — Frank-furt!« A kad se stran¬ 
ka intab'đirala na Starčevićev dom, stao je Kuhač lozinku 
»Sve za vjeru i za dom!« varirati na »Sve na vjeru i na dom!« 
Napokon su se istaknute ličnosti njegovih šala i smicalica 
bojali, pa mu se rado uklanjali. 

Najveća je bila Kuhačeva mana, što je htio svaki tren 
da iskoristi radom, nije trpio dangube. Od jutra bi radio u 
svojoj sobi, čije su zidine gusto bile prekrite društvenim 
diplomama, golemim ormarima sa knjižnicom i arkivom, 
a po pisaćem stolu do vrha su bila nagomilana sknpta i 
pisma, koja bi svakom poštom dolazila, io su bile većinom 
molbe za pomoć u radu, za savjete, za intervencije na vi¬ 
šem mjestu, konpozicije na korekturu, i t. d. On bi redom 
sve savjesno rijebavao, pa i na svaku glupost učtivo, ali sa 
prozirnom ironijom, odgovorio, kano pako jutrom posao 
bi najradije sa služavkom na tržište, gdje bi prema mrša¬ 
vim grošicima raspolagao i nakupovao zivež. 

Kad bi odbila jedanaesta ura, dohrlila bi iz kuhinje 
Marija, da ga opremi u audijenciju, sjednicu, anketu, sve¬ 
čanu vizitu i si. 1 ad bi ona pomno očistila izlizani cilinder 
i crni kaput, — vazda bi se odijevao u crno — podala bi 
mu palicu, a on bi joj se smješkao, svoga »požrtvovnog cr¬ 
nog janjčeka« srdačno izljubio i izašao. Marija bi morala 
vazda da ga čeka do prozora, a on bi joj domahivao šeši¬ 
rom prije no što bi zakrenuo preko ugla. Da ga nisu tolike 
bičevale muke, bilo bi prelijepo živjeti! 


16. Vrijednost »Popijevaka« napokon priznata. — Haydn, 
Mozart i Beethoven crpali iz naših vrela. (1890. — 1894). 

Jednom je prof. Vjek. Klaić pisao u »Vijencu«: »Naš 
napredak u glazbi — barem kakov je danas — gotovo je 
otrov, koji nam truje i ono malo narodnog života, što je u 
nama preostalo. Ćim više napredujemo u glazbi po receptu 
kosmopolita, tim se više otudjujemo biću svojemu. Jedan 
jedini čovjek, Franjo Kuhač, odvraća nas 
od stranputice, kojom smo zašli, ali mi ga 
ne slušamo, premda nam već četiri dece¬ 
nije dovikuje, da se osvijestimo. Jao si ga 
nama, ostanu li njegove tužaljke glas vapi- 
j u ć e g a u p u s t i n j i«. 

Ni ta glasna opomena nije koristila Kuhačevu radu. 
Kadgod bi on i u buduće izradio oveće djelo, obijao bi 

uzalud pragove, da nađe pripomoći za štampanje. Jedina 
»Matica Hrvatska« shvaćala je zamašaj njegovih djela, 
svakom ga prilikom u nuždi potpomagala materijalno, a 
njegove neke edicije štampala. God. 1887. izdala je Kuha- 
čevo biografsko djelo »Vatroslav Lisinski i njegovo doba«, 
pa je već 1904. slijedilo drugo izdanje. U toj knjizi bio je 
prvi put analistički skupljen sav Lisinskov rad, ocjene nje¬ 
gove glazbe, a ujedno i glazbeni razvitak ilirskog doba. 
Dok je Kuhač na tom djelu radio, znao bi žestoko odbaciti 
pero i uzdahnuti: »I Lisinski je bio mučenik svoga roda, ali 
je bar umro mlad, ali ja moram do starosti da kap po kap 
ispij em čemer iz dubokog kaleža!« 

Ta popularna biografija bila je prva Kuhačeva knjiga, 
koja je našla odziva u široj publici. Stoga se je autor po¬ 
žurio, — rad upaljive ćudi Hrvata — pa je naskoro izdao 
»Neuvelo cvijeće«, zbirku Lisinskovih pjesama za jedno 
grlo i glasovir, a kao nastavak slijedilo je »Ilirski glazbe¬ 
nici«, izdanje »Mat. Hrv.« 1893., kao prilozi za povijest 
hrvatskog preporoda. Ta knjiga sadržaje toliko obilje ma¬ 
terijala u jednom nizu minuciozno izrađenih portreta hrv. 
glazbenika, kao nijedna druga u hrv. književnosti. 

U to je Kuhačeva sarkastična žica našla novu hranu 
za doskočice. U glazbenom je zavodu bio imenovan za- 
časnim članom prije 25 godina, a diploma bila potpisana 
po kanoniku Gašpariću. God. 1889., na posve neobjašnjen 
način, imenovan je Kuhač po drugi put začasnim članom, 
diploma potpisana opet po Gašpariću tada već bi¬ 
skupu. Uz taj događaj nadovezivao je Kuhač i njegova 
kavanska družba neslane šale, a štampa je u tome sudje¬ 
lovala: »Doppelt halt besser!« dok je hrv. dnevnik pitao: 
»Koju diplomu će budući Kuhačev biograf držati za pravu? 
A koju za falsifikat?« Obzor je pako izjavio: »Mjesto dvo¬ 
struke diplome bilo bi bolje, da se zaslužnom našem čovje¬ 
ku poda realnije priznanje, koje bi on u svojim teškim 
Prijama nužno trebao, a glazbeni zavod je dužan, da 
to učini.« Našto je Kuhač rekao uredniku: »Prije će mi 
napisati i treću začasnu, nego li da mi pomognu!« 

Pouzdanog prijatelja našao je Kuhač u dr. Ise Kršnja- 
y oga, koji se kao predstojnik školstva trudio, da jednome 

od najzaslužnijih hrvatskih učenjaka obezbijedi starost. 
Stoga mu je ponudio, da će na zagreb. sveučilištu osnovati 
katedru za glazbenu znanost i povijest, o kojoj je potrebi 
češće bilo govora. Kao docent primao bi Kuhač 400 for. 
godišnjih a uz vladinih 600 for,, koji mu se spremaju uime 
začasne mirovine, mogao bi starac da bez bijede živi. No 
Kuhač je bio presavjestan, pa je ponudu otklonio uz mo¬ 
tivaciju, da za predavanja više glazbene znanosti nema 
pripravljenog materijala, već bi ga tekar morao složiti, što 
kraj prirođene mu pedanterije iziskuje mnogo vremena. 
Stega je umolio Kršnjavoga, neka mu pripomogne do ime¬ 
novanja na glazbenom zavodu za izvanrednog profesora 
teoretskih znanosti, koje je ondje već i predavao. No Krš- 
njavi mu odvrati: »Ondje imate previše neprijatelja! A 
vlada vas ne bi potvrdila, jer ste prevršili 60. godinu!« 

Kraj 60. svoje godine osjećao se Kuhač tako snažan, 
da je pisao prijatelju Grbiću u Ljubljanu: »U mojim godi¬ 
nama postane čovječji mozak gušći, pojmovi jasniji, izrazi 
korektniji. Koliko bih još mogao raditi! Imam sada pre- 
vratne, filološke i etnološke ideje i planove, pa bih trebao 
3—4 literarne snage, koje bi to sve napisale. Kad sjedim 
do pisaćeg stola, najsretniji sam čovjek, sve dok me ne 
počme mučiti misao na rad nakladnika!« 

Kad je g. 1890, došao u Zagreb Agrenjev Slavjanski 
sa velikom družbom ruskih pjevača, nije nitko slutio, da će 
taj »narodni glazbeni apostol« naučiti Hrvata cijeniti svoje. 
Slavjanski je bio veličanstvena patrijarhalna pojava, žena 
mu i kćeri prekrasne Ruskinje, a muški, ženski i dječji 
zbor bujna jedna slika kao iz drevne priče. Anđeoska 
grla djece, kliktavi soprani i tenori, začudno duboki basi, 
sve se to složilo u jedinstven pjev a capella, bez instru¬ 
mentalne pratnje, kojput samo harmonij, ali u najčišćo] 
intonaciji i disciplini grla, u dinamičkim finesama, kako ih 
svijet još nije čuo. Ti nebeski akordi titrali su uzduhom, 
ljeskali se sa boljarskih odora, sa dragulja i biserja u ras¬ 
košnom sjaju. Sav je Zagreb bio obuzet čarobnom opoj- 
nošću. 

Taj sveopći zanos upotrebio je Vjek, Klaić da u »Vi¬ 
jencu« nastavi svoja razmatranja: »Slavjanska družba je 

glazbeno preporodila naš bijeli Zagreb. Vječna im hvala! 
Na nas je pako red, da iza toga divnoga užitka ozbiljno 
razmišljamo: »Što sad? Da imamo svoju g 1 a z ib u, 
dokazao je Kuhač ne frazama, ni hipoteza¬ 
ma, nego ogromnom zbirkom »Južno - slov- 
jenskih popijevaka« i utukao one, koji su 
joj poricali b i t i s a n j e. Samo bi trebali ljudi, koji 
će mrtve kajde, koje je Kuhač napisao, oživjeti i poslagati 
to biserje u umjetne oblike, da budemo u glazbi svoji, kao 
što su Talijani, Nijemci i Francuzi.« 

Kako su svi hrv. glazbenici tada priznali, da su njihovi 
napjevi kud i kamo još ljepši od ruskih, to je Klade pokre¬ 
nuo ideju, neka se po Slavjanskovom uzoru pokuša da se 
slože narodne popijevke u jednu cjelinu, pa neka se izva- 
đaju u doličnom ruhu velikim impozantnim glasovnim apa¬ 
ratom. Na to su Klaić-Zajc-Kuhač odmah pristupili djelu. 
Potonji je iz svoje zbirke izabrao napjeve, Klaić složio op¬ 
ćeniti arangement, a Zajc ih harmonizirao i instrumentirao, 
dodijelivši na izrađivanje pojedine opuse mlađim kompo- 
nistima, Vjen. Novaku i Stocklu, te starom Đuri Eisen- 
hutu. Time je Kuhačevim »Popijevkama« 
označeno važno mjesto, koje će u budućnosti za¬ 
uzeti: vrelo, iz kojeg će crpsti potomstvo, 
kao osnovni motivi za buduću muziku. 

Dok je Slavjanski ruske napjeve prekrojio za kon- 
certnu dvoranu, i dok se trudio da dinamičkim finesama 
povećava njihov čar, to su hrv. komponisti naprosto vadili 
iz Kuhačeve »Zbirke«, od tamošnjih motiva načinili uvode, 
spojeve, zaglavke, a Kuhač je strogo bdio na tim, da se ne 
uvuku glazbene forme, kojih u narodu nema. On bi znao 
prigovarati: »Ovako je radio Slavjanski, koji samo imitira, 
ali naš seljak ovako ne pjeva!« 

Prvi nastup, kod kojeg je sudjelovao velik orkestar i 
120 grla, sav zbor glazb. zavoda i diletanti, bio je 30. svibnja 
1890., a ponovilo se još dva puta. Publika je slušala bez 
daha, bila je duboko ganuta. Najdublje je bio potresen sta¬ 
rac Kuhač. Ustao je iz parketa, kročio prema dirigentu 
Zajcu, pa se njih dvoje bez i jedne riječi zagrlilo i izljubilo. 

Kuhač je u tom času bio nagrađen za sva životna stra¬ 
danja, njegove su pjesme pobijedile, a on je tu pobjedu 
doživio! 

Ne puštajući, da hrvatsko općinstvo na zakročenoj 
stazi probuđenog narod, ponosa zastane, priredio je on još 
iste godine »Hrvatsku plesanku«, kojom je nakanio, da iz 
plesne dvorane istisne njemačku plesnu glazbu, za koju 
su zagreb. knjižari kroz godinu dana slali u inozemstvo 
do 200.000 for. Da mu djelo bude savršeno po formi i sa¬ 
držaju, prizvao je na saradnju mlađe komponiste Fallera, 
Ružić-Rosenberga, Šestaka, Bosiljevića i dr., koji su dopri¬ 
nijeli do elegantnih kadrila, valčika, i inih plesova, pa se 
je »Plesanka« umalo udomila na čitavom jugu. 

Od bezbrojnih znanstvenih prepiraka, koje bi Kuhač 
za svoga života zametnuo, bila je najzanimljivija, a po nas 
Hrvate najčasnija ona, u kojoj je učenjak zahvatio u nje¬ 
mačku klasičnu glazbenu književnost i stao dokazivati, 
koliko imade u njega našeg narodnog blaga. Ta se je borba 
započela već 1886., kad je na Kuhačevu studiju o Haydno- 
voj »Carevki« prvi reagirao njemački zastupnik u bečkom 
Reichsratu imenom Wrabetz, i s ogorčenjem odbio tu »drsku 
tvrdnju«. Kuhač se nato nije obazirao, već marljivo skup¬ 
ljao materijal, a napokon u zagrebačkom »Kroatische 
Rundschau« iznio veliku studiju »Uber den Ursprung der 
oester. Volkshymne«, za koju je Haydn »posudio« našu 
narodnu »Vjutro rano se ja stanem«. Na tu temeljito i 
stručno izrađenu stvar javila se je Wiener Musikzeitung 
»Lyra«, te izjavila, da je to jednaka »Slavische Findigkeit«, 
kao što i ona, kad je neki češki fanatičar uvrstio Mozarta 
po plemenu među svoje narodnjake. No Kuhač ne bi 
tvrdio, što nije dokazano. On je u Đakovu ušao u trag 
Mozartovom šurjaku, imenom Hajdalu, koji je, došavši iz 
Praga, kroz mnogo godina bio regens ćori đakovačke 
crkve, pa svom glasovitom rođaku marljivo šiljao hrvatske 
pučke napjeve, preporučujući ih na uporabu kod kompo- 
niranja komorne muzike. Ti naši motivi po Mozartu geni¬ 
jalno izrabljeni, činili su se Česima, da su njihovi. Kuhač 
je sada oborio i to mišljenje. 

U takovim polemikama bi Kuhač silno uživao, jer je 
bio vazda bolje potkovan nego li njegovi napadači. Dok se 
je spremao, da u velikom kojem njemačkom glazbenom 
listu svoje smjele tvrdnje opširno obrazloži, na veliko je 
svoje čudo našao rehabilitaciju u berlinskoj »Allgemeine 
Musikzeitung« iz pera dr. Hermanna Reinmanna, solidnog 
njemačkog muzikologa. Taj je u ovećoj raspravi »Zum 
Kapitel der Entlehnungsfrage« osvijetlio ta pitanja o 
Haydnu, Mozartu i Beethovenu, kako ih je Kuhač iznio na 
temelju dokaza. Kako je Reinmann u svrhu narodno-gla- 
zbenih studija nekoć bio proputovao južno-slavenske kra- 
jev, to je solidnom njemačkom točnošću i na temelju Ku- 
hačeve »Zbirke« dokazao »Lyri«, da su učenjakove tvrdnje 
bile zaista ispravne. 

Kad je Kuhač bio pohodio Ugarske Hrvate, potražio 
je i Haydnovo rodno mjesto Rohrau, gdje je našao tik 
crkve i grob Haydnovog oca sa napisom Haidin, i njegove 
majke, Kollarove, nazvane po zvanju njena oca kolara. 
Ondje je Haydn 29 godina bio kapelnikom na dvorcu kneza 
Eszterhazi-a u Železni - Eisenstadt, a kad je od bečke 
dvorske kancelarije primio časni poziv, da komponira 
»Carevku« za novog vladara Franju, tad se poslužio pje¬ 
smom Hrvata oko Kolnova i iz Međimurja, pa su prvi 
taktovi posve identični sa početkom narodne pjesme. Ne¬ 
kom objesnom nasladom nastavio je sada Kuhač, da pred 
Nijemce iznese još i daljnja »otkrića«. Dokazao je na istom 
temelju, da je za Haydnov »Nocturne« služila naša »Nikaj 
na svetu lepšega ni«, za finale d-dur simfonije »Oj Jeleno, 
Jelena jabuka zelena, za finale es-dur simfonije »Divojčica 
potok gazi, noge joj se belu« a za andante u istoj es-dur 
simfoniji dvije naše narodne »Na travniku« i »Jur postane 
protuletje«. Zatim za b-dur simfoniju »Slavić, ptica mala«, 
za Adagio u G-duru »Čuješ Doro, Doro moje«, a za prešlo 
u d-duru iste simfonije »Cvjetnati veš«. Veličanstvena pa- 
ko Haydnova misa »Hier liegt vor Deiner Majestat« krije 
više naših napjeva, ni najmanje nabožnih, kao što je »Sa¬ 
dila sam bažilek« , »Kozač kozice pase«, »Jedna ciganka 
sa mnom se hvali« i više sličnih jogunastih. Uz to traži 
učenjak, neka Njemačka bar prizna, da je Haydn bio 

Slaven iz Slovačke, pa da je vadio narodno blago iz svoga 
kraja i svoga naroda. 

Zatim je i Beethovena uzeo na nišan. Poznato je u 
muzičkoj povijesti, da je taj glazbeni gigant bio Haydnov 
učenik. Oni se doduše nisu voljeli, jer je Beethoven smjelo 
rastrgao tradicionalne verige, pošao svojim putem, vođen 
po vlastitom revolucionarnom duhu u glazbi, pa bi ga 
»Papa Haydn« radi ponosa i prkosa psovao »Grossmogul«. 
Uz to bi ga podučio ovako: »Suche Er nicht lange, ein 
Thema zu erfinden, sondern nehme Er eine Volks- 
m e 1 o d i e und verarbeite Er dieselbe, w i e i c h e s 
getan habe.« Možda nije Haydn svom učeniku ni 
spomenuo, da su to napjevi ugarskih Hrvata. Kasnijih go¬ 
dina navratio se Beethoven ljeti u onaj kraj, dok je bio 
gostom grofice Erdodi u Jedekovu, pa je tamo među 
narodom na paši mnogo zabilježio, što pjesme, što fru- 
lanja. U Beču se je pako počešće sastajao sa Suppanchi- 
chem, čovjekom hrvatskog porijetla, koji je bio kapelni¬ 
kom kod Razumovskove glazbe. Taj ga je naročito 
oduševio za ljepote južno-slavenskih napjeva Hrvata, koji 
su u brojnim kolonijama nastavali mjesta oko Wiener- 
Neustadta do Beča i dalje do Heiligenstadta i Modlinga. 
Tamošnja »Dorfmusik« bila je do najnovijeg doba jedino 
hrvatska, jer su niži staleži, kano lugari, pudari, pastiri, 
vinceliri i gajdaši svi bili rodom Hrvati, poznati još i dan¬ 
danas kao »Handlkroaten«, buduć da se bave naročito 
gajenjem i prodajom peradi. Ondje je Beethoven kompo¬ 
nirao svoju divnu Pastorale-simfoniju br. 6, u kojoj ima 
motiva hrvatskih plesova, naročito u crescendima I. 
stavka, gdje se motiv ponavlja u ritmu hrv. kola. Skrupu¬ 
loznim istraživanjem ustanovio je Kuhač, da u Pastorale- 
simfoniji imade još i naših napjeva »Grad gradio kovi- 
ljiću«, »Cvilio je star novače«, »Lepa Mara plave rože 
brala«, kao i staro-srpski iz poganskih vremena »Sirvonja 
do sirvonja« i »Božur, ti božur«, koje su amo ponijeli Bo¬ 
sanci, kad ih je kralj Robert tuđe naselio. 

Tu je veliku Kuhačevu analizu štampala berlinska 
»Allgemeine Musikzeitung« a dr. Reinmann se nato opet 
javio: »Vielleicht ergreift der ftir das sudslavische Volks- 


102 


lied zweifellos sehr verdienstvolle Prof. Kuhač noch ein- 
mal die Feder, um in dieser fiir uns deutsche Musiker 
brennenden Beethovenschen Entlehnungsfrage nahere 
und vor allem klare ins Einzelne gehende Aufklarungen 
zu geben. Der Dank aller Musikfreunde ist ihm sicher, 
mag der Bescheid ausfallen wie er will.« 

Dok su vanjski stručnjaci sa kulturnog sjevera pri¬ 
znali Kuhaču autoritet, to su te iste rasprave, preštampane 
u hrv. tjedniku, pobudile nov jal i učenjaku pribavile na¬ 
dimak »glazbenog Hochstaplera«, koji svakomu hoće da 
nameće svoju hrvatsku megalomaniju. Ovaj put je Kuhač 
— možda pod utjecajem njemačke uglađenosti, kojom se 
vani prema njemu postupalo — odgovarao domaćim na¬ 
padačima vrlo stvarno: Ja ne prikazujem mojim sunarod¬ 
njacima naše popijevke u Haydnovim i Beethovenovim 
kompozicijama zato, da vide, kako su naše blago izrablji¬ 
vali, nego da im predočim, koliku muzičku snagu, 
vrijednost i ljepotu ove u sebi kriju, dok su 
svjetski majstori našli za vrijedno, da na ovoj osnovci 
stvaraju svoja djela neprolazne slave. Time 
hoću, da u Hrvata budim ljubav za vlastitu narodnu glazbu, 
te da ih ponukam, neka ju i z o b r a z u j u i usavrše. 

U to je osvanuo 20. stud. 1894., Kuhačev 60. rođendan. 
Nitko se toga ne bi bio dosjetio, da nije komponista Fra¬ 
njo Vilhar skupio malenu deputaciju Kuhačevih štova¬ 
telja, pa ju doveo pred svečara. Istog jutra, vrlo tužnog, 
upitala ga je Marija: »Mili moj, što da ti skuham na taj 
svečani dan?« — »Što imademo u kući? U mene danas 
nema novaca!« : — Žena je teško uzdahnula i šapnula: 
»Ništa, do brašna za rezance!« — »Ej, pa hvala Bogu, da 
je bar toga!« osmjehnuo se starac. Kao neko božje čudo 
donijela je nato pošta tovljenog purana i lagvić vina, 
darove zagorskog prijatelja župnika Vojske iz Bednje. 
Pobožna ženica je nato sklopila ruke i uskliknula: »Moja 
je jutrenja molitva ipak koristila!« 

17, Posljednji uzlet ; duha« Sedamdeset-godišnjica, 

(1894.-19060 

U najnovije doba radio je Kuhač potenciranom ner¬ 
voznom hitnjom, sluteći, da prenapete sile moraju prije 
reda da popuste. Sjedio bi sada 5—6 sati do pisaćeg 
stola, crpeći iz preostalog silnog materijala, što ga je 
tokom mnogih godina nagomilao. Najbolje radnje onog 
vremena ostale su u rukopisu, kao što je »Die musika- 
lische Ortographie«, na kojoj bi radio i popravljao preko 
30 godina, znajući, da će tim reformatorskim idejama u 
muzičkom svijetu izazvati začuđenje, a možda i otpor. 
Tu se naime nije radilo samo o pravilnom notalnom pi¬ 
sanju, već je riješio i razne harmoničke probleme, usljed 
koje bi se poduka u harmoniji u buduće postavila na posve 
nove osnovke. To djelo nije specijalno narodno, već opće¬ 
nito glazbeno, stoga ga je napisao njemački. 

Drugo djelo one epohe bila je »Uputa u glasoviranje« 
sastavljena patriotskom nakanom, da se kojekakove nje¬ 
mačke »Klavierschule« potisnu ukraj i da se nadomjeste 
slavenskom. Ovim djelom se Kuhač vanredno ponosio, 
veleći: »Time smo pokazali, što mi možemo! Sve je u 
tome domaće: komponisti, melodije, nakladnik, papir, sla¬ 
gari, štampanje i uvez. U tom je djelu nastojao, da po¬ 
četnike u glasoviranju prevede preko prvih dosadnih 
mekaničkih poteškoća time, što im je podao ljupke 
vježbice sa poznatim hrvatskim melodijama, a monotone 
vježbe prstiju oživio humorističkim naslovima kao »žablji 
koncert« i dr. 

Ova »Uputa u glasoviranje« poput gotovo svake Ku- 
hačeve edicije imala je također svoju čudnu historiju. 
Ponudivši djelo najprije hrv. zem. vladi, da ga štampa u 
školskoj nakladi, bio je zle sreće, jer je tamošnji cenzor 
bio pedagog bez teoretskog glazbenog znanja. Nato je 
rukopis putovao u Sarajevo do Koste Hormana, predstoj¬ 
nika bos. muzeja. Taj je djelo ponudio bosanskoj vladi, 
gdje je bilo i primljeno, ali bi se autor morao da odluči na 
neke promjene, naročito u naslovima, gdje bi trebalo na¬ 
zivlja »hrvatski« promijeniti u »naše«, a melodije, koje 

slušača podsjećaju na popularne hrv. crkvene napjeve, 
zamijeniti s indiferentnima. Tako je željela austrofilska 
vlada. 

Ovaj put je Kuhač pero dobro umastio i pisao: 
»Glavni cilj mog 40-godišnjeg rada bio je vazda i uvijek 
da koristim hrvatskoj svojoj domovini. Težko mi se je 
iznevjeriti tomu smjeru za volju političkog oportunizma. 
Vrlo dobro shvaćam te Vaše prilike, te bih i voljan bio, 
nešto popustiti, ali da zatajim posvema Hrvatstvo i ka¬ 
toličku crkvu, odnosno njene melodije, to nikako ne mogu, 
ma da bih imao i materijalne koristi od toga. Moja se 
»Uputa« sada štampa i bit će skoro gotova. Predao sam 
ju besplatno sveuč. knjižari Roberta Auera, t. j. ja 
sam svojedobno primio u tu svrhu podporu od hrv. zem. 
vlade i od »Matice Hrvatske«, stoga sam autorsko pravo 
prenesao na rečenu knjižaru bez otštete, samo neka se 
djelo štampa onako, kako sam ga zasnovao«. 

»Uputa za glasoviranje« bila je od općinstva prim¬ 
ljena sa simpatijom, a glazbeni zavod ju odredio pitom- 
cima za isključivu porabu. U Zagreb, ženskom samostanu 
uvela ju je č. sestra Rozalija, koja se trudila, da ju raspa- 
čava u svim njihovim školama i tečajevima. Kad je već 
za godinu dana bila doštampana i druga naklada, obratio 
se je Kuhač na biskupa Stadlera, neka to djelo preporuči 
i bosanskim školama, seminarima i samostanima. Pri¬ 
mivši odgovor od Ordinarijata vrhbosanske biskupije, 
prasnuo je u glasan smijeh, premda je od naravi bio du¬ 
boko religiozan. 

Odgovor je naime glasio: »Biskupski ordinarijat ne 
može knjigu mladeži preporučiti, buduć da se u njoj na¬ 
laze vježbice, kojih je napjev u narodu suviše poznat, pa 
im se svirajući nehotice namiče i tekst, koji se upravo 
protivi moralu. Istina, tekst nije podpisan u vježbici, ali 
je isti u narodu tako razgranjen i ukorijenjen, da čim se 
čuje napjev, odmah i tekst dolazi u pamet. Ako i mladež 
samostanskih škola i ne zna za nepristojne tekstove nekih 
melodija, to oni ipak mogu pobuditi sablazan, pa ne smije 
nijedan učitelj, a kamo li duhovna oblast biti indiferentna. 

Vrlo se je neugodno dojmilo jednoga gospodina, koji je do¬ 
šavši u zagrebački samostan, čuo, kako djevojčica vježba 
melodiju neke ljubavne pjesme, pak joj tu vježbicu zadala 
časna sestra učiteljica. Crkvi je stalo, da srce nijednog 
vjernika ne bude ozledjeno ili smućeno.« Pročitavši taj 
kuriozni odgovor svojim prijateljima, dodao je Kuhač: 
Najljepša naša budnica »Još Horvatska ni propala« 
imade još i jedan drugi, prostački tekst,ali se mi za nj 
ipak ne brinemo!« Cenzor »Upute« bio je kanonik Jeglič 
u Sarajevu. 

Ovakovi maleni »porazi« znali su kod Kuhača na 
časove izljuštiti dobrohotni humor. Pročitavši sarajevsko 
pismo, primio je posjet bivše svoje učenice J. T., koja mu 
je prije vjenčanja došla, da se oprosti. On joj je dao ša¬ 
ljive savjete za budući brak, zatim uzeo njenu drvenu 
lepezu, pak joj na nju zapisao: 

Guck auf Deinen Alten 
Auch in spaten Jahren 
So lieblich und so traut — 

Wie jetzt als Braut! 

dočirn soi se mnogi ljudi s potpunim pravom bojali njegova 
zlobnog »pogana jezika«. Tako se zbilo i prigodom sve¬ 
čane instalacije davnog Kuhačevog prijatelja i pomagača 
u literarnom radu, Ivana viteza Trnskoga, za pravog člana 
jugosl. akademije. Na banketu bio je Kuhač jedini još ne¬ 
imenovani, — tek kasnije za dopisujućeg člana, ali nikad 
dalje. Poslije duhovitih govora i nazdravica, kad se raspo¬ 
loženje već dobrahno bilo razvedrilo, uze Kuhač da priča 
sitne narodne pošalice, šibajući krupnim tamnim očima 
na sve strane, da vidi, kako se njegove pričice dojimlju 
učenog društva. Bilo je mnogo smijeha nad tim novim do¬ 
skočicama. Odjednom upita jedan od najuvaženijih aka¬ 
demičara: »A otkuda Vam te zgodice?« — »Iz akadem¬ 
skog rječnika!« — Tableau! 

Jednu jedinu radnju je kasnije kruto požalio. To je 
bila »Anarkija u književnosti i umjetnosti«, na kojoj se 
je jasno opažalo, da iza najmodernije struje daleko za¬ 

ostaje. Bilo je g. 1898. u doba, kad je zavladala secesija, 
naročito u likovnoj umjetnosti, pa se digla i literarna mla¬ 
dež, oprostila junački od tradicije i zakročila smjelim ne- 
utrtim stazama. Stari su se umjetnici zgražali nad »golo¬ 
tinjom«, »verizmom«, »naturalizmom« i oštro ih osuđivali. 
Oni, koji nisu bili dosta smioni, da sami istupe javnom 
rječju, nagovarali su Kuhača, poznavajući njegovu ne- 
ustrašivost i borbenost, neka se kao slobodan i neovisan 
čovjek eksponira na obranu starog »morala«. On ih je 
najprije odbio riječima: »Već sam sit polemika, star sam 
čovjek, hoće mi se mira«. Ali pero nije htjelo da miruje! 
Tada je Kuhač napisao gornju brošuricu, na koju je vrlo 
duhovito odgovorio Ivan Pilar, i mladima izvojštio pot¬ 
punu pobjedu. Kuhač se radi toga dugo nije mogao da 
primiri, bio je zapao u pogrješke ostarjelih konzervativaca, 
koji svoje nazore brane samo još na temelju tradicije. 
Zato je zanimljivo njegovo pismo, upravljeno na Drag. 
Honsu, ravnatelja glazb. škole u Karlovcu: 

»Vi mladi ljudi, koji slijedite pravac pretjeranoga Ni- 
emca Rikarda Wagnera, imadete možda pravo, da upo- 
trebite u Vašim djelima i mnogo glazbeno-ružnoga, jer je 
sadašnji sviet zaista ružan, a umjetnost treba da je izraz 
duha vremena. Isto rade i romanopisci i dramatičari, pošto 
i oni opisuju više ružne nego li lijepe strane ljudskoga ka¬ 
raktera. Pa ako tuj tamo izbija lijepa koja strana, namah 
dolazi neugodan akord, koji pokvari užitak jedne ljepote. 
Rekoh, da je sadašnji sviet takov, ali mi stariji ne možemo 
odobravati takovu karakteristiku, dapače mi ju ne možemo 
ni pojmiti. — Mi stari učili smo, da je umjetnost prikaz 
ljepote, da umotvor mora biti jasan, da mora imati u svim 
djelovima dosljednu simetriju i eurhitmiku, pa da monoto¬ 
nija pravilnosti ne dosađuje, da mora imati umotvor i kon¬ 
trasta, da oživi cielo djelo. — Vi novotari drugčije mislite: 
vi vriedjate i tamo simetriju, pravilnost i blagozvučnost, 
gdje tomu pravoga povoda ni neima, a to sve samo zato, 
da bude djelo novo, da dokažete, kako ste se oslobodili 
vječnih zakona logike, što vi zovete »starim Zopfom«. Ne¬ 
ka bude! možda će se umjetnički ukus svieta tako promi- 
eniti da će ono biti ružno, što mi po glazbenoj logici i 

blagozvučnosti držimo liepim i opravdanim. Kada bih, mo<j 
gospodine, u svojoj kritici i rekao, da imadete liep glazbeni 
talent i bujne fantazije, ali bi dometnuo, da se Vaš rad 
osniva na novoj njemačkoj struji, ne bi čitatelji uzeli, da 
je Vaš rad posljedica ojačane te struje nego: Po tom dakle 
ne vriedi kompozicija mnogo, osobito ne za nas Hrvate, 
koji ne ćemo da usporedo plivamo sa Niemcima. Uz takove 
okolnosti bolje da šutim. Na kraju konca ipak je moguće, 
da vi novinari imate pravo, a mi stari slavenski pa¬ 
trioti da se varamo. Oprostite mi moju iskrenost!« 

20. stud. 1894. navršio je Kuhač 70. svoju godinu. Prof, 
Iso Kršnjavi nagovarao ga je, neka tom prilikom izda brošu- 
ricu »Moj rad«, da svijet, koji ga znade jedino po »Popijev¬ 
kama«, pozna u njem i reformatora, znanstvenog istraži¬ 
vača hrv. muzičke etnografije, najkompetentnijeg sudije 
za označivanje narodnih glazbala, temeljitog teoretičara, 
koji je prvi razglabao i osvijetlio hrv. narodnu glazbenu 
tradiciju i krčitelja puteva prema umjetničkoj glazbi i na¬ 
rodnom duhu. Kuhač se na tu autokritiku dugo nije mogao 
odlučiti, — premda su protustranke odavna bile zašutjele — 
veleći: »Kano da sam pred sobom skidaš kapu!« Napokon 
se ipak prihvatio posla, složio posve kratku autobiografiju 
od 17 štampanih stranica malenog oktava, ali i uz potpun 
popis svojih štampanih i neštampanih literarnih radnja i 
kompozicija. 

Međutim se je Kršnjavi mnogo trudio, da povede 
akciju oko sabiranja narodnog dara za sijedog učenjaka, 
koji je u starosti ostao pustih ruku, gotovo bez krova, Od- 
ziv u općinstvu bio je tako slab, da se je jubilej 70-godiš- 
njice morao da odgodi na 15. prosinca, do kojeg se dana 
mukom sabralo 6000 kruna. U Kuhačevim se rukama ta 
svota rastapala kao aprilski snijeg na suncu. Poplativši 
brojne dugove i namijenivši kćerkama malen miraz, putni 
trošak sestri Rozi, da mu posljednji put dođe u pohode, 
ostade mu samo svotica »za nove crne hlače«. 

U veče 15. pros. doživio je starac prvu i posljednju 
svoju slavu. Pred njegovim stanom u Samostanskoj ulici 
br. 16 skupila se sva zagreb. pjev. društva pa mu prirediše 
podoknicu. Jubilarac je stajao do prozora i razgaljene duše 

slušao hrvatsku pjesmu, za koju se je, progonjen i izrugi¬ 
van, kroz sav svoj vijek nepokolebivo borio. Sad se ta 
pjesma diže iz stotinu mladih grla prema noćnom nebu, 
jaka je i snažna, kliktava i slavna, i —vječna. Kuhačeva je 
misija dovršena! — 

A tad je prvi put za života izrekao slovo pred velikom 
masom. Riječi su mu se nizale s usana kano maleni biseri, 
svaka je krila u sebi jednu mučnu etapu njegova radina 
života, jedan drhtaj njegove duše, jedan sretni klik nad 
pobjedom hrvatske narodne muzike. On je govorio: 

»Braćo i prijatelji! Vjerna, ustrajna i patriotična glaz¬ 
bena naša vojsko! Za evo iskazanu mi krasnu počast naj¬ 
srdačnije Vam se zahvaljujem. Kod te prilike dozvolite mi, 
da Vam nešto srcu privežem, a to je, da gojite hrvatsku 
glazbu, ne samo onka kao dosele, nego još i više. Pri¬ 
grlite ju svom dušom i svim mladenačkim žarom. Jer ako 
mi ne ćemo uzeti tu siroticu — inače divnu, ljupku — i 
hrabru pod naše okrilje, tuđinac zaista ne će. Zato i velim: 
samo hrvatski, te ako Vam je gdje moguće, i s k lju- 
č i v o h r v a t s k i! To bi bila moja želja, a bio je i kroz moj 
cijeli život moj program!« — Krupne suze, što su se sve¬ 
čaru cijedile nuz obraze, sprječavale su ga da vidi, kako 
su njegove proplanute riječi djelovale na prisutne pjevače. 
On nije nikada bio govornik, ali u zanosu nizale bi se riječi 
s njegovih usnana tim uvjerljivije i spontanije. 

Jednog je dana Kuhač doznao iz novina, da ga je kralj 
odlikovao viteškim redom Franje Josipa. Taj je momenat 
opisao u pismu običajnim humorom: »Kad sam primio tu 
vijest, koju mi je brzojav potvrdio, rekoh svojoj staroj, da 
sad treba moju pisarnicu pošteno očistiti od suvišnih di¬ 
ploma, starih ormara i t. d., samo moj relijef od sadre 
ostaje u mojoj »viteškoj dvorani«. Ali sad se više ni ne pri¬ 
stoji, da ja jutrom idem na trg, pa da sa služavkom kupu¬ 
jem peršina, repu i špinac, pa da s njome jelo kući prtim. 
Odsada moraš ti ići na trg, »Moja mi je crna vragoljanka 
odvratila ozbiljnom komikom: »Ah toga nema! Ako si ti 
postao vitez, onda sam ja viteškinja, a vitez mora napram 
dama da se viteški ponaša« — Eto vidiš, nikad s babama 

na kraj! Onda je moj generalkomando pošla i svečano mi iz¬ 
gladila moj stari cilinder, pa me izgurnula iz kuće da pra¬ 
vim nužne vizite!« 

Uto ga je iz Beča pozvao dr. Rešetar, zet prof. Vjek. 
Jagma, neka na trošak etnografskog društva u Beču izradi 
etnološki, folklonstički i glazbeni prikaz onih Hrvata, što 
žive u naseobinama po Cislajtaniji, naročito po Gornjoj i 
Donjoj Austriji. Kuhač je taj lijepi poziv čitao i ponovno 
čitao, kadno mu na oči navriješe suze. Sjetio se onog 
svog akademičkog doba, dok je sa sitnom prtljagom, u oko¬ 
vanim čizmama, a sa starim debelim štapom u ruci (čuva se 
u grad. muzeju u Zagrebu) obilazio hrvatske krajeve, no- 
civao kod dobrodušnih učitelja i župnika, a sutradan u zoru 
bezbrižno gunđajući koji napjev nastavio svoj put. Tomu 
je davno, . . . davno! Ala je bilo lijepo! A srce prepuno 
gizdavih osnova, da se kojput sam sebi narugao. A ipak 
su se sve ispuni 1 e - još i više! Bilo je vrijedno 

SU* 1 Pah l - , J t da , n tren te sreće vri )’ edi više °đ tri dana 
blagog pocmka! Tad uze u ruku svoj stari štap — vazda je 
bio prislonjen uz pisaći stol — i milo ga pogladio. Sav ,e 
vec oguljen i izderan, taj njegov mnogogodišnji pratilac, pa 
ne bi ni on više podnosio novih teških muka putovanja! . 
tim, ali tko će poći mjesto Kuhača? Zar među mlađima 
nema a ma baš nikoga? 


18. Žižak dogorijeva. — (1907. — 1911.) 

Jed £°g i e dana Kuhač pisao prijatelju kapelniku Šes- 
ak “ u Knzevce: »Brate, zlo je, ne mogu spavati, nemam 
apetita, teško dišem, kašalj hoće da me udavi, a vid i pam¬ 
ćenje pomalo popuštaju. Na mojim starim orguljama ništa 
vise ne valja: Mjeh ne valja ni pedali, sve pišti, dreči, o re- 
gistrima ne ću ni da govorim! Previše sam se mučio pre¬ 
više kuburio, pa zato ti je nastao marazmus!« 

No duševna jačina u trošnom je tijelu još uvijek pot¬ 
pirivala žižak života. Svakim danom dosjetio se staras 
nečemu, sto je trebalo zapisati, izraditi, fantazija još uvijek 
stvarala, misli još uvijek procvjetavale. Pogotovo kad je 

šefom školstva postao dr. Ferdo Mixich, tankoćutni pro¬ 
micatelj lijepih umjetnosti, naročito glazbe. On je pozvao 
Kuhača neka priredi za štampu preostale knjige svoje 
zbirke, pa će ih zem. vlada izdati, da djelo bude cjelovito. 
Tad je iza 29 godina Kuhač svoju »mrtvu narodnu 
glavnicu« izvukao iz omašnog ormara. Ruke su mu po¬ 
drhtavale od silne uzrujanosti, pa je ganućem zahihotao: 
»Kasno mi je ptica zapjevala, ali ipak pjeva!« — Onda je, 
u koliko su mu dopuštale slabe sile, stao sređivati ponajpri¬ 
je petu knjigu. A kako je u zakucima dubokog ormara našao 
i vrlo vrijedne rukopise, pa i Lisinskove originalne kom¬ 
pozicije, to ih je ponudio dr. Mixichu, neka ih zem. vlada 
prekupi za 300 for. pa neka ih pokloni hrv. pjev. društvu 
»Kolu«, gdje se čuvaju i ostali Lisinskovi opusi. To se je 
i izvršilo. Za uređivanje pako »Popijevaka« umolio je 
šefa, neka mu dodijeli za pomoćnika mladog učitelja i 
glazbenika Brčića iz Đakova. Tu je molbu vlada odbila, 
jer je Brčić bio — opozicionalac, ali je na ponuku Mixi- 
chevu odlučila, da od Kuhača prekupi sav njegov bogati 
arkiv sa rijetkom znanstvenom knjižnicom i njegovo »siro¬ 
mašno blago«, pa mu je u to ime isplatila 10.000 for. Od 
toga je starac opremio svoje kćeri za udaju. 

Pomalo mu je ponestalo i tih novaca, preostala samo 
redovita vladina potpora, Rauchova je vlada pala, a 
s njom i dr. Mixich, dok su »Popijevke« drijemale u nekom 
zakutku vladine palače, a na njima označen plameni žig 
»nije prihvaćeno«. Držalo se u prezidi jalu, da se je pre- 
kupnjom inventara vlada dobrahno odužila učenjaku, 
a popijevke neka čekaju do druge zgode. Jednog dana 
povratile su se pod Kuhačev krov, zauzele prijašnje 
mjesto u starim ormarima. Marija je suznim očima gledala 
u milog svog patnika, kojega je ovaj put izdao humor, već 
je slegnuo ramenima, kano da se sam pred sobom ispri¬ 
čava: »Što ćeš, nije pravi junak, ni umjetnik, tko nije 
ujedno i zanesenjak!« 

Lišen najvažnijeg svog materijala i mnogih nužnih 
podataka, ipak je nastavio rad, trudeći se, da crpe iz vla¬ 
stite memorije i bogatog svog znanja. Složio je za Matičino 
»Kolo« oveću lijepu studiju s notama »Žetelačke popi- 

jevke iz Zagorja«, koje po njegovu sudu potječu iz po¬ 
ganskog doba. U »Agramer Zeitung-u« štampala se nje¬ 
gova »Musikgeschichte der Kroaten« koju su njemačke 
stručne revije također odštampale, uz to je neumorno 
nastavljao sakupljanjem materijala za veliki biografski i 
bibliografski glazbeni riječnik. Napokon je starom svojom 
borbenošću stupio pred začuđeni svijet brošurom »Vuk i 
Vukovci«. 

U ovoj je dokazivao na pedantni učenjački način, da je 
Vuk Karadžić pod imenom »Srpskih pjesama« i priča sku¬ 
pio mnogo toga iz svih južno-slavenskih pa i neslavenskih 
krajeva. Neke falsifikate bio je već otkrio dr. Nikola 
Andrić, no Kuhač je tomu posvetio posebne temeljite stu¬ 
dije. Zatim je slijedila rasprava »Hrvati svi i svuda«, koji 
je maliciozni naslov išao na Vukov račun. U toj radnji 
oslikao je Kuhač život Hrvata u raznim krajevima širom 
svijeta. Njegova etnografska istraživanja, napose rad, loza 
i imena, vodila bi ga kojput predaleko, pa bi ga svijet s 
pravom nazvao šovinistom, ali u najplemenitijem smislu. 

Najveća mu je pako bila briga, da u potpunoj dušev¬ 
noj bistrini dovrši golemu svoju »Komparativnu muziko- 
logiju«. Dosada se štampalo u »Radu« jugoslav. akade¬ 
mije: Uvod. Poglavlje: I. Temperatura glazbenih intervala, 
2. O porabi glazbenih intervala, 3. 0 glazbenoj sintaksi, 
u svem 91 folio-stranica (god. 1904.). Original je napisao 
za širi znanstveni svijet u njemačkom jeziku i završio 
Goethe-ovim citatom iz »Divana«: »Der Quellenforscher 
gleicht dem Astronomen, der auch tausendmal in den ge- 
stirnten Himmel schaut, und doch immer wieder Neues 
entdeckt.« A onda je odbacio pero i uskliknuo: »Hvala 
Bogu, to je bio cilj i svrha mog cijelog ži¬ 
votnog rada!« 

Zatim je rekao svojim prijateljima: »Jedanput mora 
čovjek ipak prestati da piše, da ne bude smiješan i »alt- 
vaterisch! kako to tvrde naši mladi. Oni su se rugali i 
starom Trnskom, koji još uvijek pjesme kuje, ali svoje 
pero ne umače u tintu nego u vodu! Što bi tek rekli meni, 
koji ih još uvijek kontroliram?!« 


Ipak nije Kuhač bio kadar da miruje. Sa bolesničkog 
loga u mučnoj besposlici pratio je pozornije no ikada 
novu domaću glazbenu literaturu, a kad bi naišao na 
krupne pogrješke, tad bi ih ispravio u štampanom članku 
ili u obzirnom privatnom pismu.* Na taj način je dokazivao 
Mađarima, da je njihova hipoteza posve neispravna, da 
je sv. Metod svoju biskupiju bio osnovao na Blatnom je¬ 
zeru. To je »blato« značilo one silne baruštine i močvare 
oko Osijeka u Slavoniji, gdje se je nekoć nalazila prva 
arijska biskupija, a Metod ondje osnovao i svoju. 

Kroz više godina pomagao je Kuhač ugarskim Hrva¬ 
tima, da za svoje bogoslužje, koje je od davnine ostalo 
hrvatsko, prirede hrvatski kantual, pa je to izdanje ispra¬ 
vljao, redigirao, namaknuo potpore, a sve bez ikakova 
materijalna interesa. Nadalje je marno dopisivao sa Luži- 
čkim Srbima u Saskoj oko Bautzena i Dresdena, savje¬ 
tovao ih, kako da prirede prvu svoju narodnu izložbu, 
kojoj se je tada sav svijet divio. Kraj toga je našao još 
vremena i snage, da se zanima za mlade glazbene talente, 
pa kad bi za kojega saznao, starac bi ushićeno uskliknuo: 
»Još Horvatska ni propala! Ima ih, bude ih, koji će moju 
misiju nastaviti!« 

Na sreću nije Kuhač doživio, da se njegova »misija«, 
koju je iskupio svojom krvlju, od neposredne buduće ge¬ 
neracije nije smatrala ni važnom ni odlučnom. Mnogi ga 
ljudi još i dandanas krivo sude i podcijenjuju, držeći, da 
nije dostatno, što je kao sakupljač, istraživač i teoretičar 
podao svome narodu. Tek prof. dr. Božidar Širola u svom 
»Pregledu povijesti hrvatske glazbe« posvetio je Kuhaču 
doličnu pažnju, opširno i objektivno obrazložio silne nje¬ 
gove zasluge za razvitak hrvatske narodne muzike, kojoj 
je postavio solidnu teoretsku strukturu, na kojoj se sada 
naša muzika može razvijati u bezbrojnih i prerazličitih 
svježih grana i grančica. 

* Dobrovoljni sekreter bio mu je sve do smrti vjerni prijatelj 
prof. Kućak. 


8 Matica; Kuhač. 

Širola kaže: »Današnje se evolucionističke teorije 
muzike u svem ne slažu s Kuhačem, ali abstrahirajući po¬ 
lemički dio njegovih rasprava, mora mu se priznati važ¬ 
nost njegovih istraživanja o osebinama pučke muzike, 
naročito hrvatske. Ovo je za daljnje istraživanje 
isto tako važno, kao što je i njegov zbornik »Južno- 
slovjenskih popijevaka« osnovom svemu daljnjemu radu 
oko sabiranja pučkih napjeva.« A svaki misaoni čovjek 
mora da prizna: Kaošto je Lisinski s »Porinom« dandanas 
daleko zaostao za savremenom hrvatskom opernom pro¬ 
dukcijom, ali u svoje doba time stvorio temelj za hrvat¬ 
sku operu, tako isto i Kuhačev naučni rad dandanas za^ 
ostaje za prirodnim daljnjim razvijanjem na tom području, 
koje ipak na njegovim temeljima bazira. 

Posljednje naporne poslove obavljao je Kuhač uz 
neizrecive fizičke bolove, kroničku upalu crijeva i njenih 
oteklina. Njegovo mjesto u kavani »Zagreb«, kud bi sva¬ 
kog predvečerja pošao među prijatelje, ostalo je ispra¬ 
žnjeno, a da ga nitko drugi ne bi htio zauzeti, nit bi ga 
više braća »Palancegeri« vidjeli, da na povratku kući po 
običaju u bolničkoj kapelici obavi večernju svoju kratku 
molitvicu. Tri puta su novine javile, da je operiran, da 
umire, a starac im se zlorado ismjehivao: »Eto, ne mogu 
dočekati, da se riješe neprijatnog kritičara! Ah, da mi je 
bar čitati mršave moje nekrologe, koje više ne ću moći 
kontrolirati!«.,. Ovaj put im je ipak činio krivo. Poslije 
smrti priznali su mu sve, što je za hrvatsku narodnost i 
umjetnost uradio. 

U mjesecu lipnju 1911. sjedio bi bolesnik do prozora 
stražnje svoje sobice, ujedno i radionice, pa bi po čitave 
satove gledao u vrt svog kućegazde, dr. Drag. Mašeka, 
gdje se bile razbujale rumene ruže i opojni jasmin. Krož 
dvorište bi dopirali do njega zvukovi iz susjednog glazbe¬ 
nog zavoda, pa u starca budile mnoge gorke reminiscence. 
Kroz sav svoj život htio je da za svoj narod radi dobro, ali 
ga nikad nisu shvaćali, krivo su sudili njegove intencije, dok 
se oko mekane njegove podatne duše nije skrutila tvrda 
kora i narasle »ježeve« bodljike. Većina njegovih muči- 
telja, pa i najnesnosniji, pl. Klobučarić, već su preminuli, 

a sad je kucnuo čas, da se i on sam spremi »onamo«. Tad 
je pogledao na ispražnjene police svojih ormara. Njegove 
mile knjige i još miliji spisi počivaju u vladinom arkivu. 
Morao ih je prodati kao i sva ona narodna glazbala. A 
svaki put,kad bi nešto od toga bilo odneseno u nepovrat, pri¬ 
činilo mu se, kao da mu s duše otkidaju jednu godinu nje¬ 
gova mučnog putovanja i sabiranja, a sada kano da su te 
stvari za vazda umuknule, jer nema toga čovjeka, koji bi 
u njima probudio živo vrelo, koje je jedino pred njim 
zaromonilo, zapjevalo .... 

Posljednjih dana, protiv svog običaja, vazda bi šutio, 
sam sobom obračunavao. No kad bi mu u sobu unišla žena, 
koja kćerka ili unučica, tad bi im zavirio u rasplakane oči, 
pa bi se trudio, da ih kojom šalom umiri. Ali ni te šale 
nisu više bile Kuhačeve, ni sočne, ni krupne. Na dan 18. 
lipnja god. 1911. mučio je bolesnika vječiti nemir. Ležeći 
kraj otvorena prozora, obraćao bi pogled prema svojim 
spisima, pa bi počešće šaptao: »Srpske napjeve . . . treba 
još . . . treba urediti... tko će . . .?« 

Ta posljednja briga savjesna učenjaka zastala je na 
problijedjelim usnama — i ohladnjela . . . 

